
Za ravnan je. 


I. 

Članovi kranašl t. j. prinoaaiei, koji dobivaju za 
jednu krunu svetojeronimske knjige, i^eka izvole uva¬ 
žiti ovo: 

1. Svaki krunai može, dok zalilia knjiga traje, ne¬ 
posredno kod otprdTiiištva didi knjige, koje su one 
godine izašle; samo neka uplati kod otpravništva svoj 
godišnji prinos. 

3. Krunaši, koji ne dižu knjiga neposredno kod 
otpravništva, neka se za vremena prijave kod društve¬ 
noga povjerenika svoga kotara, da ih on uzmogne pri¬ 
javiti upravi prije nego li se knjige raspaoavaju, pa đe 
dobiti knjige zajedno s doživotnim dlanovima. 

3. Krunaške prinose, koji dogju upravi od krunaša 
samih i za koje bi uprava morala poštom poslati 
knjige, prima uprava samo onda, ako prispiju prije nego 
li se počnu knjige raspuca vati i ako iznose barem 
pet_lcruua (= prinos za pet krunaša). Prinosi koji 
ne iznose barem pet kruna i koji dogju kad se ved knjige 
podnu raspadavati, vradaju se bezuvjetno predateljima. 

U. 

Doživotni dlanovi gube pravo na svoje knjige, ako 
ih nijesu digli u roku od tri godine. 

III. 

Tamo gdje koledari nijesu prosti od biljegovine 
(kao n. pr. u Bosni Hercegovini) neka gg. povjerenici 
(i preprodavadi) odmah dim dobiju »Danicu« uplate kod 
poreznoga ureda biljegovinu za njn. Tu biljegovinu imat 
de dakako povjerenicima naknaditi dlanovi (a prepro¬ 
davači mogu je za toliko skuplje prodavati, koliko 
biljegovina iznosi. 

58. Hrvatska granica prama Turskoj 
god. ^567.—1578. 

Stogodišnje neprestane provale turske prisiliše Hr¬ 
vate, da se late svih sredstava, kojima bi mogli obra¬ 
niti domovinu svoju. Od Drave do Jadranskoga mora 
podizahu brojne tvrđjave, koje će narodu služiti kao 
utočište u teškim danima njegovim. Nigdje u Evropi 
nema zemlje, gdje bi na tako malom prostoru bilo 
toliko utvrda, koliko ih nalazimo u ondašnjoj Hrvatskoj. 
Gotovo svaki velikaš silio je kmetove svoje, da mu 
grade barem jednu tvrdju. Na važnijim točkama dao bi 
sabor hrvatski podizati utvrde. Tisuće kmetova moralo 
bi u tom slučaju — na zapovijed sabora — poći na 
odredjeno mjesto, te ondje graditi tvrdju, odnosno po¬ 
magati kod dovoza potrebitih stvari. To bijaše izniman 

— ali i veoma težak — porez, što ga je seljak hrvatski 
prinosio na oltar domovine svoje. Obične tvrdje bijahu 
gradjene od kamena, opeke ili drva. Samo u ravnicama 

— uz rijeke i potoke — služili bi nasipi od zemlje za 
obranu; oko takovih bedema bijahu iskopane grabe, 
da se u njih uzmogne svesti voda iz rijeke. 

U nekim tvrdjama uzdržavahu pojedini velikaši 
stalne posade svoje. Budući da je takovo uzdržavanje 
bilo veoma skupo, nije većina tvrdjava ni imala stalne 
posade; branili su ih jedino kmetovi, koji bi na vijest 
o dolasku Turaka poletili u tvrdju gospodara svoga. 


6 


Kako su provale turske u i6. vijeku bile veoma česte, 
ljuto stradahu ^ bijedni kmetovi na granici hrvatsko- 
toskoj. Mnogi od njih dopamaže ropstva turskoga. 
Drugi su pak ostavili djedovinu svoju, te pošli tražiti 
sretnije i sigurnije zemlje. U ovo doba upravo pada 
seoba naroda hrvatskog u zapadnu Ugarsku, donju 
Austriju 1 u Moravsku. Izgubivši kmetove svoje, nijesu 
velikaši hrvatski mogli braniti gradove i utvrde na 
granici. Oni bi redomice dolazili pred kralja s molbom, 
neka im dade drugi posjed za gradove i dobra njihova 
na panici hrvatsko-turskoj. Kralj bi takovu molbu re¬ 
dovito uslišao. Mnogi velikaši i plemići hrvatski, koji 
su posjedovali imanja u području Une, Korane i Kupe, 
dobiče tečajem i6. vijeka u zamjenu dobra u Zagorju, 
Turopolju, Posavini i drugdje. Naravno da su time' 
gradovi njihovi došli pod vlast kraljevu. Tako postajahu 
u Hrvatskoj sve brojnije one tvrdje, u kojima je kralj 
uzdržavao posade. »Krajina« se u Hrvatskoj godimice 
povećavala. 

Različita bijaše ova pomoćna vojska, koju je 
kralj uzdržavao u Hrvatskoj. Domaći Hrvati, koji su 
kralju služili u narodnom odijelu svome, nazivahu se: 
»haramije«. Oni su za opskrbu svoju dobivali mje¬ 
sečnu plaću u iznosu od 3, 3 % i 4 forinte. Nad hara- 
mijama zapovijedahu časnici, koji su se zvali »vojvode«. 
Poput haramija su za mjesečnu plaću služili t. zv. »nje¬ 
mačke slup« Ovi bijahu većinom hrvatske ili slovenske 
narodnosti, kako svjedoče prezimena njihova. Njemačke 
pak ime nose pto, što bijahu obučeni poput njemačkih 
vojnika, te su i vojničke vježbe obavljali po njemačkom 
uzoru. »Njemačkim slugama« stajahu na čelu kapetani 
koji bijahu ispmce Hrvati, a kasnije Hrvati, Sloveni 
1 Nijemci. Haramije i njemačke sluge bili su pješaci. 
No za bržu 1 dainju službu trebalo je takođjer konjanika.. 


I ovi bijahu dvovrsni. Domaći su Hrvati u običnom 
odijelu služili za plaću kao »husari«, a Slovenci i Ni¬ 
jemci kao »arkibuziri«. Nad konjanicima zapovijedahu 
kapetani, koji bijahu u prvoj polovici 16. vijeka isklju¬ 
čivo Hrvati, a poslije većinom Slovenci i Nijemci. Ko¬ 
njanici su dobivali nešto veću plaću, nego li pješaci. 
Teška bijaše neprilika s uzdržavanjem vojske. 
Isprvice je pomoćnu vojsku svoju plaćao kralj prihodom 
poreza i kraljevskih imanja u Hrvatskoj. Kako su 
medjutim Tiirci nemilice harali po Hrvatskoj, bivaše 
spomenuti kraljev prihod godimice sve manji. Istodobno 
su pak rasle potrebe pomoćne vojske, koju je kralj 
morao vazda povećavati. To bijaše uzrokom, da su 
odsada za uzdržavanje kraljeve vojske u Hrvatskoj mo¬ 
rale doprinašati jedan dio takođjer susjedne hapsburške 
nasljedne zemlje. Ako Turci osvoje Hrvatsku, doći će 
na red: Kranjska, Štajerska i Koruška. Ove su dakle 
pokrajine u vlastitom interesu svojem doprinašale sta¬ 
novite svote novaca, da se time plaća vojska, koja će 
u Hrvatskoj odbijati navale Turske. To je svakako 
manja žrtva, nego li bi bila, da se moraju braniti na 
svome vlastitom zemljištu. 

Tada je veći dio Hrvatske bio pretvoren u kra¬ 
jinu protiv Turske. Na sjeveru od Kupe i Save zvala 
se krajina »vindska« ili slavonska, a na jugu spome¬ 
nutih rijeka: hrvatska i primorska. Štajerska je prinosila 
za uzdržavanje slavonske krajine, dočim su se Kranjska 
i Koruška brinule za krajinu Hrvatsku. Svaka od obiju 
krajina imala je posebnu svoju upravu. Na čelu ova- 
kove uprave stoji zapovjednik, koji nosi naslov: pu¬ 
kovnik, potpukovnik, a kasnije i general Uz bok za¬ 
povjedniku stoji ratno vijeće, koje dobiva zapovijedi iz 
štajerske odnosno iz Kranjske i Koruške. Zapovijedniku 
pomažu drugi časnici i činovnici, koji upravljaju ratnom 

blagajnom, magazinima, tamnicama, vježbanjem novih 
plaćenika, poštom itđ. 

U slavonskoj krajini bijahu glavne tvrdje r 
Koprivnica, Varaždin, Križevac, Ivanić i Zagreb. Za 
obranu ovih tvrdjava podigoše Hrvati u blizini čitav 
niz manjih utvrda, u kojima su takodjer stajale krajiške 
posade. Najveća se posada nalazila u Kopri vnici, gdje 
je sjedište svoje imala takodjer uprava slavonske krajine. 
Osim časnika nalazilo se u Koprivnici 170 husara, 
226 haramija i 46 njemačkih sluga. Pod Koprivnicu su 
spadale tvrdjice u Drnju (sa 50 haramija), u Virju (10 ha¬ 
ramija), u Novom gradu (50 haramija,) u Gjurgjevcu 
(4 husara, 173 haramije i 63 njemačke sluge). U Va- 
ra.ždi nu bijaše dosta mala posada: 5 husara, 25 hara- 
rnija i 39 njemačkih sluga. Pod Varaždin spadahu tvr- 
djice: Remetinec, Ludbreg, Rasinja i Varaždinske toplice 
nalazilo se pak samo u Remetincu i u Varaždinskim 
toplicama po 50 haramija. Odmah iza Koprivnice dolazi 
po važnosti grad Križevci u kome se nalazilo 105 hu¬ 
sara, 140 haramija i 85 njemačkih sluga. Iz Križevaca 
se municijom (strjelivom) opskrbljivalo 10 tvrdjica, i to t 
Vrbovec, Gradec, sv. Ivan-Žabno, Trem, Cirkvena, Gjur- 
gjic. Topolovac, sv. Petar-Čvrstec, Apatovac i Glogovnica. 
Neke od ovih tvrdjica imale su i krajiške posade, tako:" 
Cirkvena 10 husara i 52 haramije, Topolovac 82 hara¬ 
mije, sv. Ivan-Žabno 25 haramija, sv. Petar-Čvrstec 5c 
haramija, Vrbovec 60 haramija, a Gradec 80 haramija. 
Na skrajnjoj granici stojala je tvrdja Ivanić. Odavle 
su se imale opskrbljivati tvrdjice: Lupoglava, Božja- 
kovina, Ivanić-Klošter, Križ (vojni) i Govnec (današnje 
Bosiljevo kod Čazme). U Ivaniću bijahu dvije tvrdjave 
(stara i nova), u kojima je posadu činilo 50 husara, 
100 haramija i 50 njemačkih sluga. Od ostalih tvrdjica 
bilo je u Križu 70, a u Govnecu i u Ivanić-Kioštru po 


50 haramija. Pošto je Zagreb bio nešto dalje od gra¬ 
nica hrvatsko-turske, nije za krajinu vrijedio toliko, ko¬ 
liko Ivanić, Križevci i Koprivnica. U Zagrebu se zato 
nalazio samo jedan krajiški kapetan sa 50 njemačkih 
sluga. Iz Zagreba su se municijom opskrbljivale tvrdjice: 
Bisag, Rakovec, Lovrečina, Čanjevo, Hum, Hrastilnica 
(na lijevoj obali Save kod Siska) i Novigrad (na putu 
iz Turopolja u Sisak). 

U hrvatskoj krajini bijahu glavna središta: 
Hrastovica, Bihać i Ogulin. Najvažnijim branikom 
današnje Banovine smatrali su Hrvati u 16. vijeku 
Hrastovicu, u kojoj se nalazio krajiški kapetan sa 
100 haramija i 20 njemačkih sluga. Pod kapetana hrasto- 
vičkog spadahu tvrdjave: Blinja, Vinodol (kod Petrinje), 
Bojna, Gora, Ajtić, Mazin (kod Gline), Matnica kod 
Petrinje), Zrinj, Gvozdansko, te Gornji i Dolnji Gradac i 
Greda (kod Gline). U tima tvrdjama nalazile su se krajiške 
posade i to: u Gvozdanskom 60, u Zrinju 120 u Mat- 
nici 15, u Gori 10, u Ajtiću 24, u Mazinu 8, u Gredi 20, 
u Bojni 20, u Vinodolu 15, u Blinji 32, a u Gracu 
12 haramija. Na skrajnjem istoku stajao je grad i tvr¬ 
djava Bihać na Uni sa 58 husara, 126 haramija i 100 
njemačkih sluga. Iz Bihaća se municijom opskrbljivalo 
25 tvrdja i tvrdjica, koje su ovdje bile na okupu u 
tolikom broju, kao nigdje u Hrvatskoj. Ove su tvrdje 
imale krajiške posade, i to: Ripač 62, Sokol 12, Drež- 
nik 20, Tržac (na Korani) 20, Slunj 20, Cetin 18, 
Izačić 40, Toplički turanj 10, Brekovica ii, Ostrožac 93, 
Kremen 20, Hojsić 4, Blagajski turanj 40, Hrasno 10, 
Dolnja Klađuša 10, sv. Juraj u šumi ostrožačkoj 10, 
Podzvizd IO, Peći 16, Sturčić 8 i Vranograč 40 hara¬ 
mija, a Perna 50 konjanika. Zapadno od bihaćke nala¬ 
zila se kapetanija ogulinska. U Ogulinu je stanovao 
ki'ajiški kapetan sa 6 husara i 20 pješaka. Iz Ogulina 

u munic,JU dobivale tvrdje: Modruše, Plaški, Svetica, 

^^*^^**° pak u Modrušama 12, 
u Plaškom 12, u sv. Jurju 10, u Svetici 10, u Ključu 12, 
a u Tounju 27 haramija. 

primorskoj krajini bijaše središtem stari 
ajiški grad S e nj. U njemu je posadu činilo 200 uskoka 
1 40 njemačkih sluga. Iz Senja su se municijom op¬ 
skrbljivale tvrdjave: Ledenice, Brinje, Brlog, Otočac 
Prozor Dabar, Jesenice i Karlobag. U ostalom primorju 
hrvatskom bijahu još tvrdje i tvrdjice: Novi, Bribl, 
Gnžsne Dnvemk, Hreljin, Bakar, Grobnik, Trsat i 
Rijeka. Krajiške posade imali su: Otočac 60, Dabar 
Ledenice 10, Rijeka 10, Brinje 40, Jesenice 35 i Brlog 6 
haramija ® 

Medju ^aniteljima Senja spominju se eto i u sk oc i. 
o ijahu Hrvati iz Bosne, koji su uskočili ispod vlasti 
turske, pak se naselili na krajini hrvatsko-turskoj. Već 
goa- 1535 - nalazimo prve uskoke u Žumberku. Osobite 
zaštitnike nadjoše , uskoci u knezovima Zrinjskim i 
Frankopanima. Polovicom 16. vijeka stanuju već uskoci 
u Primorju, oko Brloga, Ogulina i drugdje. Za rat 
s Turcima nema boljih vojnika od uskoka. Senj bi si¬ 
gurno pao Turcima u ruke, da ga nijesu branili uskoci 
Ovi naime nijesu samo čuvali gradske zidine, već bi ' 
Turke upravo tjerali iz okoline senjske. Istočno od 
tsenja nalaze se krasna polja i bujne livade, što je već 
pripadalo Turcima; no uskoci ne dopuštaju Turcima 
da se naužiju zemlje svoje. Uskoci bi često polazili na 
ćetovanje u krajište tursko. Time su mnoga sela turska 
prisilili na plaćanje danka, samo da ih uskoci puste na 
miru^ živjeti.^ Prije polaska na ćetovanje običavahu po¬ 
božni uskoci činiti zavjete. Najviše su štovali Majku 
o JU na Trsatu, gdje bi na golim koljenima obilazili 
oko oltara u crkvi. A kad bi se uskoci sretno vratili 

sa četovanja. redovito bi jedan dio zarobljena plijena 
prikazali crkvi trsatskoj u slavu Božju, Zato su uskoke 
voljeli i pape rimski, koji su im katkada slali blagoslov 
svoj. Narod pak hrvatski divio se junaštvu njihovu. 
O svakom četovanju uskoka pjevala se narodna pjesma 
hrvatska. 

59. Dalmacija. 

Nekoliko stoljeća borila se mletačka repu¬ 
blika s hrvatskim kraljevima za Dalmaciju. Istina je 
doduše, da usko primorje dalmatinsko ne obiluje plodnim 
oranicama, a prema tomu nema ni prirodna bogatstva; 
ali zato ima puno lijepih i zgodnih luka i pristaništa 
za brodove. Može se reći, da upravo Dalmacija čini 
vrata, kroz koja izlazi i ulazi trgovina zapadnog dijela 
poluotoka balkanskog. Trgovina Bosne:, Hercegovine 
i Srbije ima naravni i najbliži otvor u dalmatinskim 
gradovima. 

Iza velikih borba izmedju Mlečana i ugarsko- 
hrvatskoga kralja Ljudevita I. dodje napokon 18. ve¬ 
ljače 1358. do mira u Zadru. Ovim mirom odrekla se 
mletačka republika za sve vijekove svih svojih prava 
na Dalmaciju. Nu već pedeset godina poslije toga mira 
počeše Mlečani ponovno raditi oko toga, da se dočepaju 
Dalmacije. U ono je doba u Hrvatskoj vladao kralj 
Sigismund. Hrvati ne bijahu zadovoljni s vladom nje¬ 
govom, te su kraljem svojim izabrali i 5. kolovoza 1403. 
u Zadru okrunili napuljskoga kralja Ladislava, sina 
Karla Dračkoga. Ladislav Napuljski nije bio vrijedan 
povjerenja naroda hrvatskog. Lukavi Mlečani stanu ga 
nagovarati, neka im proda svoje pravo na Dalmaciju. 
Ladislav bijaše pohlepan za novcem. On prihvati po¬ 
nudu republike mletačke, te joj 4. srpnja 1409. odstupi 
Dalmaciju za 100,000 dukata. 

' i. 

Mlečani se požure, da što prije preuzmu kraljevu 
zemlju. Već 25. srpnja 1409. vijak se na zidinama grada 
Zadra zastava mletačka sa slikom sv. Marka. Osim 
Zadra zaposjedoše Mlečani jošte Novigrad, Vranu i otok 
Pag. Radi toga se kralj Sigismund zaratio s republikom 
mletačkom, koja htjede osvojiti sve otoke i primorske 
gradove u Dalmaciji. Rat je potrajao mnogo godina. 
Medjutim postade Sigm.und i carem njemačkim, te nije 
dospijevao, da se puno brine za Dalmaciju. Tako pedje 
Mlečanima za rukom, da su u Dalmaciji redomice osva- 
if.'* gradom. U njihove ruke dodjoše gradovi; 

Šibenik (god. 1412.), Trogir (g. 1420 ), Spljet (g. 1420.), 
Nin i Kotor, pa otoci: Brač. Hvar, Korčula itd. 

Kako se car i kralj Sigismund više puta nalazio 
u neprilici zbog pomanjkanja novaca, dodje i on do 
nedostojke misli. On će naime takodjer Mlečanima pro¬ 
dah svoje pravo na Dalmaciju, koja je i onako za njega 
već izgubljena. Ugovor bude 8. travnja 1433. sklopljen 
u Ferrari. Po tom ugovoru dobio je Sigismund od. re¬ 
publike mletačke za Dalmaciju 10.000 dukata; osim 
toga će republika platiti i sav trošak, koji je potreban, 
da se Sigismund svečano okruni za „cara rimskoga. 

Tako je dakle kolijevka Hrvatske došla pod vlast 
republike mletačke. Dalmaciju su izdali pohlepni kra¬ 
ljevi njeni! Lukavi pak Mlečani znali su utvrditi svoju 
vlast u Dalmaciji. Sve do mira u Campoformiju (19. listo¬ 
pada 1797.) stenjala je Dalmacija pod upravom repu¬ 
blike- mletačke. 

Mletačka vlast u Dalmaciji bijaše isključivo na 
moru i u primorju. Čitava naime zemlja izmedju pri¬ 
morskih gradova i planine Dinare u današnjoj Dalmaciji 
ostade i nadalje kraljevini Hrvatskoj. Ali već god. 1463. 
pade susjedna Bosna, a god. 1483. i Hercegovina, 
dsada su Turci iz Bosne i Hercegovine nastojali, da 


svoju vlast prošire do mora Jadranskoga. — Turci za- 
premiše god. 1493. skoro čitav istočni dio Dalmacije 
do rijeke Cetine, gdje su i onako već prije popalili 
pitoma sela hrvatska. Narod hrvatski djelomice dopade 
ropstva turskoga, a djelomice uteče u primorske gra¬ 
dove i na otoke dalmatinske. Ali ni ovdje ne nadje 
mira. Već god. 1498. razoriše Turci u dalmatinskom 
primorju grad Makarsku. Slijedeće godine jurišahu na 
Omiš, *a god. 1501. na Šibenik i Trogir. Na sjeveru 
su Dalmaciju branili utvrdjeni hrvatski gradovi: Klis, 
Knin, Skradin, Obrovac i Ostrovica. Ovi su gradovi 
dugo odbijali navale turske; zadnji pade Klis god. 1537. 
— Time nestade u današnjoj Dalmaciji vlasti kralja 
hrvatskog, te je ondje Turčin gospodovao na kopnu, 
a Mlečanin na moru i u primorju. Nije ipak bila si¬ 
gurna ni mletačka Dalmacija, jer Turci nastavljahu 
osvajanja svoja. Tako su Turci god. 1538. zauzeli Nadin 
i Vranu, a god. 1569. opsjedahu i Zadar. Kao mletački 
podanici spasiše dalmatinski Hrvati sebi život, ali iz- 
gubiše imetak, jer su Turci pustošili njihova polja, 
vinograde i maslinove uljike izvan zidina gradskih. Da 
ne izgube sve, davali bi mletački podanici svoje po¬ 
sjede u zakup turskim podanicima za trećinu ili če¬ 
tvrtinu ploda. Posve sigurni ne bijahu ni otoci dalma¬ 
tinski. Oni naime stradahu od gusara turskih, kojr bi 
sa galijama svojim običavali zalaziti i u Jadransko mcre. 
Tako je primjerice dvaput nastradao otok Hvar. 

A kako je živio narod hrvatski u Dalmaciji? O 
životu onih Hrvata, koji stenjahu pod jarmom turskim, 
ne treba ni govoriti. To je život bijedne raje, kojoj 
ne preostaje drugo, već da patnjama svojim dade odraza 
u narodnim pjesmama. Nešto bolje bijaše mletačkim 
podanicima. Nad njima je u ime republike mletačke 
vladao zadarski providur. On bijaše vrhovni sudac. 

upravitelj i vojskovodja. Gradovima dalmatinskim ostade 
još samo nešto od sredovječne samouprave (autonomije) 
^njihove. Oni sebi biraju 3 veća i 3 manja suca; prvi 
bi sudili gradjanima, a drugi seljacima iz onoga kotara, 
koji pripada gradu njihovu. Vijeće se gradsko sastajalo 
svaka 3 mjeseca, da iznovice bira liječnika, suce, vijeć¬ 
nike i kancelara; ono je podjedno sastavljalo proračun, 
te odredjivalo plaću za gradske činovnike, trošak za 
škole i druge potrebe. Na čelu grada stoji knez, koga 
je imenovala republika mletačka. Knez je imao ogromnu 
plaću, u nekim gradovima dobivao bi i polovicu svega 
prihoda gradskog. Za prevlast u gradovima bori se 
plemstvo sa gradjanstvom. Ovu borbu rado podupiru 
Mlečani, koji onda sigurnije vladaju nad plemićima i 
gradjanima. Može se ipak reći, da je republici mletačkoj 
upravo bilo stalo do toga, da iskorijeni plemstvo po 
gradovima dalmatinskim. Plemići su naime pomno ču¬ 
vali povlasti, koje im nekada dadoše kraljevi hrvatski, 
te je republika mletačka vazda sumnjala u vjernost 
njihovu. 

Mlečani su u Dalmaciji udesili takove trgovačke 
zakone, koji upropašćivahu ovu zemlju. Dalmatinski 
naime Hrvati morahu sve svoje proizvode (osim vina) 
prodavati u Mlecima; jednako su u Mlecima morali i 
kupovati sve, čega nema u Dalmaciji. Jedino im je 
mletačka republika ostavila otvoren put za trgovinu 
s Turskom. Ali upravo ova trgovina bijaše veoma teška. 
Republika nije htjela izgraditi nijedne ceste iz Dalma¬ 
cije u susjednu lursku, te se roba morala izvoziti i 
uvoziti na konjima. Dalmatinski su gradovi ponajviše 
trebali žita i stoke za hranu. Ovo bi im dovozili na 
sajmpvne dane oni Hrvati, koji bijahu podanici sultana 
turskog. Naprotiv se u Tursku iz Dalmacije uvozilo: 
ulje, vino i sol, a iz Mletaka razne obrtnine. Ovakova 

se trgovina ponajviše vodila u Spljetu, gdje je republika 
mletačka od nje dobivala godimice do 100.000 forinti 
čistoga prihoda. 

• U Srednjem vijeku bijaše Dalmacija na glasu radi 
napretka'u obrtu. Ali pod mletačkom vladom nestade 
gotovo svakog obrta. Najviše je stradalo brodogradi- 
teljstvo, jer mletačka republika nije dozvoljavala, da se 
u Dalmaciji grade veliki brodovi, već samo mali tra¬ 
bakuli. Pošto se male ladjice ne usudjuju ploviti dalje 
od primorja i otoka, morahu dalmatinski Hrvati upo¬ 
trebljavati mletačke brodove, ako su htjeli zaći u daleki 
svijet. Time su pak samo pronosili slavu republike 
mletačke, koja je i otuda imala najviše koristi. 

Hrvati u Dalmaciji morahu republici mletačkoj pri¬ 
nositi i velik porez u krvi. Mlečani su od njih tražili, 
da preostalu Dalmaciju čuvaju od navala turskih. Ovo 
je ipak bilo i na njihovu korist. No republika je tražila, 
da Hrvati čuvaju i samoga dužda (vladara) mletačkog 
usred Mletaka. Što više: Hrvati su morali služiti ta- 
kodjer na bojnim brodovima mletačkim. Upravo u ovoj 
službi odlikovahu se dalmatinski Hrvati krepčinom i 
smionošću, te se može reći, da je mletačka republika 
ponajviše njihovom krvi gospodovala na moru. Repu¬ 
blika je osobito od plemića dalmatinskih zahtijevala, 
da služe u mletačkoj vojsci. Vojujući pak po više go¬ 
dina izvan domovine svoje, mnogi se plemići nijesu 
nikada više ni vraćali u Dalmaciju. Zato i jesu toli 
naglo propale mnoge plemićke porodice u Dalmaciji, 
a napose u Zadru. 

Prema svemu, što je dosada rečeno, vidi se, da 
u 16. vijeku nijesu dalmatinski Hrvati provodili sretan 
život. Pa ipak upravo u to vrijeme pada ondje zametak 
hrvatske umjetne književnosti. Narodna je 
pjesma živjela medju Hrvatima od starine; naprotiv se 




16 


umjetna pjesma rodila tek početkom i6. vijeka, i to 
baš u Dalmaciji. Razloga tomu treba tražiti u Italiji, 
Ondje se u 14.115. vijeku razvila talijanska književnost, 
oja se početkom 16. vijeka podiže do vrhunca svoga. 
Ovu književnost upoznaše oni Hrvati iz Dalmacije, koji 
su polazili u Italiju, da se na visokim školama naobraze 
u svima strukama znanja ljudskoga. Kad bi se ovakovi 
Hrvati vratili u Dalmaciju, nastojali bi,.da na hrvatskom 
jeziku nasljeduju pjesnička djela talijanska, latinska i 
grčka. Obično bi hrvatski pjesnici prevadjali pjesme 
tudjih pjesnika. Nijesu ipak to činili upravo prema ri- 
je ima izvornika, već po smislu njegovu. Gdjekada bi 
hrvatski pjesnik uzeo samo po koju misao uzora svoga, 
te Dl JOJ nadovezao, domišljaje svoje. 

Najstariji hrvatski pjesnik bijaše Marko M a- 
r u hć potomak starinske plemićke porodice spljetske. 
Maruhć se rodio 18. kolovoza 1450. u Spljetu, gdje je 
. po&tne Škola. Po obijaju svoga diba ol 
Maruhć u Italiju, da na sveučilištu u Padovi nastavi 
nauke svoje. Daroviti Marulić postade učenjakom, te 
V latinskom jeziku pisao učene knjige. 

rativši se u Spljet, počne Marulić pjevati nabožne 
pjesme na hrvatskom jeziku. Kako je Marulić bio vrlo 
marljiv, a živio je 77 godina (umrije 5. siječnja 1527. 
u Spljetu), napisao je mnogo djela. Prvo mu se djelo 
zove »Judita«, a napisao ga je god. 1500. To je pje¬ 
snička pripovijest, u kojoj Marulić iznosi priču o Juditi 
prema svetom pismu staroga zavjeta. U bibliji staroga 
z^jeta naučio je Marulić gradju takođjer za pjesmu 
» i^storija od Suzane«. I druge njegove pjesme") imahu 
svrhu, da č itatelje potaknu na pobožnost. Marulić je 

‘) Evo im naslova: i. Urehe duhovne. 2. Dobri, nauci. 3 Pri- 

TalaT^eT: h 5- Stunfadenje 

■ lesni duhovhe 1 bogoljubne. .7. Svit je tažtina. 

neke stvari pisao i u prozi.®) To su prijevodi s latinskog 
jezika. 

Tako postade Marulić ocem književnosti hrvatske. 
Uz njega se — kao uz učitelja svoga — odmah u kolo 
hvataju mladji književnici hrvatski: Jeronim Papalić, 
Jeronim Martinčić, Nikola Matulić, Franjo Božičević i 
drugi. Ovi su pisali ne samo duhovne (pobožne), već 
i svjetovne pjesme, koje žalibože nijesu doprle do nas, 
jer se izgubiše tečajem tolikih godina. 

Ovdje treba istaknuti, da u ono doba nije u či¬ 
tavoj Dalmaciji bilo nijedne tiskare. Tko je dakle htio 
tiskati svoje knjige, morao je poći u Rim, Firencu ili 
u Mletke. Zato se mnogi pjesnici hrvatski moradoše 
zadovoljiti time, da svoje pjesme čitaju prijateljima i 
drugovima svojim. Tako se po gradovima dalmatinskim 
stvarahu družine za njegovanje pjesništva hrvatskoga. 

I na otoku Hvaru bijaše takova družina. Tu se 
isticao Petar Hektorović, koji se god. 1487. rodio 
u Starom gradu hvarskom. Hektorović bijaše plemićkoga 
roda, te je iza smrti oca svoga upravljao velikim imetkom 
porodice svoje. Dvaput je Hektorović doživio navalu 
turskoga brodovlja na otok Hvar (godine^ 1539. i 1571.) 
Kako je Hektorović živio u prijateljstvu sa suvremenim 
hrvatskim pjesnicima dubrovačkim, ode im god. 1557. 
u pohode. Umro je god. 1577. kao starac od 89 go¬ 
dina. — Od njegovih pjesničkih djela sačuvala nam se 
jedna nadgrobnica, 5 poslanica, te krasan spjev: »Ri¬ 
banje i ribarsko prigovaranje.« U tome Ribanju« crta 
Hektorović značaj siromašnih ali poštenih ribara, koji 
su uvijek dobre volje i zadovoljni sudbinom svojom, 
»Ribanje« je za nas važno i radi toga, što je tu Hek- 

život sv. Jeronima. Nauci sv. Bernarda k sestri svojoj. O na¬ 
sljedovanju Isukrsta. 

Dr. E.. Horvat: Pripovijesti iz hrv. povjesti. 

torovic iznio 3 stare narodne pjesme, pak im čak za¬ 
bilježio i napjeve, koji nam se do danas sretno sa¬ 
čuvaše. 

Nešto stariji od Hektorovića bijaše njegov rodjak 
Hanibal Lučić. O životu Lucićevu sačuvalo se tako 
malo vijesti, da ne znamo ni kad se rodio ni kad je 
umro. Da je ipak bio naobražen čovjek, to se vidi iz 
pjesama njegovih. Znamo, da je putovao svijetom već 
kao zreo muž. U njegovo su doba seljaci na otoku 
Hvaru dizali bunu protiv plemstva. Lučić je kao plemić 
držao s mletačkim zapovjednicima, koji su ugušili ovu 
bunu. — Glavno je Lucićevo djelo: drama »Robinja*. 
Tu je Lučić obradio priču iz narodne predaje, gdje se 
prikazuje borba izmedju Turaka i svijeta kršćanskoga- 
Osim toga je Lučić spjevao 22 »ljubavne pjesmice«, 
a lijepe su i njegove »poslanice« suvremenim pjesni¬ 
cima u Spljetu. Ove »poslanice« pokazuju, da je u 16. 
vijeku postojala duševna zajednica izmedju hrvatskih 
književnika u Spljetu i na Hvaru. 

Lučić i Hektorović bijahu prvaci hvarskih pjesnika. 
Međju ovima, su važniji: Gjuro Parožić i Miša Pelegri- 
nović. Parožić je spjevao »Vlahinju«, a Pelegrinovićeva 
se »Jedjupka« (posvećena suvremenim dubrovačkim pje¬ 
snicima) sačuvala sve dosada. Od ostalih pjesnika hvar¬ 
skih poznati su nam po imenu: Frano Božičević, Hor- 
tenzije 1 Jerko Bertučević, Franjo Paladinić i Petar 
Golubinić nijesu doduše sami pjesme skladali, ali su 
se zato zanimali za hrvatsku književnost. Ovo nam 
pokazuje, da je već tada hrvatska knjiga imala i prija¬ 
telja svojih. 

U 16. vijeku razvila se hrvatska književnost i u 
sjevernoj Dalmaciji. Prvi se javlja Petar Zoran i ć, 
rodjen god, 1508. u Ninu. I Zoranić bijaše plemićkoga 
roda. On ode u Franjevce. On je god. 1536. spjevao 


»Planine«. To je prvo djelo t. zv. pastirskog pjesništva. 
Zanimivo je i po tom, što se tu prviput svijesno izriče 
ideja hrvatske narodnosti. »Planine« su tiskane g. 1569., 
kad je Zoranić valjda jošte živio. 

Zoranićeve »Planine« uze sebi uzorom Juraj Ba- 
raković, koji se god. 1548. rodio u kotaru zadarskom. 
Kao svećenik postade Baraković kanonikom u Zadru. 
Poslije ode u zavod sv. Jeronima (u Rimu), gdje je 
god. 1628. i umro. Glavna su mu djela: i. »Vila Slo- 
vinka«, 2. »Draga, rapska pastirica“ i 3. »Jarule«. 

Mladji je od Barakovića pjesnik Brno Karna¬ 
ru ti ć. I on je Zadranin, ali nam je slabo poznat ži¬ 
votopis njegov. Spjevao je »Vazetje (Zauzeće) Sigeta 
grada«. To je prvi junački ep u hrvatskoj književnosti. 
U njemu prikazuje Karnarutić junaštvo Nikole Zrinj- 
skoga, koji pade god. 1566. braneći Siget od opsade 
Sulejmana II. »Vazetje Sigeta« je štampano god. 1584., 
dakle samo 18 godina iza historijskog dogodjaja. Zato 
se Karnarutić drži istine, pa i Turcima priznaje hra¬ 
brost u borbi. 

Istodobno je u Zadru živio takodjer hrvatski knji¬ 
ževnik Šime Budinić, koji umrije god. 1600. kao ka¬ 
nonik. Budinić prvi od Hrvata uzima iz češkoga pravo¬ 
pisa znakove za slova č i š, kojih nije bilo u latinici. 
— Pjesnička je družina postojala i u Spljetu. Ondje 
pjevaju nabožne i pohvalne pjesme: Petar Divnić i Vje- 
koslav Baffo.' Na otoku Krku živi pjesnik Ivan Viđali, 
koji šalje pozdrav dubrovačkom pjesniku Nalješkoviću. 
Ima pak znakova, po kojima se može zaključiti, da je 
i u Trogiru bila družina hrvatskih književnika. 

6 o. Ban Juraj Drašković. 

Kad su Turci god. 1527. poharali čitavu Liku i 
Krbavu, pobjegoše odanle mnoge hrvatske plemićke 
porodice. Neke od ovih nastaniše se u sjevernijim kra¬ 
jevima hrvatskim. Ovamo uteče iz Like takodjer plemić 
Bartol Drašković, koji se oženio Anom, sestrom 
kasnijega biskupa i kardinala Jurja Utješenovića. Bartol 
Drašković ostavi narodu hrvatskom 3 sina: Jurja, Ivana 
i Gašpara. 

Juiaj Drašković rodio se 5- veljače 1515. u 
Blinji kod današnje Petrinje. Još kao dječak dodje 
Juraj na dvor svoga ujaka Utješenovića, koji tada bi¬ 
jaše biskup u Velikom Varadinu. Utješenović pošalje 
mladoga Draškovića u Krakov, da uči mudroslovlje 
(filozofiju), a poslije u Bolonju, gdje je izučio pravO' 
i bogoslovlje. Potporom ujaka svogai,ode Juraj Draš¬ 
ković iz Bolonje u Rim, gdje se uputio u povjest 
crkve Isusove. Kad se nato vratio kući, slovio je već 
u crkvi katoličkoj kao uzoran svećenik i velik učenjak. 
Naskoro postade mladi Drašković kanonikom u Velikom 
Varadinu, a god. 1546. predstojnikom kaptola požun- 
skog. Kralj Ferdinand I. izabere Draškovića ispovjed¬ 
nikom svojim, te ga učini i savjetnikom svojim. U Po- 
žunu je Drašković boravio mnogo godina. Kralj ga je 
I kasnije veoma odlikovao. Tako postigne Drašković 
god. 1558. čast biskupa pečuvskog, a god. 1561. ode 
na veliki crkveni sabor u Trident, gdje je zastupao 
samoga kralja Ferdinanda. Ovu je službu Drašković 
vršio veoma časno, te je upravo prednjačio u rješa- 
v'anju najvažnijih crkvenih pitanja. Osobito se isticao 
govorničkim darom svojim. U Tridentu su Draškovića 
smatrali jednim od najodličnijih članova crkvenoga 
sabora. 


Medjutim je u Zagrebu umro biskup Matija Bruman, 
Da nagradi neumornu djelatnost Draškovičevu, imenuje 
ga kralj Ferdinand koncem god. 1563. biskupom 
zagrebačkim. Tako se Drašković vratio u domovinu, 
svoju. Hrvati ne bi mogli sebi ni zaželjeti boljega bi¬ 
skupa od Jurja Draškovića. On je često putovao po 
svojoj biskupiji, te narod podučavao u vjeri katoličkoj. 
Podjedno je nastojao oko toga, da narodu hrvatskomu 
uzgoji naobražene svećenike. Zato osnuje u Zagrebu 
sjemenište, gdje će se mladići pripravljati za svećenički 
stališ. Sjemenište je uzdržavao na svoj trošak, te su 
klerici isprvice i stanovali u dvoru biskupa zagre¬ 
bačkog. 

Nije trajalo dugo, te biskup Juraj Drašković po¬ 
stade ljubimcem naroda hrvatskog. Kad je nato g. 156?. 
umro ban Petar Erdedi, imenuje kralj Maksimilijan IL 
zagrebačkoga biskupa i banom hrvatskim. Da bude 
imao pomoćnika u vojničkim poslovima, dobije ban 
Drašković i sudruga u banskoj časti: mladoga Franj u 
Frankopana, grofa Slunjskoga. — Početak bano¬ 
vanja Draškovićeva pada upravo u doba, kad je kralj 
Maksimilijan sklapao mir sa sultanom Selimom. No 
premda je taj mir bio god. 1567. i sklopljen, ipak bi¬ 
jaše u Hrvatskoj svatko uvjeren, da će opet doći do 
rata s Turcima. Za taj se pak rat valja dobro pripra. 
viti u vrijeme mira. IZato ban Drašković više puta 
sazivlje Hrvate na sabor, da stvaraju zaključke glede 
obrane Hrvatske. Redomice se utvrdjuju gradovi: Ko¬ 
privnica, Križevci, Varaždin i dr. Osim toga se Draš' 
ković morao boriti i proti Beču, odakle su namjeravali, da 
Hrvatsku sjedine sa susjednim austrijskim pokrajinama. 
Ta već je čitava krajina u Hrvatskoj i onako bila pre¬ 
dana upravi njemačkih časnika, koji su poput Turaka 
činili nasilja plemićima i kmetovima hrvatskim. 


Kako je malo za Hrvatsku vrijedio mir, što ga je 
kralj sklopio sa sultanom, vidjelo se već god. 1569'. 
Preko Like i Krbave provali u Hrvatsku oko 2700 Tu¬ 
raka. Kod Perušića dočekaju Turke junački Uskoci 
iz Senja Uskoka je doduše bilo samo 280, dakle go¬ 
tovo deset puta manje, nego li Turaka; ali ipak udare 
oni na Turke toli srčano, da su ih posvema razbili. 
Medju ostalima zarobe Uskoci i dva Vlaha, koji su već 
dugo hvatali senjsku djecu, pak ju onda prodavali 
Turcima, Uskoci ih žive nabiju na kolac, a oko kolca 
nalože vatru, da se »martolozi« (razbojnici) ispeku. 

I Draškovićev drug Franjo Frankopan bijaše gla¬ 
sovit junak hrvatski. Najradje je boravio u svojoj tvrdji 
(Gore), koja se nalazila izmedju današnje Petrinje 
1 Gline. U Gorama je mladi ban Franjo Frankopan 
mjeseca srpnja 1571, dao sjajnu gozbu. Dok se on kod 
stola najljepše zabavljao s prijateljima svojim, donese 
neki čovjek vijest, da su u taj prijedjel provalili Turci 
iz Bosne. Vatreni ban nije oklijevao ni jednog časa. 
On i prijatelji njegovi zamijene čaše mačevima, dignu 
konjaničke čete (banderije) svoje, te pohrle iz grada. 
U to je vrijeme doista 330 konjanika turskih palilo 
i robilo oko nedaleke Hrastovice. Na njih udari 
junački ban Frankopan, a pomože mu i kapetan Tomo 
Dornberg, zapovjednik tvrdje hrastovičke. Triput navale 
Turci, ali budu ne samo suzbijeni, već i posve raste¬ 
peni. Junački se ban Frankopan pobjedonosno i sretno 
vrati u Gore, gdje je onda nastavio gozbu s prijateljima 
svojim. 

Hrvati bijahu posve zadovoljni s vladom banova: 
Draškovića i Frankopana. 0 tomu svjedoči zapisnik hr¬ 
vatskoga sabora, koji se držao 30. listopada 1571. Tu 
se ističe, da rodoljubni banovi za obranu Hrvatske žr¬ 
tvuju svoj imetak i ljude svoje. No zato i nijesu Turci 


za dosadanjeg banovanja njihova mogli osvojiti nijedne 
tvrdjice, a kamo li koji grad. 

Vrline Draškovićeve poznavao je i kralj Maksi- 
milijan II. On je još god. 1569. biskupovu bratu Ga- 
Šparu Draškoviću podijelio naslov »barun«, čime dospije 
porodica Draškovića u red velikaša hrvatskih. Poveljom 
pak od 22. travnja 1572. prodade kralj banu Draškoviću 
i njegovu bratu Gašparu za 20.000 forinti grad Tra- 
košćan s Klenovnikom. Odsada nose baruni Draškovići 
naslov »Trakošćanski«. — Kralj je veoma volio 
i mladoga bana Frankopana, Njemu nadje i zaručnicu: 
Juditu, kćer velikaša Kerečena. Svadba bi se imala 
svečano obaviti u moravskom gradu Mikulovu. Koncem 
god. 1572. krene onamo ban Franjo Frankopan, koga 
je pratila sjajna svita (družba) velikaša i plemića hrvat¬ 
skih. No na putu se mladi ban razbolio, te ii. pro¬ 
sinca 1572. nenadano umre u Varaždinu. Sad šu ga 
oni isti njegovi prijatelji mrtvoga pratili na sprovod 
u Zagreb, mjesto na vjenčanje u Moravsku. Franji 
Frankopanu bijaše istom 36 godina. Smrću njegovom 
izumre ona loza porodice Frankopanske, koja je po 
gradu Slunju nosila pridjev »Slunjski«. 

S mr t bana Frankopana iznenadi i ražalosti narod 
hrvatski. Najviše je za njim žalio upravo biskup Draš- 
ković. On zamoli kralja, neka sad i njega oslobodi 
banske časti. No kralj je uznastojao, da barem umni 
Drašković ostane banom hrvatskim. Zato ga koncem 
god. 1572. imenuje nadbiskupom kaločkim. Pošto je u 
ono doba već Kaloča pripadala Turskoj, ostade Draš¬ 
ković i nadalje u Zagrebu. Kralj zamoli Draškovića 
II. veljače 1573., neka zadrži bansku čast. Malo iza 
toga obnovi kralj bansku vlast, kakova je nekada bila. 

Medju tadanjim kanonicima zagrebačkim isticao 
se junaštvom svojim Franjo Filipovi ć. Narod mu 

dade nadimak »delipop«. Filipović je često u boj na 
Turke vodio čete, što ih je uzdržavao kaptol zagrebački. 
Početkom god. 1573. spremi se kanonik Filipović za 
provalu u krajinu tursku. Njemu se pridruže hrvatski 
plemići: Ivan Vojkovic i Gabrijel Babonošić; nešto mu 
vojnika pošalje takodjer pukovnik Vid Halek, koji je 
tada zapovijedao nad kraljevom vojskom u slavonskoj 
krajini. Filipović potuče Turke, a zarobi njihove vodje: 
Ferhad bega i Kurt agu. Pošto su to bili odličniji Turci, 
morat će sultan za otkup njihov platiti velike svote 
novaca. Kod razdiobe plijena pripade Ferhad beg pu¬ 
kovniku Haleku, a Kurt aga »delipopuc Filipoviću 
onoj dvojici drugova njegovih. 0 tomu bijaše obaviješten 
i sam kralj Maksimilijan. On naloži ii. veljače 1573. 
banu Draškoviću, neka procijeni, koliko valja tražiti za 
otkup Kurt age. Kad bude odnosna svota isplaćena, ima 
ju Drašković podijeliti tako, da Filipović i Vojković 
dobiju po dva dijela, a peti dio Babonošić. 

Turci su ljuto zamrzili kanonika Filipovića^ te 
stanu vrebati na nj. Još iste god. 1572. postave mu 
Turci spretnu zamku nedaleko Ivanića. »Delipop« udari 
ondje odvažno na Turke, ali bude uhvaćen. Velikim, 
veseljem otpreme Turci zarobljenoga kanonika Filipo- 
vića u Carigrad. Biskup Drašković se upravo očinski 
zauzeo, da oslobodi nesretnoga kanonika svoga. Naj¬ 
prije se obratio na kralja Maksimilijana II. s molbom, 
neka posreduje kod sultana Selima. Početkom g. 1574. 
dade biskup zarobiti Ibrahim agu, odličnoga Turčina, 
lih u tu svrhu, da ga sa sultanom zamijeni za kanonika 
Filipovića. Tomu se poveselio i sam kralj, koji 27. si¬ 
ječnja 1574. odgovara Draškoviću: »Ako Turci otkupe 
Ibrahim agu novcem, onda će se taj novac upotrebiti 
za oslobodjenje kanonika Filipovića«. 

Ipak su lukavi Turci prevarili i kralja i bana. 


Ibrahim aga preaze jamstvo za Kurt agu, koji bijaše 
procijenjen na 2000 talira, te Kurt aga ode u Tursku, 
a da nije platio ucjene za otkup svoj. Istim se načinom 
domognu slobode takodjer Soliman aga i neki Vlah 
po imenu Perko. Ovu dvojicu zarobiše Draškovićevi ljudi, 
samo da lakše pribave slobodu kanoniku Filipoviću. 
Ibrahim aga je obećao, da će za Soliman agu platiti 
700 talira, a za Vlaha Perka dati će 1000 talira i jednoga 
konja. Medjutim je sultan od kraljevih poslanika u 
Carigradu iznudio obećanje, da će naskoro biti na 
slobodu pušten Ibrahim aga. Zato kralj Maksimilijan 
I. lipnja 1874. zapovijeda banu Draškoviću, neka mu 
u' Beč pošalje Ibrahim agu. U pismu svome ističe kralj, 
kako postoji opravdana nada, da će biti povraćen i 
kanonik Franjo Filipović, čim Ibrahim aga prispije na 
dvor sultanov«. Ban dakako učini po zapovjedi kra¬ 
ljevoj. Tako se Ibrahim aga sredinom god. 1574. do¬ 
mogao slobode. Ali zato nije nitko u Carigradu ni 
pomišljao na to, da protuusluga zahtijeva oslobodjenje 
kanonika Filipovića. 

Napokon je nesretni Filipović i podvojio o spasu 
svome. On bijaše duboko uvjeren o tom, da su p 
posve napustili kralj Maksimilijan i biskup Drašković. 
Na jesen god. i 574 - prijedje Filipović na vjeru 
Muhamedovu, samo da se već jednom riješi ne¬ 
snosnoga ropstva turskoga. O tomu je kralj Maksimilijan 

20. prosinca 1574. pisao banu Draškovišu. Kako se ta 
vijest dojmila bana, vidi se iz odgovora, što ga je 3. si¬ 
ječnja 1575. upravio kralju. »Iz pisma Vašega Veličan¬ 
stva velikim začudjenjem i još većom boli razabrah, da 
je onaj nesretni Franjo Filipović u istinu zapao pod 
tako veliku i nevjerojatnu vlast djavlovu, te je svoje¬ 
voljno zanijekao Spasitelja svoga. Mi smo doduše to 
već prije čuli iz čestih pisama Turaka, te iz kazivanja 

zarobljenika. Ipak nije medju nama bilo nikoga, tko bi 
to vjerovao, dok nijesmo vidjeli ovo pismo Veličanstva 

Vašega. Mi, koji poznajemo narav Filipovićevu, 

nikako se ne možemo uvjeriti, da bi on mogao ustra¬ 
jati medju onim poganima, ma da ga i učine kakvim 
velikim begom«. 

Biskup Drašković htjede da i shodnim vanjskim 
načinom pokaže, kako treba kazniti otpadništvo od 
vjere katoličke. Time htjede predusresti, da se u buduće 
koji zarobljenik ne bi ugledao u primjer kanonika Fi- 
lipovića. Najprije dade biskup otpaloga Filipovića iz¬ 
općiti iz crkve rimo-katoličke, pa to izopćenje progla¬ 
siti po svima župama biskupije zagrebačke. Zatim 
dade do temelja iščupati dva vinograda, što ih je Fili- 
pović uživao kao kanonik zagrebački. Iz one pako kurije 
(kuće), u kojoj je prije stanovao kanonik Filipović, iz¬ 
nesu ljudi biskupovi sve pokućstvo; od toga naprave 
pred kućom lomaču, koju je potpalio prisutni krvnik. 
Na istoj ovoj kući razbije narod sve prozore i sva 
vrata, a biskup ju dade namazati crnom bojom,* da 
svakoga gledaoca vazda sjeća na velik zločin Filipo- 
vićev.‘) Sporazumno s kaptolom odlučio je napokon 
biskup Drašković, da se nikada više ne smije popuniti 
ono mjesto, što ga je zapremao kanonik Filipović. 

I doista nije Filipović dobio nasljednika na kaptolu. 
Ovaj pak dohodak, koji je na taj način preostao od 
jednoga praznoga kanoničkoga mjesta, namijeniše bi- 

*) Duže vremena ostade Filipovićeva kurija ovako nagrdjena. 
Isprvice bijaše i bez stanovnika, dok nije ovamo biskup Drašković 
god. 1576. preselio klerike, koji su do onda stanovali u dvoru biskup¬ 
skom. Po crnoj boji kuće, u kojoj se odsada nalazilo sjemenište, da- 
doše Zagrebćani i samomu sjemeništu ime >crna škola*. Ovo se 
ime sačuvalo do dana današnjega, premda više nije sjemenište boja- 
disano crnom bojom. 


skupi i kanonici za uzdržavanje posebnog orguljaša u 
stolnoj crkvi zagrebačkoj. 

Medjutim je sultan imenovao Filipovića velikašem 
(»zaimom«), te se on kao Mehmed Filipović nastanio u 
krajini turskoj. Od Mehmeda Filipovića vuku svoju lozu 
današnji odlični begovi Filipovići u Bosni. Isprvice su se 
Hrvati pobojali, da će im se otpadnik Filipović osve¬ 
ćivati. O tomu svjedoči takodjer pismo, što ga je nad¬ 
vojvoda Karlo 19. veljače 1575. pisao banu Draško- 
viću, »Doznajemo«, veli nadvojvoda »da je odmetnik 
Filipović, koga zovu i Delipop, stigao u ovu krajinu 
trusku, te ... . propašću prijeti susjednim tvrdjama 
našim. Njegov dolazak mogao bi biti pogibeljan za Ivanić, 
Sisak, Križevce i za ona druga mjesta, .... od kojih 
je neka prije čuvao i upravljao«. No čini se, da je taj 
strah bio suvišan. Povjest barem nije zabilježila nika- 
kova zločina, što bi ga Filipović učinio na štetu ro- 
djene svoje domovine Hrvatske. 

Istodobno je Drašković kao ban hrvatski imao i 
drugih neprilika. Turci iz Kostajnice udariše god. 1573- 
dva puta na Bović (kod današnjeg Vrginmosta), a o 
novoj godini 1574. navale na Kostinju i na Klinac kod 
Hr^istovice. Drašković se sada preplašio, da ne bi Turci 
osvojili Hrastovicu i Blinju. Dogodi li se to, onda će 
propasti plodno i gusto naseljeno Turopolje. 0 tomu 
piše Drašković 16. siječnja 1574. kralju Maksimilijanu, 
pa onda dodaje ovako: Hrvati izmedju Kupe i Save, 
morat će ostaviti zemlju svoju, da ih ne pohvataju 
Turci iz Bosne, koji su već u ropstvo odveli gotovo 
sav narod izmedju Une i Kupe. No spomenuti Hrvati 
namjeravaju radije priznati gospodstvo tursko, nego li 
da se odsele iz doma svoga. U tolikoj neprilici moli 
Drašković kralja svoga, neka ga oslobodi teške banske 
službe ili mu neka bar dade pomoćnika za vojničke 

poslove. Kralj Maksimilijan odgovara Draškoviću već 
27. siječnja 1574 ' U pismu se kralj glede Hrvatske 
izmedju Save i Kupe izrazuje ovako: »Volimo, da taj 
kraj bude pust, nego li da se njegovi stanovnici pokore 
neprijatelju ... Ti se marljivo zauzmi, da naše po¬ 
moćne vojske budu na granici tako smještene, da sta¬ 
novnici budu što bolje zaštićeni od neprijateljske navale, 
te ne budu imali uzroka, da se predadu Turcima. Ako 
pak obrana ne bi dostojala, tad će biti bolje, da se 
stanovnici odanle maknu i drugamo presele, nego li 
da ondje borave pod jarmom turskim. 

Da ban Drašković bude opet imao druga u vojnim 
poslovima, imenuje kralj 4. veljače 1574. i Gašpara 
Alapića banom hrvatskim. Alapić bijaše iz prijašnjih 
ratova turskih poznat kao velik junak. Postavši pak 
banom hrvatskim, imao je odmah prve godine dosta 
posla s Turcima. Već na proljeće 1574. provali Alapić 
u tursko krajište oko Čazme, gdje navali na tvrdju 
Balaj. Ovdje je ognjem i mačem sve uništio, mnoge 
Turke poubijao ili polovio, pa se onda s velikim pli¬ 
jenom vratio kući. Mjeseca travnja 1574. provale Turci 
iz Bosne u hrvatsku krajinu medju Unom i Kupom, te 
poharaju veliko Nadaždovo imanje Steničnjak (današnji 
»Sjeničak« kod Lasinje). Alapić im brzo vrati žao za 
sramotu. Hrvati su naime odmah iza toga od Hrasto- 
vice četovali proti Kostajnici. Sam kralj u pismu od 
I. svibnja i574' izrazuje banu Draškoviću svoje pri¬ 
znanje za revnost, te ga bodri, neka i nadalje hrabro 
odbija navale turske. 

Na jesen godine 1574. zaprijeti velika pogibelj 
Koprivnici. Prvi je kralj Maksimilijan doznao, da 
se nešto sprema. Kralj naime 10. rujna piše Draš¬ 
koviću, da su iz Budima, Pešte, Ostrogona i drugih 
mjesta otišle mnoge turske čete u Slavoniju, gdje na¬ 


mjeravaju poduzeti kakovu provalu. I doista provali u 
Hrvatsku do 4000 Turaka, koje su vodili begovi: si- 
getski, sečenski, kopanski, pakrački i požeški. Turci 
navale na Koprivnicu, te ju zapale. No kralju bijaše 
poznato, od kolike je važnosti tvrdja koprivnička za 
obranu Hrvatske od Turaka iz južne Ugarske i sla¬ 
vonske Podravine. Zato ig. studenoga 1574. piše banu 
Draškoviću, neka nastoji oko toga, da koprivnička 
tvrdja bude što prije obnovljena. Upućuje ga, neka 
ovu stvar iznese na prvi sabor hrvatski, koji će se sa¬ 
stati. Za utvrdjivanje gradova daje Hrvatska besplatne 
radnike. Neka se dakle ovi radnici upotrebe za učvrš¬ 
ćenje Koprivnice. Od svake županije treba odabrati po 
jednoga plemića, koji će bilježiti za Koprivnicu upo- 
trebljene radnike. 

Kralj nije ni slutio, kakva će se graja dići na 
hrvatskom saboru, koji se sastao mjeseca prosinca g. 
1574. 0 tomu piše kralju ban Drašković ovako: Pri¬ 
godom proglašenja bana Alapića učinjena je ustavna 
pogrješka. Kad se naime instalira (ustoličuje) novi ban, 
treba da kraljevi povjerenici donesu pismo, kojim to kralj 
javlja staležima hrvatskim (t. j. saboru). Toga pak nije 
bilo kod instalacije Alapićeve, čime je povriedjen hrvatski 
ustav. Ovo je valjda i bilo razlogom, što sada na sa¬ 
boru nijesu Hrvati htjeli pristati na to, da za utvrdjenje 
Koprivnice podadu besplatne radnike. Drašković javlja 
kralju i to, da neki plemići opet namjeravaju priznati 
vlast sultanovu, pošto im prijeti gotova propast od Tu¬ 
raka, a kralj ih ne može braniti. 

Na Draškovićevo pismo odgovara kralj Maksimi¬ 
lijan 5. siječnja 1575. ovako: Priznaje, da je doista 
učinjena pogrješka prigodom instalacije bana Alapića. 
No tomu je kriva jedino kancelarija kraljeva. U bu¬ 
duće se to nikada više ne će dogoditi. Ipak nije u 

redu, da hrvatski sabor ne da besplatne radnike za 
utvrdjenje Koprivnice; na takove radnike naime imadu 
krajiški gradovi pravo po zakonu, koji već postoji. Na¬ 
mjera pak stanovitih plemića hrvatskih upravo je začu¬ 
dila kralja. Ta dosada se još ni za hrvatske seljake 
nije čulo, da bi se htjeli podložiti Turcima I Kralj poziva 
bana Draškovića, neka upotrebi sva sredstva, da se 
plemići okane ove misli. Tvrdokornika valja i zatvoriti. 

Drašković je umirio staleže hrvatske, koji napokon 
dadoše i radnike za utvrdjenje Koprivnice. Najviše su 
radili kmetovi iz hrvatske Podravine. Jednako podje 
banu za rukom, te je plemićima izmedju Kupe i Save 
izbio iz glave namjeru, da se predadu Turcima. No 
zato je Hrvatska opet počela krvariti zbog neprestanih 
navala turskih. Iz Bobovca (Baboča) u južnoj Ugarskoj 
prijedju Turci 23. srpnja 1575. preko Drave, te opli¬ 
jene okolicu gjurgjevačku. Mjeseca kolovoza g. 1575. 
dvaput četovahu oko Koprivnice; tom prigodom zapa- 
liše i predgradje koprivničko. Turske provale u hrvatsku 
Podravinu ponavljahu se takodjer god. 1576. i 1577. 
Poglavito nastojahu Turci, da zauzmu tvrdju gjurgje¬ 
vačku. Oni su 14. rujna 1577. uništili i velik dio po¬ 
sade gjurgjevačke; ali uspjeha ne polučiše. 

Drašković postade g. 1577. biskupom u Gjuru, 
a istodobno i kancelarom novoga kralja Rudolfa II. 
čiji otac Maksimilijan II. umre 12. listopada 1776. Sad 
se Drašković odreče banske časti i preseli u Beč. Kao 
kraljev kancelar morade Rudolfa II. pratiti na’ putova¬ 
njima njegovim. Kralj je prema Draškoviću imao toliko 
povjerenja, da ga je god. 1584. imenovao svojim na¬ 
mjesnikom u Ugarskoj. Početkom pako g. 1585. dade 
papa Siksto V. našemu Draškoviću i čast kardi¬ 
nalsku. Drašković se spremao, da kao kardinal po¬ 
sjeti u Rimu papu, s kojim ga je vezalo prijateljstvo 


još od sabora tridentinskog. Ali mjesto toga putovanja 
u Rim pozove Draškovića svemogući Bog na put u 
vječnost. Juraj Drašković umre 31. siječnja 1587. u 
Beču. Mrtvo tijelo njegovo bude odvezeno u Gjur, 
gdje ga sahraniše u onoj divnoj stolnoj crkvi. 

61. Npvolje hrvatskih seljaka. 

Veliki i mali ratovi, što su ih tečajem 16. vijeka 
Hrvati gotovo bez prestanka vodili s Turcima, zahti¬ 
jevahu velike žrtve u krvi i u novcu. Takove su žrtve 
morali prinositi ponajviše hrvatski seljaci, koji su — 
izuzevši neke prijedjele — živjeli kao kmetovi plem¬ 
stva hrvatskog. Svaka kmetska kuća morade u rat 
s Turcima slati po jednoga momka, koji se često nije 
ni vratio iz rata. Kad bi pak Turci porušili, spalili ili 
oštetili koji grad hrvatski, trebalo ga je naravno odmah 
popravljati. Sabor bi hrvatski u takovom slučaju redo¬ 
vito zaključio, neka suci plemićkih'kotara tjeraju kme¬ 
tove na popravljanje tvrdjava. To bijaše dakako nužno, 
jer je ostatak Hrvatske valjalo cijelim nizom tvrdjava 
braniti od neprestanih provala turskih. Medju ostalim 
podigoše kmetovi hrvatski takodjer nasipe oko Ivanića, 
Koprivnice i Križevaca, 

Ali bijednomu kmetu hrvatskom nije bilo dobro 
ni u mirno doba. Kako je u 16. vijeku živio seljak 
hrvatski, doznajemo iz pisma, što ga je ostrogonski 
nadbiskup Antun "Vrančić (rodom Hrvat iz Dalmacije) 
23. veljače god. 1573. pisao kralju Maksimilijanu II. 
U tom pismu veli Vrančić, da se bolje i poštenije po- 
postupa ,s marvom, nego li vlastela hrvatska postupaju 
sa kmetovima svojim. Treba li na polju orati, kopati, 
sijati ili žeti, onda kmet mora ove poslove besplatno 

obavljati najprije svomu zemaljskomu gospodaru (t. j. 
grofu, barunu ili plemiću). Za sebe smije raditi istom 
poslije, u koliko mu preostane vremena. Pa i od malene 
privrede svoje mora kmet plaćati: desetinu crkvi, porez 
kralju, a svakojake danke vlastelinu svomu. Prema tomu 
je eto sve živjelo od muke siromašnoga kmeta! 

Vremenom se bijedni kmet hrvatski bio već i 
priučio na teško stanje svoje, premda nije imao ni prava 
ni slobode. Ta on je napokon trpio isto, što su trpjeli 
i djedovi njegovi! Ali neki velikaši hrvatski postadoše 
upravo okrutni. Tako je n. pr. Franjo Tah rek bi 
bez srca postupao sa kmetovima svojim. O nedjelima 
njegovim imamo puno svjedoka. Najbolje ga je ocrtao 
njegov kmet Ilija Gregorić, koga su god. 1573. u 
Beču triput preslušavali. Gregorić je iznio na vidjelo 
pravih strahota, što ih je počinio Franjo Tah, go¬ 
spodar velikih imanja: Susjedgrada i Dolnje Stubice. 

Tah se nije zadovoljio redovitim podavanjima 
kmetova svojih, već je na njih udarao nove namete. 
Tako n. pr. stade jednom od svakoga kmeta zahtije¬ 
vati po 22 pinte vina više, nego li se davalo prijašnjim 
gospodarima. Kad bi Tahu ostario konj, pozvao bi 
jednostavno k sebi kojega bogatijega kmeta, te bi ga 
prisilio, da konja kupi pod prvašnju cijenu. — Jednom 
se Tahu pokvarilo oko 1000 vedara vina. Ovo vino 
dade Tah razdijeliti medju kmetove svoje, od kojih 
je onda tražio, da mu plate kao da su primili dobro 
vino. Tko pak nije htio da plati ustanovljenu cijenu, 
tomu bi Tah jednostavno oteo konja ili kravu. — Tah 
je imao vrlo mnogo pasa za lov. Nije ih ipak hranio 
on, već je zapovijedao kmetovima svojim, neka mu pse 
gospodski časte. Ako bi se pak slučajno koji pas kod 
kmeta izgubio ili poginuo, tad je nesretni kmet morao 
u zamjenu dati čitavoga vola! — Tah nije hranio”ni 


stoku svoju, već bi i nju dao na hranu siromašnim 
kmetovima svojim. Gdjekada se dogodilo, da je nestalo 
kojega konja ili krave. U tom slučaju nije se Tah 
zadovoljio time, da mu seljaci dadu u zamjenu dru¬ 
goga konja ili vola. Tah je volio tražiti gotov novac, 
te bi sasvim po volji procijenio nestaloga konja ili 
vola. Kako je pak u ono doba siromašan kmet teško 
smogao zahtijevani novac, lako se razabire otuda, što 
su takodjer gospoda — dapače i vladari — osjećali 
veliku nestašicu novca. 

Bezdušan Tah bijaše uz to još oduran bludnik. 
On je naime bez ikakova stida oskvrnjivao lijepe se¬ 
ljačke žene i djevojke. Tahi bi običavao iz Susjedgrada 
izjašiti u polje, da tobože vidi kmetove kod posla. Ako 
mu se takovom prigodom svidjela koja žena ili dje¬ 
vojka, odmah bi ju po slugama svojim dao otpremiti 
u grad. Već prigodom istrage (god. 1567.) pokazaše 
kmetovi povjerenstvu 14 djevojaka, koje je Tah si¬ 
lovao. Time je okrutan ovaj Čovjek dirnuo u obi¬ 
teljski život bijednih kmetova svojih. Nije dakle čudo, 
što seljaci nijesu mogli mirno podnašati takova bogu- 
mrska djela. Bludnost Tahova bijaše neposrednim po¬ 
vodom, da su kmetovi njegovi god. i573- digli bunu. 

Kmetovi su Franju Taha tužili , već god. 1567* 
Tada je kaptolu zagrebačkomu došla od kraljevskog 
nadzorništva zapovijed, neka izabere dva čovjeka u 
povjerenstvo, koje će ispitati zločine Tahove. 
Kaptol je u tu svrhu izabrao kanonika Franju Fili- 
povića i podžupana Gašpara Draškovečkoga. Ova dvo¬ 
jica obidjoše redomice sva sela, koja spadahu k imanju 
susjedgrađskom i donjostubičkom. Protiv Taha se 
vodila duga istraga, tečajem koje bijaše preslušano 508 
svjedoka. Svi kmetovi svjedočiše suglasno protiv silnika 
Taha. Ovako se doznalo za sve zločine njegove. 

Dr. E. Horvat: Pripovijesti iz hrv. povjesti. 3 

Ipak ostade Tah nekažnjen, jer je na dvoru 
kraljevskom i na saboru hrvatskom imao mnogo pri¬ 
jatelja. On je dapače poslije spomenute istrage još 
gore postupao sa kmetovima svojim. Ovi su mo¬ 
rali podnašati velike progone i nesmiljene okrutnosti 
nečovječnoga gospodara svoga. U očajnosti svojoj 
stadoše kmetovi pomišljati na bunu protiv Taha. 
Uspjehu se mogahu nadati samo u tom slučaju, ako 
se kmetovima Tahovim pridruže kmetovi druge gospode 
hrvatske. Zato se potajno agitiralo po selima susjednih 
vlastelina, koji su većinom takodjer okrutno postupali 
sa kmetovima svojim. 

Zatiranjem kmetova svojih osobito se odlikovala 
Barbara grofica Erdedi, udovica bivšega bana 
Petra Erdeda. Barbara je imala mnogo imanja: Sa¬ 
mobor, Okić, Jastrebarsko Qaska) i Kerestinac u Hr¬ 
vatskoj izmedju Save i Kupe, aCesargrad (kod Klanjca) 
u Zagorju. Nemilosrdna ova grofica zahtijevala je od 
kmetova svojih, da joj na proljeće rade u polju ne¬ 
prekidno punih 5 tjedana. Kroz čitavo to vrijeme nije 
Barbara kmetovima davala štogod jesti, već bi oni mo¬ 
rali od kuće sa sobom ponijeti jelo. Zbog tolike tlake 
nijesu kmetovi gotovo ni dospjeli, da štogod rade na 
vlastitom gospodarstvu svome. Nije dakle čudo, što su 
danomice propadali tjelesno i postajali sve siromašniji. 
Pa ipak se banica nije stidjela, da bijednim kmetovima 
još otima vino, stado i ono malo dobra, što bi im dala 
slabo obradjena zemlja. Kakove su pak bile posljedice 
takvoga progona, vidimo iz izvješća, što ga je nadvoj¬ 
vodi Karlu 5. prosinca 1573. podnijela kranjska vlada. U 
tom se izvješću medju ostalim veli: >Radi velikih po¬ 
reza, tlake i podavanja — nestade stanovnika u trgo¬ 
vištu Okiću«. Jednako propadahu i druga mjesta. 

Siloviti gospodari drže sebi slične sluge i činov¬ 


nike. Upravitelji imanja Tahovih i Erdedovih bi¬ 
jahu pravi tlačitelji ubogih kmetova. Oni su mogli 
kmetove mučiti sasvim po volji, jer je gospodar u slu¬ 
čaju pritužbe volio vjerovati slugama, nego li prezre- 
nimi kmetovima. Osobita su nasilja činili oni vlaste¬ 
linski pomoćnici, koji su od kmetova pobirali odredjena 
podavanja za gospodare svoje. Takovi bi ljudi činili 
seljacima velike krivice. Kmetovi su ih morali go¬ 
spodski hraniti i napajati. U pijanom pak stanju izmiš¬ 
ljahu ovi pobirači svakojake muke, kojima će kazniti 
nedužne kmetove. U tome bi gdjekada znali natkriliti 
iste gospodare svoje. Zato su kmetovi najviše mrzili 
upravo pobirače velikaša svojih; u njima gledahu se¬ 
ljaci zaklete neprijatelje svoje. 

Bijedni su kmetovi trpjeli nesnosne muke, ne na¬ 
lazeći nigdje zaštite. Tada i postade rečenica: »Bog je 
visoko, a kralj daleko 1 « Napokon se odlučiše, te će 
pravdu potražiti i u samoga kralja svoga. Tahovi 
kmetovi podjoše godine 1572. triput u Beč, da kralju 
Maksimilijanu II. otkriju nevolje, koje moraju podna¬ 
šati. Izmedju sebe birahu kmetovi poslanike, koji će 
stupiti pred kralja. Deputacije sastaviše tako, da je 
svako selo gospoštije susjedgradske i dolnjostubičke 
dalo po jednoga zastupnika, komu je podjedno platilo 
putni trošak u Beč i natrag. Jedna je takova deputa¬ 
cija došla pred kralja o Gjurgjevu, a druga o Ivanju 
god. 1572. Kmetovi su kralju tužili Franju Taha radi 
nedjelja njegovih; podjedno su u kralja molili pravice 
i polakšice. Molbenice im je na kralja sastavljao župnik 
brdovački. 

Mora da su teške bile tužbe jadnih kmetova hr¬ 
vatskih, kad je sam kralj Maksimilijan odlučio, da će 
ukrotiti krvoloka Taha. U Hrvatsku naime pošalje kralj 
biskupa vesprimskog i još nekoliko povjerenika svojih 

da urede odnošaje izmedju Taka i kmetova njegovih. 
No kraljevsko se povjerenstvo nije držalo upute 
kraljeve. Prema izričitoj naime želji Maksimilijanovoj 
morali bi povjerenici njegovi doći u Susjedgrad i u 
Donju Stubicu, da pravdu kroje ondje na licu mjesta. 
Mjesto toga dodjoše kraljevski povjerenici mjeseca si¬ 
ječnja 1573. u Zagreb, gdje se upravo držao sabor, 
što ga je radi nekih potreba sazvao ban Gjuro Draš- 
ković. Povjerenici kraljevi — valjda po nagovoru Taha 
ili prijatelja njegovih — odlučiše, da će istragu vodili 
na saboru hrvatskom. Zato pozovu pred sabor 
takodjer kmetove Tahove. Ali iskusni kmetovi ne htje¬ 
doše poći u Zagreb. Mjesto toga poslaše na sabor 
veoma odlučno pismo. U tome pismu spominju kme¬ 
tovi, kako su oni već i prije podnijeli kralju tužbe 
svoje, Jednom se već povjerenstvo kraljevsko i uvje¬ 
rilo o istinitosti nevolja njihovih (god. 1567.). Pa ipak 
ne dobiše kmetovi nikakove pravice, niti je Tah bio 
kažnjen. Zato sada ne idu pred sabor, već otvoreno 
očituju, da Taha i potomke njegove ne smatraju više 
gospodarima svojim. Podjedno izjavljuju, da će se rado 
pokoravati kralju i služiti svakoga, komu ih kralj bude 
podložio, samo ne Franju Taha. 

Kad se ovo pismo pročitalo u saboru, počne Tah 
vikati i prosvjedovati. Netko odmah iznese prijedlog, 
neka se Tahovi kmetovi proglase izdajicama, jer 
se javno bune protiv zemaljskoga gospodara (vlastelina) 
svoga. Sabor prihvati ovaj prijedlog; Njime je dakle 
plemstvo kmetovima Tahovim navijestilo rat. 


62 . Matija Gubec, „kralj seljački.^ 

Kad su kmetovi susjedgradski i donjostubički do- 
*nali, da ih je sabor u Zagrebu proglasio izdajicama, 
te će na njih voditi i vojsku, ljuto se prepadoše. Sada 
više nije bilo drugog izlaza iz gotove propasti, već dići 
javni ustanak protiv krvoloka Taha i protiv ostalih 
obijesnih velikaša hrvatskih. 

Na takav odlučan korak poticala je kmetove ta¬ 
kodjer velika svadja, koja se porodila medju gospodom 
hrvatskom. U saboru naime stajahu na jednoj strani 
velikaši, a na drugoj plemići hrvatski. Prvu je stranku 
vodio Franjo Tah, uz koga prijanjahu: grofovi Matija 
i Šimun Keglevići, bogata i moćna obitelj grofova 
Erdeda, podban Ivan Torčić od Botinovca, Mojsija 
Homski od Huma, Matija Zalatnoki i Baltazar Pre- 
lovski. Protiv Taha stajahu u saboru otvoreno : Stjepan 
Gregorijanec, Matija Konjski i Mihajlo Kerečenj. To 
bijahu zetovi Uršule Heningove, koja je tvrdila, da ima 
pravo na Susjedgrad i Donju Stubicu, pa je radi toga 
vodila dugu parnicu s Tahom. Pošto su Keglevići pri¬ 
stajali uz Taha, pridruže se Gregorijancu gotovo svi 
plemići zagorski, koje su vodili: Luka i Mihajlo Se¬ 
kciji, ovi ljuti neprijatelji braće Keglevića. Na strani 
Gregorijančevoj nadjoše se takodjer knezovi Zrinjski^ 
kojima je Tah oteo imanje Božjakovinu. 

Kmetovi Tahovi spremahu ustanak još od pro¬ 
ljeća god. 1572. Najviše su agitirali seljaci iz Donje 
Stubice. Oni predobiše za bunu kmetove u Brdovcu, 
Zaprešiću, na Pušći, u Pođgori, Susjedgradu i u Ste- 
njevcu. Do 40 kmetova dodje već o Gjurgjevu god. 1572 
u Stupnik, koji je spadao pod imanje banice Barbare 
Erdedi. Kmetovi u Stupniku obećaše, da će od svake 
kuće dati po jednoga momka, kad bukne općenita se^ 

ljačka buna. Stubičani pripraviše za bunu takodjer kme¬ 
tove oko Klanjca. Ovi spadahu pod imanje Cesargrađ, 
kojim je gospodarila okrutna banica Barbara Erdedi. 
Po svemu se vidi, da su kmetovi Tahovi tečajem g. 1572. 
puno radili, te ih početkom god. 1573. nije čisto ne¬ 
pripravne zatekao rat sa gospodom njihovom. Zaključak 
sabora hrvatskog samo je požurio, da usred zime bukne 
seljačka buna. 

Što su kmetovi hrvatski namjeravali da postignu 
bunom svojom? Isprvice se govorilo, da seljaci vojuju 
»za staru pravdu«. Pod ovim razumijevahu pravedno 
postupanje zemaljske gospode sa kmetovima. Kad se 
pak pomnožao broj buntovnika, onda seljaci uzeše geslo: 
»Dolje sa gospodom!« Namjere pobunjenih seljakado- 
znajemo iz istraga, koje su se vodile poslije bune. Uhva¬ 
ćeni seljaci hrvatski priznavahu, da su željeli i. od¬ 
straniti sve velikaše, njihove upravitelje i pobirače po¬ 
davanja kmetskih; 2, uništiti njihove dvorove i kuće, 
te se ovako 3. domoći slobode, koju uživaju drugi ljudi. 

No seljaci su imali i drugih namjera. Željeli su 
da trgovini otvore put do mora, kako bi lakše i bolje 
mogli prodavati proizvode svoje. Pošto su ovoj] trgovini 
smetale razne carine i maltarine, odlučiše pobunjeni 
kmetovi, da će ukinuti pobiranje carine i maltarine. 
Ivan Svrać, jedan od prvaka čitavoga pokreta, izjavio 
se na istrazi ovako; »Da smo gospodu pobijedili, osno¬ 
vali bismo u Zagrebu posebnu carsku vladu. Ovdje 
bismo sami pobirali daće i poreze, a sami bi se brinuli 
takodjer za očuvanje granica od provala turskih«. Se¬ 
ljaci odlučiše, da će ostati vjerni svojemu kralju Maksi- 
milijanu. Oni će rado služiti njemu i nadvojvodi Karlu 
(bratu kraljevu), ali nikomu drugomu. 

Za vodju svoga izabraše buntovnici čestitoga čo¬ 
vjeka izmedju sebe. To bijaše Matija Gubec, rodom 


iz Donje Stubice u Zagorju. Kao kmet krvoločnoga 
Franje Taha pretrpio je Gubec sve patnje, jer je Tah 
najviše bijesnio upravo u Donjoj Stubici. Pošto je u 
Stubici bio zametak čitave »seljačke bune«, urediše 
ondje buntovnici takodjer privremenu vladu svoju. Vr¬ 
hovno će sudište zastupati: Matija Gubec, uz koga se 
spominju jošte Ivan Pasanec i Ivan Mogaić. Kad bi 
koji kmet — bilo u kojem selu — štogod pogriješio, 
vodili su ga na sud u Stubicu, da mu sude spomenuta 
trojica. Ovi su u drugim selima imenovali kapetane, 
koji će se brinuti oko reda, a podjedno voditi i čete 
seljačke. Takovim kapetanom bijaše Nikola Kupinić u 
Susjedgradu, Jakob Fratrić u Stupniku, Juraj Kovač u 
Novakima, Ivan Karlovan u Stenjevcu, Ivan Strelač i 
Gjuro Sorko u Podgori, Matija Miličević i Šantalić na 
Pušći, Ivan Turković u Zaprešiću, a Ilija Gregorić, 
Mihajlo Gošetić i Šajnović u Brdovcu. 

U seljačku vojsku dadoše pojedina sela po 
20, 30 i 50, a neka dapače i 100 vojnika. Biskup Ivan 
Liszthy javlja ostrogonskomu nadbiskupu Antunu Vran- 
ćiću, da su hrvatski seljaci na noge digli 16.000 voj¬ 
nika. Jednako jeo broju vojnika seljačkih sudila tako* 
đjer štajerska vlada, koja se odmah bojala, da će hr¬ 
vatski kmetovi provaliti u susjednu Štajersku. — Ratnu 
je osnovu izradio Ilija Gregorić, vrhovni vojvoda 
seljačke vojske. Prema toj osnovi treba da glavna 
vojska ostane u Stubici uz Matiju Gubca. Ilija će Gre¬ 
gorić samo s nekoliko tisuća seljaka provaliti u južnu 
štajersku i u Kranjsku, da pobuni slovenske kmetove. 
Gregorić se naime nadao, da će Slovenci pomoći Hrva¬ 
tima u borbi protiv gospode. Kako je pri tome prošao, 
vidjet će se kasnije. 

Na glas o »seljačkoj buni« prepadoše se gospoda 
hrvatska. Tada je banom bio zagrebački biskup Draš- 

ković. On (i. veljače god. 1573.) javlja kralju Maksf- 
milijanu, da sada Hrvatskoj prijeti veća pogibelj od se¬ 
ljaka nego li od Turaka. I on ističe, da buntovnika, 
imade veoma mnogo: daleko više, nego li plemićke 
vojske. Pobunjeni su kmetovi bijesni i ratoborni, te bi 
se lako moglo dogoditi, da u zdvojnosti stanu (radi bli¬ 
zine) šurovati s Turcima. 

Prvih dana mjeseca veljače god. 1573. prijetila 
je propast gospodi u Zagorju. Kmetovi osvojiše 
Tahov utvrdjeni grad u Donjoj Stubici, gdje udariše 
i glavni tabor vojske svoje. Istodobno pade u ruke 
buntovnika takodjer Cesargrad. Osvojiše ga pobunjeni 
kmetovi banice Barbare Erdedi, koji su u okolici toga 
grada palili i rušili sve, što je spadalo pod gospoštiju 
cesargradsku. Tom je prigodom postradao i Klanjec, a 
nekadanji krvopije kmetski (n. pr. špan u Cesargradu) 
izgubiše glavu. — Mali plemići zagorski pomagahu po¬ 
bunjene kmetove. Time se htjedoše osvetiti velikašima,, 
koji bijahu protivnici njihovi. Plemićima bijaše mnogo 
stalo do toga, da što više štete pretrpe n. pr. Šimun i 
Matija grofovi Keglevići, zatim Tah, Erdedi i Petar 
Ratkay. Dokazima je utvrdjeno, da su neki plemići 
isprvice zbilja podupirali seljake protiv Taha. Možda 
je to bilo i neposrednim povodom, što se seljačka 
buna tako brzo raširila po Zagorju i po hrvatskog 
Posavini. 

Zauzevši nekoliko vlasteli nskih gradova, do¬ 
mogla se u njima seljačka vojska svakovrsnog oružja.. 
U Stubici i u Cesargradu nadjoše kmetovi takodjer 
nekoliko lumbarda i topova na kotače. [Inače bijahu 
seljaci naoružani dosta slabo. Mnogi su imali sama 
sjekiru, kijaču ili mlat, a tek se neki ponosili mačem 
ili puškom. Računalo se, da izmedju Zlatara i Donje 
Stubice stoji oko 10.000 za boj spremnih kmetova. 


Vodjom bijaše Matija Gubec, komu seljaci dadoše pri- 
đjevak »beg«. Valjda je ovaj pridjevak dao gospodi 
lirvatskoj povoda, te su u svijet rasturili lažnu vijest, da 
su pobunjeni kmetovi Matiju Gubca izabrali »kralj em 
seljačkim«. Tako tvrdi i glasoviti suvremeni povje¬ 
sničar Isthvanfi, koga su'u tome pripovijedanju naslije- 
dovali i kasniji pisci. Ipak to nije istina. Da je Gubec 
bio proglašen kraljem seljačkim, sigurno bi za to znali 
Ilija Gregorić i Mihajlo Gušetić. Ali ova dvojica to od¬ 
lučno poriču na istragama, koje su Nijemci poslije bune 
— uz grozno mučenje — vodili protiv njih. Samo je 
Oušetić izjavio, kako se pripovijedalo, da će kmetovi 
izabrati Gubca kraljem seljačkim. Bez dvojbe je Ma¬ 
tija Gubec bio pametan i dobar čovjek, kad ga eto 
svi seljaci jednodušno priznavahu glavom privremene 
vlade svoje. 

Pošto je opasnost bila svakim danom sve veća, 
nije ban Drašković smio oklijevati. U ono je doba 
imao ban hrvatski moć, da u slučaju potrebe digne na 
oružje čitavo plemstvo. I sada pozove ban Drašković 
velikaše i plemiće hrvatske, neka priberu sve sile svoje, 
•da unište seljačku bunu, dok se još nije raširila po 
■čitavoj Hrvatskoj. U najkraće vrijeme dovedoše ple¬ 
mići 800 konjanika. Bilo bi se sakupilo i više plemićke 
vojske, da se nije ustegnuo dio plemstva zagorskoga. 
Drašković prizove takodjer bansku vojsku, koja je či¬ 
nila posadu u tvrdjavama na granici turskoj. Tako se 
do 8. veljače u Zagrebu sakupilo oko 5000 vojnika. 

No tko će tu vojsku voditi protiv seljačkih bun¬ 
tovnika? Po zakonu bi ju mjesto bana imao voditi 
vrhovni kapetan kraljevstva hrvatskoga. Ali tada nije 
u Zagreb mogao stići vrhovni kapetan Šimun grof 
Keglević, koga upravo podsjećahu kmetovi u nje¬ 
govom gradu Loboru! Zato ban Drašković odredi, 

neka ovu vojsku vodi Gašpar Alapić, banski na¬ 
mjesnik u vojničkim stvarima. Alapić se upravo vratio 
iz Posavine, gdje je 6. veljače kod Kerestinca potukao 
3000 pobunjenih kmetova svoje sestre: banice Barbare 
Erdedi. Bansku plemićku vojsku povede Alapić 8. ve¬ 
ljače ravno prema Stubici, gdje se nalazio Matija. 
Gubec sa seljacima. 

Tako dodje 9. veljače 1573. do krvavoga boja u 
onoj krasnoj dolini, koju s jedne strane zatvara visoka. 
Zagrebačka gora, a sa druge strane pitomi brežuljci 
stubički. Turčin osvaja zemlje hrvatske, a Hrvati se 
eto zatiru sami 1 Alapić i Guhec pripravljahu vatrenim 
govorima vojnike svoje na što jači otpor. Gubec je 
seljake podsjetio, da će sada kucnuti čas, koji mora 
odlučiti sudbinom njihovom. Pobijede li seljaci, granut 
će sunce slobode i pred njihovim vratima. Pobijede li 
pako gospoda, onda će za seljake slijediti nove muke. 
Alapić je istodobno vojnike svoje sokolio, neka se ne 
plaše velikoga broja seljaka. »Ta ovi su ljudi jedva 
ostavili plug i ralo, te pograbili oružje. Nevješti su i 
bez ikakova reda. Zato ćemo ih lako natjerati u bijeg!< 

Iza toga započe ljuta bitka kod Donje Stu- 
bice. Kao vješt vojvoda—Alapić je zgodno razredio 
vojsku svoju. U sredinu postavi pješake i strijelce, a 
sa strane brojno konjaništvo. Velikom vikom navališe 
plemići na seljake. Velik su pokolj učinili konjanici 
Alapićevi. Seljacima doduše podje za rukom, te su 
ubili Vladislava Plovdina, vodju konjanika plemićkih; 
ipak su ljuto stradali ponajviše upravo radi toga, što 
im je manjkalo konjaništvo. Borba je potrajala 4 sata, 
kad li Alapić napokon prodre u tabor seljački. U tom 
boju pogibe vrlo mnogo seljaka; još više ih pade u 
ruke plemićke. Osobito su konjanici plemićki pohvatali 
mnogo seljaka. Medju potonjima bijahu takodjer: Ma- 

tija Gubec, Andrija Pasanec, Vinko Lepoić i Nikola 
Pozebec, koji živi padoše u ropstvo plemićko. 

Kmetovi bijahu dakle pobijedjeni, a time utišana 
i »seljačka buna«. Sada je slijedila grozna osveta. 
Uhvaćene seljake osudjivahu plemići na smrt, a ne¬ 
sretnike bi odmah i vješali po bližnjem drveću. Isthvanfi 
pripovijeda, da je na nekoj divljoj kruški visjelo 16 
kmetova! Plemići poštediše život samo nekim uhva¬ 
ćenim seljacima; ali ovima bi odrezali uho i nos, da 
nakaženo lice služi kasnijim naraštajima kao uspo¬ 
mena na slavnu pobjedu gospode njihove! —Tako je 
poslije »seljačke bune« zaredao plač po selima zagor¬ 
skim. Žene plakahu za izgubljenim muževima, a djeca 
za povješanim hraniteljima. Odsada je bijedni kmet 
još više trpio od vlastelina, mučitelja svoga. Najljuće 
je dakako opet bjesnio krvolok Franjo Tah. Susjedni 
su časnici njemački molili Boga, neka kazni okrutnu 
gospodu hrvatsku. 

Matiju Gubca i druge vodje »seljačke bune« do- 
vedoše plemići na sud u Zagreb. Pošto se izgubiše 
istražni spisi, znademo za sudbinu samo nekih seljaka. 
Plemići osudiše na mučeničku smrt; Matiju Gupca i 
Andriju Pasanca. Gubec je na stratištu morao gledati, 
kako ubijaju Pasanca. Poslije toga dodje red na Ma¬ 
tiju Gupca. Najprije su ga usijanim (razbijeljenim) 
kliještima okrutno izmučili, a onda mu — kao tobož¬ 
njemu „kralju seljačkom“ — postavili na glavu usi¬ 
janu željeznu krunu. Kad je Gubec već izdisao, rasje- 
koše mu krvnici tijelo na četiri strane. 

63. Ilija Gregorić, vojskovodja seljački. 

Kad su Turci oko god. 1550. preko Kupe provalili 
u Kranjsku, zarobiže u Ribniku medju ostalim takodjer 
seljaka Iliju Gregorić a. Ilija se naskoro oslobodio 
ropstva turskoga. Bojeći se pak, da ga Turci ne bi opet 
uhvatili, nije se Ilija vratio u Ribnik, gdje je prije toga 
bio podanik grofa Frankopana. Mjesto u rodno selo 
svoje — ode Gregorić u Brdovec kod Zagreba. Pošto 
je pak u te strane pribjegao iz Turske, dadoše mu. 
Brdovčani nadimak »Pribjeg « 

Kao kmet gospoštije susjedgradske, bavio se Ilija 
Gregorić ponajviše četovanjem. Služio je za plaću u 
vojsci Ivana Lenkovića, vrhovnoga kapetana krajine 
hrvatske i slavonske. Ćetujući po susjednim krajevima 
turskim, narobio je Ilija dosta svakovrsnog blaga. Time 
je u Brdovcu mogao sagraditi lijepu kuću i urediti 
vinograd, a imao je i] polja i konja i krava. Medju 
seljacima steče veliko štovanje zbog vještine svoje u 
vojničkim poslovima. 

Gregorića je isprnce poštivao i Fr. Tah, koji postade 
gospodarom Susjedgrada i Donje Stubice god. 1564.. 
kad je umro Andrija Hening Teufenbach. Tah je za. 
ženu imao Jelenu Zrinjsku, sestru slavnoga bana Nikole 
Zrinjskoga, junaka sigetskog. Godine 1567. dade Jelena 
Zrinjska od kmetova svojih sastaviti posebnu četu za 
četovanje po krajini turskoj. Ovu je četu vodio Ilija 
Gregorić; ali bijaše nesretan, jer su Turci zarobili njega 
i čitavu četu njegovu. Ipak i ovajput podje Iliji za 
rukom, te je sretno utekao iz ropstva turskoga. No^ 
odsada je i on ćutio progon Franje Taha, koji je 
kmetovima činio svakojaka nasilja. Tah otme Gregoriću 
vinograd, konje i krave, te mu time nanese štetu od 
200 dukata, što je u ono vrijeme bilo veoma mnogo. 


Uslijed toga se Ilija Gregorić prometnuo u opa¬ 
snoga neprijatelja krvoloku Tahu. Iskustvom svojim 
znao je Ilija svjetovati ostale kmetove, što im valja 
činiti, kad će planuti buna. Nema sumnje, da je Ilija 
spadao medju glavne pokretače »seljačke bune«. Pošto 
je pak Ilija za ratova turskih stekao veliku vještinu u 
vojničkim prilikama, povjeriše mu vodstvo pokretne 
vojske seljačke. 

Gregorić je odmah sastavio ratnu osnovu. 
Glavna će vojska ostati u Zagorju uz Matiju Gubca. 
Tamo izmedju Susjedgrada, Stubice, Klanjca i Za¬ 
boka sabralo se već 29. siječnja 1573. nekoliko tisuća 
oboružanih kmetova. Odavle će Ilija sa 1000 kme¬ 
tova provaliti u susjednu štajersku Posavinu, da na 
noge digne kmetove, koji pripadaju gospoštiji trgo¬ 
višta Brešce. Poslije toga će povećanu vojsku svoju 
razdijeliti u dva dijela. Jedan dio poći će u Kranjsku, 
da pobuni kmetove oko Krškoga, Kostanjevice, Met¬ 
like i Novoga mjesta, pak da se onda s Kranjcima 
vrati preko Kupe u Hrvatsku. Ilija se nadao, da će do 
toga vremena potpuno dozreti buna kmetova okićkih, 
samoborskih i jastrebarskih, kojima je puno zla činila 
njihova gospodarica: Barbara, udovica bana Petra 
Erdeda. Istodobno će sam Ilija Gregorić drugi dio 
čete svoje iz Brežaca povesti u Sevnicu, Radeče, Laško 
i Celj, da ondje pobuni kmetove štajerske. Pojačan 
Štajercima — vratit će se Ilija preko Rogača u Za¬ 
gorje, da ovdje onda preuzme vodstvo čitave seljačke 
vojske. 

Slovenci su kao kmetovi trpjeli veoma mnogo, 
jer su gospodari njihovi — većinom Nijemci pra¬ 
vili svakojaka nasilja. Zato se Kranjci i štajerci već 
više puta i pobuniše protiv gospode svoje. Poznate su 
nam bune štajerskih i kranjskih kmetova od godine 

1503 , 1513 > I 5 i 5 v 1516., 1517., 1525. i 1526. Hrvatski 
su kmetovi dobro poznavali jade slovenskih drugova 
svojih. Mogli su dakle računati na potporu njihovu 
u borbi „za staru pravdu“. Već godine 1572. dodjoše 
u Brežce hrvatski seljaci: Nikola Bartolić, Andrija’ 
Vlašić i Grgur Drvodilić, da bune ondjćšnje kmetove. 
Tada nijesu uspjeli, jer se kmetovi slovenski ne usu- 
diše sami dići protiv gospode svoje. Trebalo im je 
prije dati pravi i sigurnan dokaz, da će ih poduprijeti 
Hrvati. 

Upravo ova točka pokazuje, da je Ilija Gregorič 
smislio izvrsnu ratnu osnovu. Pobunjeni seljaci hrvatski 
prijedjoše a. veljače 1573., rijeku Sutlu. Stupivši tako 
na štajersko zemljište, udariše Hrvati svoj tabor kod 
neke crkve blizu Dobrave. Još isti dan počnu se oko 
njih kupiti kmetovi štajerski. Poput munje se po južnoj 
Štajerskoj raširila vijest, da su došla braća Hrvati, 
koji će sada razviti zastavu slobode .... 

Drugi dan — 3. veljače — podjoše kmetovi hr¬ 
vatski naprijed na Brežce. Bez zapreke udjoše Hr¬ 
vati u samo trgovište. Stanovnici ih Ijubezno primiše 
i okrijepiše. Samo se gradski upravitelj Gašpar Po- 
singer zatvorio u tvrdi svoj grad. Odavle je istoga još 
dana javio gospodaru svomu Krištofu Gallu u Celje, 
da su kmetovi hrvatski provalili u Brežce. Stanovnici 
trgovišta pridruže se Hrvatima, a buna se raširi po 
čitavoj okolici. Posinger ističe u pismu svome, da će 
on rastjerati buntovnike, ako mu Gali pošalje barem 
200 vojnika. 

Ilija Gregorić nije htio da vrijeme gubi osvajanjem 
grada u Brežcima. Njemu bijaše u prvom redu stalo 
do toga, da na noge digne što više kmetova sloven¬ 
skih. Zato on Posingera jednostavno pozove, neka tvr- 
djavu u Brežcima predade dobre volje, pa neka stupi 


u Četu buntovnika. Kad je Posinger na taj poziv odgo¬ 
vorio pucnjavom iz topova, ostavi Ilija trgovište Brežce. 

Združeni kmetovi — hrvatski i slovenski — po¬ 
djoše štajerskom Posavinom prema Vide mu. Njihov 
je broj putem neprestano rastao. Da sebi osiguraju 
prijelaz u Kranjsku, otimahu kmetovi putem sve pre- 
vozne brodove na Savi. Osim toga se osvećivahu uhva¬ 
ćenim gradskim upraviteljima i pobiračima danaka, jer 
su ovi činili kmetovima najviše zla i nepravde. Oko 2000 
kmetova dopre u okolicu Pilštaj na, gdje se odmah 
na noge diže čitav narod. Mnogi se kmetovi pridru- 
žiše buntovnicima takodjer od straha, da ne izgube 
imetak svoj. 

U ono je doba Štajerskom, Koruškom, Kranjskom 
Istrom, Goricom i Trstom upravljao nadvojvoda Karlo, 
brat cara i kralja Maksimilijana II. Doznavši za bunu 
hrvatskih i slovenskih kmetova, brzo je nadvojvoda 
Karlo uvidio takodjer veliku pogibelj, koja odatle pri¬ 
jeti zemaljskom poretku. Već 3. veljače 1573. javlja 
on iz Graca vladi kranjskoj, što se dogadja u južnoj 
Štajerskoj. Nadvojvoda upozoruje gospodu kranjsku, 
neka dobro pripaze na kmetove svoje, da ne bi zapo¬ 
djenuli kakav dogovor s hrvatskim ili štajerskim bun¬ 
tovnicima. Ako bi se pak stali buniti i kranjski kme¬ 
tovi, tad ih valja oprezno umiriti bez upotrebe vojničke 
sile. — Nadvojvoda je želio, da bude bliže buntovni¬ 
cima, kako bi lakše za sve doznao i potrebite zapo¬ 
vjedi izdavao. Zato se odmah seli iz Graca u Maribor 
gdje ga nalazimo već 4. veljače. Iz Maribora piše nad¬ 
vojvoda Karlo barunu Herbertu Auerspergu, koji bijaše 
tada zemaljski kapetan u Kranjskoj i vrhovni zapo¬ 
vjednik hrvatske krajine. U tome pismu zapovijeda 
nadvojvoda Auerspergu, neka odmah iz Ljubljane šalje 
u Brežce malu posadu (24 vojnika) s potrebitom mu- 

ničijom, te neka bez prekida bdije nad svakim korakom 
buntovnika. Od njega očekuje nadvojvoda obavijesti o 
svemu, što će se dogoditi: bilo podanu, bilo po noći. 

I doista su vlade u Štajerskoj i Kranjskoj velikom 
brzinom poradile oko toga, da „seljačku bunu" uguše 
odmah u zametku njenom. Štajerska je vlada već 
4. veljače izdala općenit poziv na vojnu. Osim toga 
stade oružati 1500 puškara (pješaka) i velik broj ko¬ 
njanika, da ih pošalje u Maribor na raspolaganje nad¬ 
vojvodi Karlu, I kranjska je vlada na oružje pozvala 
sve stanovnike. 

Medjutim se Ilija Gregorić s vojskom svojom 4. ve¬ 
ljače primaknuo Videmu, gje se i utaborio. Nasuprot 
Videmu — na desnoj obali Save — nalazi se kranjsko 
trgovište Krško. Gregorić je želio, da ovdje jedan dio 
vojske njegove prijedje preko Save u Kranjsku.^^Da mu 
to bude moguće, trebalo je da predobije gradjane u 
Krškom, jer su oni imali na Savi most od ladja. Zato 
je Ilija više puta osobno pošao u Krško, da ondje 
ugovara sa gradjanima. U ime stanovništva Krškoga 
pregovarahu postolar Jure Planinec i neki Osvald. Na¬ 
pokon se dogovoriše, da će gradjani u Krškom hra¬ 
nom i zairom pomagati buntovnike. 

Na večer 4. veljače vratio se Ilija iz Krškoga u 
Videm. Tu je u sučevoj sobi javio kapetanima svojim, 
da će sutradan u jutro jedna četa njihova preko mosta 
prijeći u Krško, dočim će on sam druge čete povesti 
prema Sevnici. Da olakša put prvoj četi, koja treba da 
preko Krškoga, Kostajnice i Metlike podje naokolo do 
Jastrebraskoga, valja predobiti Uskoke. U Gregorićevoj 
se vojsci od prvoga početka nalazio neki Uskok, po 
imenu Marko Nožina. Ovaj zamoli Iliju, neka po njemu 
pošalje pismo Uskocima u Žumberku, jer ima nade, da 
će se i ovi pridružiti buntovnicima. Ilija ga posluša, te 


svomu pisaru Drmačiću zapovjedi, neka napiše zgodan 
poziv Uskocima. S ovim pismom podje Marko Nožina 
bez oklijevanja na put u Žumberak. 

Drugi dan — 5. veljače — u jutro podijelila se 
vojska Ilije Gregorića u dvije čete. Veći dio (oko 200 
kmetova) odvede kapetan Nikola Kupinić u Krško, a 
manja se četa (do 500 kmetova) zaputi s Ilijom prema 
Sevnici. Čim su buutovnici stigli u Krško, odmah se 
oko njih počeše kupiti kranjski kmetovi iz okolice. Da 
se osvete pobiračima kmetskih podavanja, provaljivahu 
Kranjci u plemićke dvorce, gdje bi sve rušili ili plijenili. 
Pri tome je nastradalo takodjer nekoliko ljudskih života. 
Nijesu ipak bijesnih dugo! Barunu I Thurnu podje 
naime za rukom, te je brzo odstranio veliku pogibelj 
od Kranjske. Dok su naime njemačka vlastela od straha 
bježala sa svojih imanja u kranjskoj Posavini, sabirao 
je čete svoje barun Thiirn, kapetan Uskoka i zamjenik 
baruna Auersperga. 

Sabravši po prilici 500 vojnika, pohiti barun 
Thurn prema Krškomu. Već 5. veljače o podne provali 
Thurn u Krško sa dvije strane. Prestrašeni i slabo 
naoružani seljaci nijesu se mogli dugo braniti. Neki 
pogiboše u nastalome boju, a drugi udariše u bijeg. 
Ove su progonili bijesni Uskoci, koji mnogo seljaka 
zatjeraše i u Savu. Pred konjanicima Thurnovim za¬ 
kloni se 15 bunkovnika u neki toranj. Odavle je neki 
Nikola, sin kovača iz Brdovca, pucao i ubio viteza Da¬ 
nijela Lassera, kapetana bihaćkog. Radi toga se Uskoci 
poslije boja ljuto osvetiše gradjanima u Krškom. Po¬ 
klali su mnogo ljudi, žena, dapače i djece, a oplijenili 
sve kuće osim 4. Jedva ih je primirio barun Thurn, 
koji bijaše i onako posve zadovoljan, što je buntovnike 
tako brzo istjerao iz Kranjske. Vladi je izvijestio, da je 
kod Krškoga poginulo 3oo seljaka. 

Dr. R. Horvat: Pripovijesti iz lirv. povjesti. 4 

Istodobno je Ilija Gregorić sa svojom četom kretao 
prema Sevnici. Na putu se zaustavio kod Reichen- 
burga. Spazivši buntovnike, — silno se preplašio 
Welzer Niedewelcz, vlasnik Reichenburga. Nije mu ipak 
Ilija učinio nikakove štete. Pogodiše se tako, da su bun¬ 
tovnici pustili Welzera na miru uz uvjet, da im dade 
pečenoga vola i dvije bačve vina. Stigavši poslije podne 
5. veljače u Sevnicu, pridružio je Gregorić vojsci 
svojoj sve stanovnike toga mjesta. Ivanu Grediću, upra¬ 
vitelju imanja Radeče, poručiše buntovnici, neka se 
veseli, jer da će doći k njemu u goste. Ilija nije ipak 
pošao u Radeče, već je s vojskom svojom prenoćio na 
imanju gospodje Klobner kod Leisberga, zapadno od 
Planine. Mjesto Ilije dodje u Radeče'neki Andrija 
Hribar, koji onamo donese pijetlovo pero kao znak 
buntovnika. Nato se odmah pobuniše u Radečama svi 
kmetovi grofa Lamberga zajedno sa španom svojim. 

Prema osnovi Gregorićevoj razvio se 5. veljače 
takodjer ustanak kmetova, koji stanuju po susjednim 
gorama štajerskim. Pavao Šterc, bravar ispod Kun- 
šperga, podje sa kmetom Filipom Kukečom u okolicu 
grada Herburga, gdje stade kmetove poticati na bunu. 
Nije ih trebao dugo nagovarati. Kmetovi se pobune, te 
Jurja Zupena izaberu kapetanom svojim. Preko Fracken- 
burga i Pilštajna povede Šterc pobunjene kmetove do 
Planine. Putem je četa rasla, jer joj se pridruživahu 
ostali kmetovi. 

Istodobno je dozrio ustanak kmetova oko Bizelja 
i Pišeca. Ovim je kmetovima isprvice zapovijedao njihov 
kapetan Krištof Pustak. Kad je pak ovaj obolio, za- 
mijeniše ga: kapetan Petar Župan iz Reichenburga i 
Filip Višević iz Pišeca. Ovi buntovnici bijahu u sa¬ 
vezu sa glavnom vojskom hrvatskih kmetova u Za¬ 
gorju. Zato su i čete njihove ostale kod kuće, da 


čekaju Iliju Gregorića, koji će se ovuda vraćati u Za- 
goije. 

Noću izmedju 5. i 6. veljače doznade Ilija, da je 
Nikola Kupinić hametom potučen u Krškom. Ova ga 
vijest ljuto preplaši. Ilija se bojao dulje ostati u šta¬ 
jerskoj Posavini, gdje bi ga lako mogli stići Uskoci 
Thurnovi. Zato odmah u jutro 6. veljače krene sa svojih 
600 ljudi prema Planini, da se u gorama štajerskim 
združi sa Štercom. 

Sa 120 pobunjenih kmetova stiže Pavao Šterc 
6. veljače u selo Gore. Ovdje bijaše samostan. Gladni 
ljudi zatraže od redovnika hrane i pića, jer da sada 
sviće kmetski dan. »Ima nas već 60.000 u društvu!« 
vikahu kmetovi. »Prestat će daće i ropstvo, a svanuti 
sloboda naša!« —Istodobno dodje u Planinu 600 do 
700 pobunjenih kmetova. Ovamo doleti i neki glasnik 
iz Pilštajna, koji donese groznu vijest: »Turci provališe 
u Štajersku, te se već nalaze kod DrachenburgaU Kao 
da je grom ošinuo pobunjene kmetove. Prestrašeni 
razidju se na sve strane, a u Planini ostade samo 60 
domaćih buntovnika Kad je zato doznao Pavao Šterc, 
dojuri iz Gora u Planinu, da umiri prestrašene kme¬ 
tove. No Planinci uhvate Šterca, te ga predadu Stje¬ 
panu Sibenaicheru, upravitelju grada u Planini. 

Ilija Gregorić stiže s vojskom svojom 6. ve¬ 
ljače poslije podne u Gore. Ovdje mu poglavar samo¬ 
stanski pročita pismo, što ga je čas prije dobio od 
Sibenaichera iz Planine. Doznavši iz toga pisma, da 
dolaze Turci, nije se Ilija ni najmanje uplašio. »Turaka 
se ne treba bojati« reče Ilija. »Ta na imanju Kegle- 
vića i Ratkaja ima 3000 naoružanih seljaka hrvatskih, 
koji će Turke sigurno zaustaviti!« Više je Iliju uzne¬ 
mirila vijest, da je uhićen Pavao Šterc. Da ga spasi 
iz zatvora, zaputi se Ilija s vojskom svojom bez okli- 

jevanja u Planinu, kamo stiže pod večer. Noć spro¬ 
vede Ilija kod župnoga dvora u Planini. Sutradan — 
7 . veljače — u jutro podje Ilija sa 40 kmetova pred 
grad, te po trojici seljaka pozove Sibenaichera, neka na 
njegovo poštenje i vjeru izadje iz grada na dogovor. 
No Sibenaicher se nije usudio da izadje iz grada. 
Medjutim se u vojsci Ilijinoj raširila vijest, da je Ku- 
pinić hametom potučen kod Krškoga. Preplašeni seljaci 
počeše nato vikati, neka ih Gregorić odmah vodi natrag 
u Zagorje, gdje se nalazi glavna sila pobunjenih kme¬ 
tova hrvatskih. Ilija se dade nagovoriti, te iz Planine 
krene prema Pilštajnu. 

No zimi se uzmiče polagano! D£fn je kratak, a 
po sniegu se teško stupa, Na večer 7. veljače stiže 
Ilija s vojskom svojom jedva do Pilštajna. Ovdje je 
prenoćio, te se u jutro 8. veljače zaputi dalje prema 
Drachenburgu. Želio je samo da što prije prijedje preko 
Sutle, jer odmah tamo kod Cesargrada naći će vojsku 
hrvatsku. 

Gregorićev uzmak ipak nije uspio. Gjuro pl. Schrat- 
tenbach, kapetan celjskoga četvrta (okružja), doznade 
valjda od Sibenaichera, u kakvom se položaju nalazi 
Ilija Gregorić. Odmah u jutro 8. veljače 1573. pojuri 
Schrattenbach s konjanicima svojim prema Pilštajnu u 
potjeru za Ilijom. Schrattenbachu se pridružio grof Die- 
trichstein s oklopnicima (kirasirima). U Drachenburgu 
nadje Schrattenbach jošte konjanike Makse Rueppa; 
neke pako kmetove oko Bizelja i Kunšperga uze na silu 
pod zastavu svoju. Kod sv. Petra pod Kunšper- 
gom stigoše gospoda štajerska izmučenu vojsku Ilijinu. 
Tu dodje do kratkoga boja, koji se veoma zlo svrši 
po Iliju Gregorića. Mnogi seljaci-pogiboše u boju. 
Druge poloviše konjanici, koji su ih odvukli u tamnice >. 


celjske. Samo nekim seljacima podje za rukom, te su 
utekli iz boja. 

Ilija Gregorić se spasio još za vremena. Uz njega 
bijaše takodjer njegov drug Mihajlo Gušetić. Da uz¬ 
mognu brže bježati u Hrvatsku, uze Ilija dva konja 
u župnom dvoru kod sv. Petra. Gospoda štajerska iz- 
dadoše za Ilijom tjeralicu. Osim toga je i barun Josip 
Thurn raspisao nagradu od 500 forinti onomu, tko će 
uhvatiti Iliju. 

To bijaše valjda razlogom, što se Ilija Gregorić 
nije usudio poći u Stubicu k vojsci Matije Gubca. 
Preko Zagorja projaši Ilija sa Gušetićem i dopre do 
Gradeca kod Križevaca. Ovdje se svratiše k plemiću 
Matiji Rozaliću, kod koga ostaviše konje svoje. Ilija 
reče Rozaliću, da će k njemu doći po konje, čim se 
ta stvar malo zaboravi. Iz Gradeca htjede Ilija poći 
u Koprivnicu, ne bi li ondje našao kakvu zaslužbu. 
Mihajlo pak namisli uskočiti u Tursku. Ali kod Kri¬ 
ževaca padoše obojica u ruke haramija (narodnih voj¬ 
nika). — Krajiški časnici otpraviše Gregorića i Guše- 
tića na istragu u Beč. Pošto je naime Ilija bio upućen 
u sve tajne »seljačke bune«, nadahu se gospoda, da 
će od njega doznati mnoge potankosti. Iliju su pre¬ 
slušali triput: II. travnja, 4. svibnja i ii. svibnja i573' 
Za prvoga i drugog preslušanja staviše ga na muke. 
Ilija je govorio sasvim otvoreno o uzrocima »seljačke 
bune«, a jednako i o tečaju bune. Drukčije se ponio 
Gušetić, koga su takodjer dvaput preslušavali. Ovaj 
kukavac je svu krivnju bacao na Gregorića. Istom 
I. lipnja 1574. otpraviše Gregorića i Gušetića u Zagreb, 
da im se ovdje sudi. Gregorić je svu krivnju uzimao 
na sebe, moleći za život svoga druga Gušetića. I ban 
Drašković se zauzeo za Gušetića u pismu, što ga je 
29. rujna 1574. pisao kralju Maksimilijanu. što se 

dalje dogodilo, toga ne znamo. Gušetić je po svoj 
prilici izmaknuo smrti. No Ilija Gregorić je bez dvojbe 
glavom platio svoje vodstvo seljačke vojske. 

64. Ferhad paša bosanski. 

Rijetko je kada Hrvatska imala tako opasnog 
neprijatelja, kakav joj bijaše Ferhad Sokolović, 
koji je Bosnom upravljao od godine 1574. do 1582. 
Ferhad postavi sebi zadaću, da će granicu hrvatsko- 
bosansku pomaknuti od rijeke Une prema Kupi. Ništa 
ga nije plašilo, što su Hrvati upravo izmedju Une i 
Kupe imali mnogo tvrdjava i tvrdjica, da se lakše 
brane od provala turskih. Ferhada nije dapače sme¬ 
talo ni to, što je sultan turski 3. listopada 1573. pro¬ 
duljio mir s kraljem Maksimilijanom II. 

O novoj godini 1575. provali Ferhad paša preko 
Une. Turci su plijenili i pustošili oko grada Cetina, 
gdje pade od njihove ruke mnogo Hrvata. Tada je 
hrvatskom krajinom upravljao barun Herbard Auers- 
perg, zemaljski zapovjednik u Kranjskoj. Auersperga 
opomene kralj Maksimilijan neka bolje čuva krajinu 
hrvatsku, jer ce Turci — osokoljeni ovim uspjehom 
naskoro opet doći. Auersperg udesi sve, kako je 
najbolje znao, pak ode u grad Bruck na Muri. Ovdje 
se 15. kolovoza 1575. sastadoše izaslanici Kranjske, 
Koruške i štajerske, da vijećaju o zajedničkoj obrani 
od Turaka. Na tome je saboru glavnu riječ vodio 
Herbard Auersperg. 

Dok je još trajao sabor u Brucku, upotrebi Ferhad 
paša odsutnost Auerspergerovu, te se spremi za pro¬ 
valu u Hrvatsku. Sabravši 2000. do 3000 Turaka, 
podje Ferhad paša opsjedati grad Bihać na Uni. 

Kasnije se Ferhad paši pridruže takodjer begovi iz 
Livna, Požege i Pakraca, te alajbeg iz Belaja. Premda 
je tako znatno porasla vojska Ferhardova, nije ipak 
mogao zauzeti tvrdoga Bihaća. Zato napusti dalnje 
opsjeđanje, te s vojskom svojom krene dolinom rijeke 
Korane prema Kupi. Ferhad je naime želio, da kod 
Metlike provali u Kranjsku. 

Medjutim je Auersperg 4. rujna u Brucku primio 
sigurne vijesti o provali Ferhad paše. Zato bez oklijer 
vanja ostavi sabor u Brucku, te se vrati u Kranjsku, 
da preduzme mjere, koje su potrebne za obranu kra¬ 
jine hrvatske. 

Iz Podbrežja (Freithurn) na Kupi zapovjedi 
Auersperg časnicima hrvatske krajine, neka sa četama 
svojim što prije dodju u Tušilović. To se mjesto 
nalazi na pol puta, koji danas vodi iz Vojnića u Kar¬ 
lovac, a na ušću rijeke Radonje u Koranu. Uzevši sa 
sobom 40 do 50 konjanika i svoga sina Vuka, zaputi 
se Herbard Auersperg iz Kranjske u Hrvatsku. Na 
večer 21. rujna stiže Auersperg u dvor hrvatskoga 
plemića Tušilovića, po kojemu je današnje selo Tuši¬ 
lović dobilo ime svoje. U Tušiloviću nadje već Auers¬ 
perg nekoje krajiške časnike (Weixelberg, Tettau, 
Čadeš, Gusić, Ensthaler, Purgstaller i Julije Zadranin). 
Ovamo je i uskočki kapetan Josip barun Thurn poslao 
200 do 300 Uskoka. Čitava je vojska ipak mogla bro- 
jiti tek nekoliko stotina ljudi. Veći dio krajiških četa 
imao je istom doći. 

Po uhodama svojim doznađe Ferhad paša, da se 
Auersperg nalazi na ušću Radonje u Koranu, gdje da 
očekuje krajiške čete, s kojima će sastaviti Turke. Zato 
Ferhad odluči, da će na Auersperga navaliti prije, nego 
li sakupi oveću vojsku. U tu svrhu pošalje Ferhad paša 
noću od 21. na 22. rujna oko 1000 Turaka prema 

rijeci Radonji kao prednju četu svoju; za njom pak 
povede on sam glavnu vojsku tursku. — Auersperg se 
i sam bojao noćne navale turske. Južno od Tušilovića 
nalazila se tvrdja Budački, a izmedju ove i Korane 
bijahu šumom obrasla brda. U ta brda pošalje Auers¬ 
perg straže svoje, da izvide, ne dolaze li s ove strane 
Turci. Straže ne naidjoše nigdje na neprijatelja; zato 
Auersperg dozvoli vojsci, da počiva u taboru na rijeci 
Radonji. 

Nije ipak Auersperg mogao usnuti. Mučila ga je 
teška briga: Što li će biti, ako ovdje na njega udare 
Turci prije, nego li mu stignu očekivane čete? Još 
bijaše noć, kad li Auersperg probudi sluge svoje. On 
im zapovjedi, neka urede sve, što je nužno za boj. 
Naskoro se ispunila slutnja Auerspergova. Nešto prije 
zore začuje se hitac iz puške. To je nedvojben znak, 
da se negdje u blizini nalaze Turci. Auersperg odmah 
nzjaše konja svoga, koji je za čudo ovajput drktao. 
Zbog toga se uplašio mladi sin Auerspergov, te je 
Auersperg imao dosta posla, dok je umirio malodušnog 
sina svoga. 

Kako je i naravno, Auersperg htjede doznati, gdje 
se nalaze Turci. U tu svrhu odabere Ivana Vojkovića 
i 4 odvažna Hrvata, koji su poznavali okolicu, te ih 
pošalje prema onoj strani, odakle je dopro prasak puške. 
Ne mogavši pak dočekati povratak njihov, zaputi se 
i nestrpljivi Auersperg sa 6o konjanika u ona brda, 
kamo je sinoć odaslao straže svoje. To bijaše svakako 
nepromišljen korak njegov, jer kod Budačkoga upade 
u zasjedu tursku. Kao priznati junak ne htjede se Auers¬ 
perg spasiti bijegom prema taboru svomu, već smiono 
udari na Turke. 

Po običaju svome dignu Turci užasnu viku. Ali 
ni to nije moglo uplašiti junačkoga Auersperga, koji iz 


puške ubije dva časnika turska. Malo po malo opkole 
Turci sa svih strana četicu Auerspergovu. Ipak se 
Auersperg neustrašivo borio, držeći u ruci crvenu za¬ 
stavu sa slikom Isusovom. No Turci ubiju konja Auers¬ 
pergova, te je sada nastupio i konac borbi. Mnogi 
Turci nastojahu, da Auersperga uhvate živa, ne bi li 
za njega dobili masnu otkupninu. U tom času odrubi 
neki Turčin mačem glavu Auerspergovu, koju odmah 
ponese Ferhad paši. Medjutim se upravo Ferhad paša 
najviše veselio, da će Auersperga dobiti živoga u svoje 
ruke, te onda postaviti veliku ucjenu na glavu njegovu- 
Zato dade odmah od Ijutosti pogubiti ubojicu Auers¬ 
pergovu. 

Kad se u taboru na rijeci Radonji razabralo, da 
Auersperg bije s Turcima boj kod Budačkoga, pohite 
mu u pomoć Uskoci i drugi vojnici. No sad su već 
i Turci razvili čitavu silu svoju. Nije dakle čudo. Što 
je malobrojnu vojsku krajišku zadesio ljut poraz. Preko 
loo Uskoka pogibe u boju ili pade u ruke turske. Ju¬ 
načkom smrću pogiboše: kapetan Weixelberg i poručnik 
Tettau, Mladi pak Vuk Auersperg i desetak drugih 
časnika krajiških dopanuše ropstva turskoga, te su 
kasnije rodjaci njihovi morali Ferhad paši isplatiti ve¬ 
like otkupnine za oslobodjenje njihovo. 

Iza ove pobjede kod Budačkoga dade Ferhad paša 
nesmiljeno opustošiti sav prijedjel oko Steničnjaka. Nato 
prodru Turci dolinom Korane do Dubovca, pa dalje uz 
Kupu sve do Metlike u Kranjskoj. Na tome putu po- 
robiše i popališe Turci i6 sela, a pohvataše looo ljudi- 

Mjeseca travnja 1577. prljedje Ferhad paša sa 
7000 Turaka preko Une i dodje pod Hrastovicu. 
Tada je Hrastovica bila važno mjesto u Hrvatskoj, 
pošto je Turcima branila put iz Bosne u Turopolje. 
Hrastovica se sastojala iz četiri dijela; to bijahu gornja 

i donja tvrdja, pa trgovište (varoš) i utvrdjeni samostan. 
Za obranu Hrastovice bijahu gradjene još dvije tvr- 
djave: Klinagor (koje se ruševine danas zovu »Klinac 
grad«) i Peć (danas »Pecki grad«). Ferhad paša je na 
Hrastovicu najprije udarao topovima; kad pak to nije 
djelovalo, dade istodobno jurišati na sva četiri dijela 
Hrastovice. No uzalud mu bijaše sav posao, jer je 
hrabra posada (loo haramija i 20 njemačkih plaćenika) 
sretno odbila sve navale turske. Ferhad paša dade od 
Ijutosti zapaliti tvrdju Peć. Na odlasku od Hrastovice 
pogubiše Turci do 150 Hrvata. 

Više uspjeha postiže Ferhad paša mjeseca lipnja 
god. 157b. Tad su Turci bez velikog napora zauzeli 
Bužim. To bijaše ogromna tvrdja na visokom brdu. 
Koncem lipnja 1576. provali u Hrvatsku neki Kapidži 
paša, koji je iste ove godine već dvaput (mjeseca si¬ 
ječnja i veljače) robio i palio uz rijeku Koranu i oko 
Steničnjaka. Sada pak navali Kapidži paša na rudama 
bogato Gvozdanško. Puna 3 dana dade paša iz to¬ 
pova pucati na tvrdju, koju je branilo 60 haramija. 
Posadi gvozdanskoj pomagahu i rudarski radnici, teše 
Kapidži paša morade vratiti neobavljena posla. 

Početkom srpnja g. 1576. zauzeše Turci tvrdjicu 
Gradac kod Cazina, a 18. srpnja padnu i pod sam 
Cazin. Pošto se u cazinskoj tvrdji nalazila samo mala 
posada, a Turci udariše veoma naglo, zauzeše bez ve¬ 
likog otpora i ovu znamenitu tvrdju. Odmah iza toga 
navale Turci takodjer na Ostrožac. Ova se tvrdja 
nalazila ondje, gdje je i sada, t. j. na rijeci Uni izmedju 
Krupe i Bihaća. Turci su čitav dan jurišali na Ostrožac, 
koji je ipak obranio junački Ivan Bogdanić, zapovjednik 
tvrdje i posade. 

Turci iz Bosne nijesu u Hrvatsku provaljivali je¬ 
dino zato, da osvajaju, već i zato, da plijene i pustoše. 


povjest nam u drugoj polovici god. 1576. spominje 
5 ovakovih provala turskih. Svakiput su Turci odvo¬ 
dili mnogo stoke i ljudi, popalili kuće, a opustošili polja 
i vinograde. Poput Turaka provaljivahu iz Bosne u 
Hrvatsku takodjer »Vlasi« ili »martolozi«, koji su naj- 
radje hvatali ljude, žene i djecu, da ih prodadu u rop¬ 
stvo tursko. Ove se provale opetovahu mjeseca srpnja 
i kolovoza 1577. Turci bi znali osvanuti i na takovim 
mjestima, gdje se nitko nije ni nadao dolasku njihovu. 

Ferhad paši dobro dodjoše ove provale u krajinu 
hrvatsku, jer su one podupirale osnovu njegovu. Narod 
se naime hrvatski uplašio, da će sav dospjeti u ropstvo 
tursko. Da tomu izbjegnu, počeše oni Hrvati izmedju 
Une i Kupe ostavljati djedovinu svoju, tražeći sebi si¬ 
gurnija obitavališta u zapadnoj Hrvatskoj i Ugarskoj, 
te po susjednim krajevima austrijskim. Time pak znatno 
pade obranbena snaga hrvatske krajine, jer je nestalo 
stanovnika izmedju tvrdjava. Odsada će krajinu bra¬ 
niti gotovo jedino krajiške posade i straže po grado¬ 
vima. Ali ova vojska bijaše malobrojna, a uz to i ozlo- 
voljena, jer nije dobivala pogodjene plaće. Uzalud su 
vojnici prijetili, da će ostaviti pogibeljnu službu po 
gradovima- na krajini hvatskoj. Ništa ne postigoše ni 
time, što su nekoliko puta pješice išli u Ljubljanu, da 
izmole potrebitu hranu i zasluženu plaću. 

Na jesen god. 1577. spremahu se bosanski Turci 
na veće poduzeće. Beg iz Livna dodje 23. rujna s voj¬ 
skom svojom u Udbinu, Po Hrvatskoj se raširila vijest, 
da će u Udbinu doći takodjer Ferhad paša, te će onda 
zajedno krenuti na Bihać, da osvoje važnu ovu tvrdjavu 
na Uni. Istodobno se Kapidži paša spremao za provalu 
u hrvatsku krajinu izmedju Une, Gline i Korane. Ove 
vijesti bijahu razlogom, da su krajiške posade i straže 
ostavile tvrdje: Podzvizd, Peći, Ajtić, Sturlić, 

te gornju i dol nj u Kladušu. Kad nato 29. rujna 
god. 1576. dodju ovamo Turci, stave oni odmah svoje 
posade u Podzvizd i u obadvije Kladuše. 

U ovo je doba krajinom hrvatskom upravljao 
potpukovnik Ivan Auersperg, rodjak poginulog 
Herbarda. Po zakonu bi zapovjednik krajine morao 
uza se imati 600 konjanika. No Auersperg nije do¬ 
bivao toliko novca, koliko bijaše potrebno za uzdrža¬ 
vanje i plaćanje tolikih ljudi. Zato je kod sebe držao 
samo 300 konjanika. S ovom se četom utaborio Auers¬ 
perg u Steničnjaku, odakle morade gledati, kako Turci 
osvajaju krajinu hrvatsku. Imajući premalu vojsku, da 
štogod obrani, tužio se Auersperg staležima kranjskim, 
da je prava sramota, kako se krajiški gradovi prepu¬ 
štaju Turcima. 

Medjutim dodjoše u turske ruke takodjer tvrdje 
Bojna i S r a č i c a. Kapidži paša htjede zauzeti i grad 
Smrčković, koji se nalazio blizu rijeke Gline, a ne¬ 
daleko od Kladuše. No ljudi iz okolice utekoše za vre¬ 
mena u tvrdju, te se Turci moradoše zadovoljiti stokom 
njihovom. Nato je Kapidži paša 2. listopada 1577. 
harao prijedjel do Korane. Ovdje ugrabiše Turci i sve 
pokretno dobro, dočim se ljudi zakloniše u šume, pe¬ 
ćine i utvrde. Istodobno je beg iz Livna provalio sve 
do Lukovdola na Kupi, paleći i robeći uboga sela 
hrvatska. Sam Auersperg piše kranjskim staležima, 
đa će se Kranjskoj ljuto osvetiti, što se tako slabo 
brine za obranu Hrvatske, toga bedema svoga. 

Kapidži paša dodje 3. listopada 1577. pred grad 
Hresno, koji se nalazio na rijeci Glini, sjeverno od 
Kladuše. Krajiška posada obrani Hresno od navale 
turske. Odmah sutradan podje Kapidži paša pod Gvoz- 
dansko. Tri dana opsjedahu Turci tvrdju gvozdansku, 
ali je ipak nijesu mogli zauzeti. 

Pod konac god. 1577. nastave bosanski Turci 
osvajanja svoja. Najprije navale na grad Ostrožac 
i silom ga zauzmu 13. studenoga. Naprotiv im ne 
podje za rukom namjera, da zauzmu tvrdju Izačić 
{izmedju Bihaća i Drežnika). 

U turske ruke pade i grad Zri nj, slavna koli¬ 
jevka knezova Šubića-Zrinjskih. Turci su po uhodama 
svojim doznali, u koje vrijeme običavaju haramije iz 
Zrinja polaziti u okolicu, da sakupljaju hranu. Kad je 
na takav način 20. prosinca 1577. u Zrinju ostalo malo 
branitelja, udare na tvrdju sakriveni Turci, te ju bez 
velike muke i osvoje. 

Odmah početkom god. 1578. spreme se bosanski 
Turci za dalnje osvajanje. Do 2000 konjanika turskih 
provale ii. siječnja u sela, koja pripadahu imanju 
Steničnjak. Dok su ovdje Turci robili i palili, ju¬ 
rišalo je 800 konjanika tvrdju B u đački i varoš pod 
njom. No time Turci samo odvratiše pozornost od 
Gvozdanskoga, na koje istodobno udari Kapidži 
paša s Vlasima bosanskim. Već 13. siječnja osvojiše 
Turci tvrdju i rudnike. Pad Gvozdanskoga bolno je 
iznenadio Hrvate. 

Oko 12. veljače J.578. namjeravahu bosanski 
Turci zauzeti i Steničnjak. Triput provališe u oko¬ 
licu toga grada, te polove 800 ljudi i mnogo drugog 
plijena; ali tvrdje nijesu mogli zauzeti. No zato osvo¬ 
jiše početkom travnja grad Drežnik; time je Bihać 
izgubio svezu sa Slunjem i Kranjskom, te mu je za¬ 
prijetila pogibao od nestašice hrane. 

Tako su eto bosanski Turci u krajini hrvatskoj 
osvajali grad za gradom. I to se dogadjalo usred mira. 
toji je na papiru postojao imedju sultana turskog i 
kralja hrvatskog. Kralj Masimilijan i njegov nasljednik 
Rudolf plaćahu sultanu turskom svake godine po 

30.000 dukata, kako bijaše ugovoreno još god. 1568. 
Slali su mu redovito i godišnje darove; ali sve ovo 
nije izmučenoj Hrvatskoj moglo donijeti mir. Uzalud 
se (god. 1577) kraljev poslanik Ungnad kod sultana 
Murata potužio, što Ferhad paša bosanski otimlje po¬ 
granične gradove hrvatske. Sultan je odgovorio, da 
zauzetih gradova ne može kralju vratiti jedino zbog 
toga, što su u-njima već Turci sagradili mošeje svoje! 

Napokon je kralj Rudolf dozvolio nadvojvodi 
Karlu, da oružanom silom otme Turcima spomenute 
gradove na krajini hrvatskoj. Karlo je vladao u Šta* 
jerskoj, Koruškoj, Kranjskoj, Istri i Gorici. U ovim 
zemljama počne nadvojvoda sabirati vojsku svoju. On 
zamoli i dobije pomoći takodjer od sabora hrvatskog. 
Nije ipak nadvojvoda Karlo osobno sudjelovao na toj 
vojni. Vrhovno zapovjedništvo nad svojom vojskom 
povjeri nadvojvoda barunu Gjuri Kevenhiilleru, 
koji bijaše zemaljski glavar u Koruškoj. Pošto Karlo 
nije sam vodio ovu vojnu, izdade on početkom kolo¬ 
voza 1578. naputak, kojega se imade držati Keven- 
hiiller. Glavna će mu biti zadaća, da osvoji gradove, 
koje su Turci god. 1576. —1578. zauzeli na krajini 
hrvatskoj. Nato mora poduzeti sve, što je potrebno, 
da Bihać postane branikom čitave ove krajine. Zato 
treba Bihać: i.) bolje utvrditi; 2.) u tvrdju staviti 
dosta vojnika i oružja i 3.) pobrinuti se, kako će se 
Bihać redovito opskrbljivati hranom. 

Barun Kevenhiiller krene 13. kolovoza 1578. iz 
Metlike u Hrvatsku sa četama nadvojvode Karla. Kod 
Kaštela Herendićeva (danas sv. Petar na Mrežnici) 
združi se Kevenhiiller s hrvatskim banom Krstom 
Ungnadom, koji je doveo 4900 Hrvata. Ovamo do- 
djoše takodjer zapovjednici hrvatske i slavonske kra¬ 
jine: Ivan Ferenberg i Vid Halek. Čitava je vojska 

brojila 9600 pješaka i konjanika, 18 topova s potre¬ 
bitim brojem topnika, 500 kopača za nasipe i mnogo 
vojnika, koji su čuvali prtljagu. Po nalogu Karlovu na¬ 
vijesti nato Kevenhiiller 21. kolovoza formalni rat 
Ferhad paši bosanskomu. 

Prolazeći gorovitim krajem, kuda nijesu vodile 
dobre ceste, dodje kršćanska vojska 27. kolovoza u 
Slunj. Odavle pošalje Kevenhiiller naprijed kapetana 
Juija Križanića sa 200 husara i haramija hrvatskih. 
Križanić pojuri prema Drežniku, gdje je stajala po¬ 
sada turska. Ova se predade istom onda, kad je pred 
tvrdju došla čitava vojska kršćanska. Kevenhiiller odmah 
šalje nadvojvodi Karlu vijest o zauzeću Drežnika. Ali 
sada nastupiše za njega i teži dani. Vojsci je uzmanj¬ 
kalo hrane, a ljudi je ne mogu nigdje naći, jer su 
Turci prijašnjih godina opustošili čitavu okolicu. 

Ban hrvatski, koji je — po starom običaju — 
vodio prvu četu, krene i. rujna prema Cazinu. U 
toj se tvrdji nalazio Ferhad paša bosanski, koji dočeka 
Hivate. Nastade boj, u kojemu se ban ponio viteški. 
Kada pak na bojište stiže i Kevenhiiller s ostalom 
vojskcm, uzmakne Ferhad paša. Sada pade u krš¬ 
ćanske ruke Cazin s hranom i sa strjelivom. Vojska 
se u Cazinu dva dana oporavljala, a 3. rujna podje 
na Ostrožac, Turska posada uzmakne iz tvrdje, 
podmetnuvši u gradski toranj mnogo puščanoga praha 
i goriva, da kršćanska vojska ode u zrak zajedno 
s tornjem. Ovu je nesreću otklonio kapetan Juraj Kri¬ 
žanić, koji za vremena doznade namjeru tursku. 

Iza toga podje Kevenhuller proti Buži mu. Tu 
se nalazila jača posada, a tvrdja je i onako teško pri¬ 
stupna, jer stoji na 325 metara visokom brdu. Keven- 
hiiller pozove Turke, neka se predadu; ali uzalud. Bu- 
žimski naime dizdar (zapovjednik tvrdjave) doznade. 

da kršćanska vojska nema dosta hrane, dočim Ferhađ 
paša u Bosni sakuplja veliku silu. Zato je dizdar od¬ 
lučio, da će Bužim braniti tako dugo, dok mu u pomoć 
ne dodje Ferhad paša. Osim toga se u kršćanskoj 
vojsci pojavila i griža, od koje stade pomirati mnogo 
ljudi. Bolest i glad bijahu uzrokom, da su neke čete 
odlazile kući. Uslijed svega toga spade kršćanska 
vojska brojevno na toliko, da je koncem rujna imala 
samo 4000 ljudi. Kad se nato izvjesno doznalo, da 
prema Uni kreće Ferhad paša s velikom vojskom tur- 
skcm, odustade Kevenhuller od dalnje vojne. U osvo¬ 
jene gradove (Drežnik, Cazin i Ostrožac) stavi Keven- 
hiiller posade, pak se onda s preostalom vojskom vrati 
prema rijeci Mrežnici. 

Poslije ovog uzmaka Kevenhiillerova pojavi se 
zbilja Ferhad paša bosanski na rijeci Uni sa 24.000 
Turaka.') Ferhard krene 27. rujna 1578. pred Cazin, 
pa dade iz topova bez prekida pucati na tvrdju. Po¬ 
sada se junački branila puna 3 dana; istom i. listo¬ 
pada predade Cazin uz pogodbu, da slobodno smije 
otići iz tvrdje. Odmah iza pada Cazina poleti Ferhad 
paša pod Ostrožac. I ovdje udarahu Turci na tvrdju 
tako dugo, dok se posada nije 3. listopada predala pod 
uvjetom slobodna odlaska. Međjutim su Turci ipak na 
putu oplijenili posadnu vojsku, te u ropstvo odveli 
4 žene, desetak vojnika i porkulaba Czapovjednika 
tvrdje). 

Sad se Ferhad paša počeo brinuti, kako će utvr¬ 
diti vlast svoju u osvojenim gradovima. Svagdje dade 
popraviti razvaljene ili oštećene utvrde, a u gradove 
stavi jače posade s dovoljnom količinom oružja i hrane. 

') Medju ovim Turcima nalazilo se takodjer mnogo »Vlahac 
koje Ferhad paža dovede iz Stare Srbije. Vlasi su vukli topove i gra- 
dili tvrdjave. 


od svega zemljišta na lijevoj obali Une sastavi Ferhad 
paša t. ZV. unsko krajište tursko. Grad Ostrožac po¬ 
stade sijelom ovoga novog sandžaka turskog. Veći 
dio toga sandžaka ostade i nadalje pod vlašću tur¬ 
skom, te još i danas pripada Bosni (t. zv. bihaćka 
krajina). Po dolinama i izmedju brojnih tvrdjava u 
tome kraju naseli Ferhad paša mnoge „vlaške" po¬ 
rodice, koje ovamo dodjoše iz Stare Srbije.') 

Ferhad paša ostade u Bosni do god. 1582., kad 
ga je sultan imenovao namjesnikom svojim u Budimu 
(nad turskom Ugarskom). Kad se Ferhad god. 1588, 
vratio u Bosnu, prenese stolicu bosanskih namjesnika 
iz Travnika u Banjaluku, da laglje osvaja u Hrvatskoj. 
No brzo se Ferhad paša opet zaputio u Budim, gdje 
ga iz potaje probode njegov rob. 

65. Ban Krsto Ungnad. 

Kad se Juraj Drašković god. 1577. odrekao ban¬ 
ske časti, ostade njegov drug Gašpar Alapić još ne¬ 
koliko mjeseci banom hrvatskim. Bez obzira na Alapića 
stade u Hrvatskoj svu vlast sebi svojatati kraljev na¬ 
mjesnik: nadvojvoda Karlo. Naskoro ostade Alapić bez 
ikakove moći. Sto će mu dakle i banska čast? Kako 
bijaše Alapić odlučan čovjek, brzo nadje zgodu, da 
izigra nadvojvodu Karla, koji krnji moć bansku, a 
prema tomu i ustav. 

Kralju je trebalo pomoći sabora hrvatskog, da se 
uzmognu podići neke tvrdje na granici hrvatskoj. Na¬ 
pose je trebalo, da sabor odredi besplatne radnike za 

•) Mnogi od ovih Vlaha počeše naskoro pregovarati s krajiškom 
upravom, kako bi iz Turske prebjegli u Hrvatsku. To se kasnije doista 
i zbilo. 

Dt. E. Horvat: Pripovijesti iz hrv. povjesti. 

dovršenje utvrda u Koprivnici. Zato kraljev brat — nad¬ 
vojvoda Ernesto šalje koncem god. 1577. na hrvatski 
sabor svoje povjerenike, koji će zatražiti spomenutu 
pripomoć. Ernestovi povjerenici bijahu: Juraj Drašković 
(tada već biskup gjurski), Vid Halek (zapovjednik sla- 
voske krajine) i Servacije Teufenbach. Staleži hrvatski 
na saboru dadoše ovu izjavu: Pošto banu manjka pot¬ 
puna moć njegova, nema u našem kraljevstvu nijedne 
zakonite oblasti; zato ni mi ne možemo u ime kralje¬ 
vine Hrvatske ništa dati. 

Na tom saboru izaberu Hrvati poslanike, koji će 
kralja Rudolfa II. i nadvojvodu Ernesta zamoliti,-neka 
se pobrine, da ban dobije punu vlast svoju. Ovfsu 
poslanici (po imenu: Petar Ratkay, Petar Herešinski 
i protonotar Petričević) imali takodjer svrhu, da kralja 
upute, kako Hrvati nipošto ne će, da nad hanom imadu 
kakvoga kraljevskog namjesnika, već jedino osobu 
kraljevu. Kad je za sve ovo doznao nadvojvoda Karlo, 
pobojao se veće sramote, pa zamoli kralja, neka ga 
liši namjesničke časti u Hrvatskoj. Kralj bez oklijevanja 
prihvati ostavku Karlovu, Ali se na dvoru kraljevskom 
dobro znalo, da je čitavu ovu stvar udesio ban Gašpar 
Alapić. Zato je morala slijediti takodjer promjena na 
na banskoj stolici. Mjesto Alapića postade početkom 
god. 1578. banom hrvatskim barun KrstoUngnad. 

Hrvati se nijesu radovali imenovanju Ungnadovu 
već zato, jer bijaše tudjinac (Štajerac). Ungnad je do¬ 
duše imao takodjer u Hrvatskoj imanja svoja, ali se 
ipak pisao >barun celjski«, te nikada nije zamolio, da 
ga sabor hrvatski Unese u listinu velikaša hrvatskih. 
Ungnad se morade na dvoru prisegom obvezati, da 
će se na banskoj časti zahvaliti, čim to bude kralj 
od njega privatno zatražio. Obvezao se Ungnad i na 
to, da će u svemu slijediti kraljeve i Karlove namjere. 


Tako se dakle ovaj Nijemac odrekao slobodne volje 
svoje samo zato, da postane banom hrvatskim. 

Krsto Ungnad preuze bansku vlast 5. veljače 1578. 
Kod instalacije (uvoda) se opazilo, da Ungnad nema 
ni banskog banderija, čime su se do onda ponosili svi 
banovi hrvatski. To je ogorčilo Hrvate, radi čega izo- 
stade svako običajno veselje prigodom svečane insta¬ 
lacije banove. 

Brzo je kralj Rudolf pokušao, da okrnji veliku 
moć bansku. Kralj naime učini svoga strica — nad¬ 
vojvodu Karla — stalnim upraviteljem svih vojničkih 
posala u Hrvatskoj. Osim toga izdade kralj 25. ve¬ 
ljače 1578. naputak, gdje se nalaze i ove riječi: «Što 
se tiče vojničkih posala, ima se nadvojvodi Karlu u 
naše ime pokoravati takodjer ban Hrvatske i Slavonije 
sa čitavom njemu podredjenom vojskom, zatim staleži 
(dakle plemstvo) i pučki ustanak u Hrvatskoj i Slavoniji«. 
Kad se doznalo za odluku kraljevu, digne se čitava 
Hrvatska na obranu staroga ustava svoga. Plemstvo 
počne Ungnadu predbacivati, da ne zna čuvati, čast 
i moć bansku, da Hrvatsku želi pripojiti Štajerskoj, da 
se odrekao naslova »ban Dalmacije« i da će nadvojvoda 
Karlo banskoj vlasti oduzeti hrvatsko Primorje. Na¬ 
skoro se Hrvatima pružila zgoda, da obrane ugled 
bana svoga. 

Nadvojvoda Karlo htjede naime, da stvarno pro¬ 
vede vojničku svoju premoć u Hrvatskoj. On se go¬ 
dine 1578. spremao na veliku vojnu, da Turcima otme 
gradove, koje su god. 1576. do 1578. zauzeli u krajini 
hrvatskoj. Na tu vojnu pozove on takodjer Hrvate- 
Kao poslanik nadvojvodin dodje 15. srpnja 1578. na 
hrvatski sabor pukovnik Vid Halek. Po njemu je nad¬ 
vojvoda Karlo molio dvoje: i. neka se hrvatski staleži 
— dobro naoružani — prije Lovrenčeva zapute u tabor. 

da sudjeluju u vojni, koja će Hrvatskoj donijeti mnogo 
koristi. 2. Neka sabor odredi živež, koji je potreban 
za ovu vojnu na Turke, a isto tako dovoljan broj kola 
za prijevoz topova, oružja i hrane. 

Medjutim nijesu velikaši hrvatski ni došli na taj 
sabor. Time htjedoše pokazati zlovolju svoju radi toga, 
što ban Ungnad priznaje nad sobom — makar i samo 
u vojničkim stvarima — gospodarom nadvojvodu Karla. 

I premda je na to ban ponovno pozvao na sabor veli- | 
kaše hrvatske, oglušiše se oni pozivu njegovu. Ungnadu 
dakle ne preostade drugo, već da raspravlja s onim 
plemićima, koji dodjoše na sabor. Ali ni ovi ne će da i 
čuju o nadvojvodi Karlu, kao vrhovnom zapovjedniku 
vojske hrvatske; nad ovom zapovijedaju samo kralj 
i ban. Nadvojvodi Karlu upravio je sabor ovaj odgovor : 

I. Hrvati uvidjaju, da će vojna na Turke koristiti do¬ 
movini njihovoj; zato će i oni sudjelovati na toj vojni. 

No staleži hrvatski čine posebnu kraljevsku vojsku; te 
se ne će sabirati u nadvojvodinom, već u banskom 
taboru kod sv. Jurja na Odri (u Turopolju). »Nadamo 
se«, poručuju Hrvati, „da će nadvojvoda Karlo raditi 
sporazumno sa banom, kako se ne bi dogodilo što- 
gpd nesuglasno i slobodi ove kraljevine protivno. Ban 
naime nemož e — bez povrede banske vlasti i vječne 
(neprekinute) poj^aštice kraljevstva toga — biti pod¬ 
red j en kojerntlgoderdrugomu vojskovodji.... 
Ova j e kraljevina uvijek bila slobodna, te 
se jedino slobodnom voljom svojom pri- 
družilauzvišenimkraljevimaUgarske.«2. Za 
vojnu na Turke dat će Hrvatska po mogućnosti hrane 
i podvoza. 

Tako su eto Hrvati .branili bansku vlast i onda, 
kad je bansku čast nosio tudjinac Krsto Ungnad 1 Nad¬ 
vojvoda Karlo nije uspio namjerom, da banu hrvatskomu 


otme barem vojnički dio vlasti njegove. Da ipak ne mora 
u svakom pitanju tražiti »sporazum« s banom, nije nad¬ 
vojvoda osobno krenuo u rat na Turke, već učini ba¬ 
runa Kevenhullera zapovjednikom svojih i krajiških četa. 

Dok je hrvatska vojska pod banom Ungnadom 
kretala u rat na bosanske Turke, zaprijeti pogibao sla¬ 
vonskoj krajini. Oko 600 Turaka iz Barča, Bobovca 
(Baboče) i Breznice u južnoj Ugarskoj prijedje 17. kolo¬ 
voza 1578. preko Drave, te udari na tvrdju Drnje 
kod Koprivnice. Imajući sa sobom topove i ratne sprave, 
jurišahu Turci ovu tvrdju. Kad ju već zapališe i neko¬ 
liko ljudi zarobiše, dolete onamo konjanici grofa Jurja 
Zrinjskoga iz Medjumurja. Konjanici udare na Turke 
-tolikom silom, da su ih brzo raspršili, te mnoge uhva¬ 
tili ili pogubili. — Tri dana poslije toga (dakle 20. kolo¬ 
voza) provalio je pakrački beg sa joo konjanika i 600 
pješaka prema Križevcima. Turci se zaustave kodKu- 
■pinca, jednu milju pred Križevcima, te zapale ovo 
«elo. Kad se pak Turci vraćahu s pohvatanim ljudima 
i stokom, poleti za njima u potjeru posada križevačka. 
Tako dodje kod rijeke Čazme do okršaja, u kome budu 
Turci potučeni (do 150 ih se utopi u vodi), a njihov 
plijen oslobodjen. 

Slijedeće godine 1578. zavadi se ban Ungnad sa 
gradjanima zagrebačkim. Njima je otimao stara gra- 
djanska prava, pa im dovikivao: »Ja sam vaš kralj 1 « 
Zagrebčani su Ungnada tužili kralju Rudolfu II., te se 
mnogo raspravljalo o toj pravdi, koja je potrajala duže 
vremena. No Ungnad je naškodio ugledu svome takodjer 
time, što je velikašima i plemićima hrvatskim otimao 
imanja. Primjerice ote udovi Gruber tvrdju Samobor. 
Nije se stidio voditi na Samobor čitavu vojsku svoju, 
te iz topova pucati na tvrdju, dok se udovica nije pre¬ 
dala pod uvjetom, da smije slobodrio otići iz Samobora 1 




Medjutim su Turci i nadalje provaljivali u Hr- 
vatsku. Iz Požege se na četovanje zaputilo 6 aga, koji 
17. travnja 1579. udare na Topolovac (izmedju Kri^ 
ževaca i Koprivnice), gdje je nekada obitelj Dersić 
imala svoj grad i tvrdju. Hrvatima podje za rukom, 
te su ove požeške Turke sretno protjerali. Iste godine 
■provale požeški Turci i po drugiput u Hrvatsku. Turci 
namjeravahu da zauzmu tvrdju G j u r g j e v a c. No kra¬ 
jiška posada provali iz tvrdje, te otjera Turke, koji 
izgube u boju mnogo ljudi. Koncem srpnja je oko 
Vrbovca robilo 5 aga iz Pakraca. 

Veće bijahu turske navale u ljetno doba g. 1580. 
Na samo Petrovo (29. lipnja) provali u Turopolje 
do 500 Turaka, koje su vodili: Ferhađ paša i Hidris 
aga. U. plodnom i gusto naseljenom Turopolju pohva¬ 
taše Turci do 2000 ljudi i mnogo stoke, pak se onda 
s ovim plijenom vrate u Bosnu. Istodobno je druga 
turska četa harala oko Gjurgjevca. Posada gjur- 
gjevačka udari na Turke; ali tužno postrada, jer su 
Turci uhvatili 4 vojvode sa 20 vojnika. Tjedan dana 
iza toga (6. srpnja 1580.) dodju slavonski Turci pred 
Sv. Ivan-Žabno. Ovdje su na tvrdjicu jurišali od 
jutra do 4 sata poslije podne, ali je ne mogahu za¬ 
uzeti. — Iz Kostajnice prijedje 19. srpnja 500 Turaka 
preko rijeke Gline. Ovdje su Turci oplijenili čitav kraj 
izmedju Lipja i Rečice, odakle odvukoše 300 ljudi 
i mnogo stoke. No za njima podje u potjeru Vajkard 
Auersperg, koji pobije mnogo Turaka i otme im sav 
plijen. Istodobno je u Turopolje provalio Ali beg iz 
Pakraca s ovećom četom turskom. Protiv Ali bega podje 
kapetan iz Ivanića, koji Turcima otme 6 zastava i neko¬ 
liko konja, te ih prisili na uzmak. 

Turske provale u Turopolje bijahu razlogom, da. 
se više pažnje posvetilo rijeci Kupi. Već god. 1579. vele 

hrvatski staleži na saboru svome ovako : »Poslije Boga 
svemogućega prva ide briga bana hrvatskoga, da na 
Dvoj rijeci uzdrži silnoga neprijatelja, kako ne bi sasvim 
propalo ovo nesretno kraljevstvo i sve susjedne krš¬ 
ćanske zemlje.« Onda mole staleži hrvatski nadvojvodu 
Karla, neka ove krajeve ogleda zajedno sa banom. 
»Mi ne štedimo ni sebe ni kmetove naše; sve činimo 
u tu svrhu, da obranimo krajinu.« I doista se već utvr- 
djivalo nekoliko gradova na Kupi. 

Ovo pitanje bude izneseno takodjer na hrvatskom 
saboru god. 1581. Na taj sabor dodje bivši ban Juraj 
Drašković, kao zastupnik kralja Rudolfa i nadvojvode 
Ernesta, dočim su nadvojvodu Karla zastupali: Servacije 
Teufenbach, Vid Halek i Mihajlo Ringsmaul. Ovi su od 
sabora tražili troje: i. Neka se na Kupi iznovice po¬ 
dignu tvrdje Brest i Sredičko. 2. Neka staleži u ovim 
tvrdjama na svoj trošak uzdržavaju 300 pješaka i 200 
konjanika. 3. Neka se u Letovaniću na Kupi podigne 
tvrdjica, u kojoj će svoje sijelo imati ban i banska 
vojska. Hrvati na saboru prihvatiše prvi i treći zahtjev. 
Glede druge točke odlučuju, da će vlastitim novcem 
u Brestu i u Sredičkom uzdržavati 100 pješaka. Više 
ne mogu dati, jer su preopterećeni drugim žrtvama, 
što ih moraju doprinašati za obranu Hrvatske. No zato 
bi trebalo, da kralj pomnoži t. zv. bansku vojsku, pak 
da ju točno plaća. Za banovanja Petra Erdeda (1557. 
do 1567.) uzdržavao je kralj 1000 banovih vojnika 
(600 pješaka i 400 konjanika), a sada mnogo manje. 

I ove god. 1581. nastavljahu Turci provale svoje 
u Hrvatsku. Mjeseca rujna dodje u Turopolje onaj 
Ali beg pakrački, koga je prošle godine otjerao ka¬ 
petan ivanićki. Sada se Ali beg dobro pripravio, jer 
je sa soboin doveo 5000 Turaka i nekoliko topova. 
Naravno da se Turci do volje narobiše.po Turopolju, 


odakle su odveli i do loo ljudi. Još prije Ali bega prova¬ 
lilo je preko Kupe 3000 Turaka bosanskih i požeških. — 
Beg iz Krupe (na Uni) dne 21. rujna pred BShać. Nije 
mogao ništa polučiti, jer je imao samo 500 konjanika^ 
No kad mu se pridruže čete iz čitave unske krajine^ 
turske, naraste broj Turaka na 3000 ljudi. Ovi Turci 
prijedju 24. rujna preko Kupe, gdje su četovali gotovo 
do današnjega Karlovca, pak se onda vratili natrag sel 
400 zarobljenika i mnogo stoke. — Bilo je s Turcima, 
borbe i u tadašnjoj Slavoniji. Iz Pakraca i Požege pro¬ 
vali 19. siječnja 1581. do 3000 Turaka, da haraju iz- 
medju Ivanića i Gradeca. No Hrvatima podje za. 
rukom, te su ove Turke sretno potukli i u bijeg na¬ 
tjerali. Što više: Hrvati su ovdje poprimili i navalriii 
rat. Mladi grof Tomo Erdedi združi se s Mihajlom 
Sekeljem, te provale u tursko krajište sve do grada 
Ccrnika. Tu im u susret izadje Ahmed beg, zapo¬ 
vjednik Cernika, ali bude potučen. U tome se boju. 
hrabrošću svojom osobito odlikovao Tomo Erdedi. 

Na hrvatskoj krajini četovahu Turci takodjer po¬ 
četkom god. 1582. Najprije su 20. veljače jurišali i za¬ 
palili tvrdjicu Kremen (na Korani) kod Slunja, a m 
noći od 27. veljače navale i na sam Slunj. Jurišajući* 
Ijestvama i drugim spravama predgradje slunjsko, podje; 
Turcima za rukom, te su oko i sat poslije ponoći za¬ 
palili čitavo predgradje. Uzevši sa sobom ratni plijen’ 
(i 30 ljudi),, krenu Turci prema Karlovcu. Jednu milju 
pred Karlovcem navale na Belaj. Pošto su i ovdje 
pohvatali 30 ljudi, stanu se Turci vraćati. No za njima, 
se u potjeru dade posada karlovačka. Tako dodje do 
boja, u kome pade 85 Turaka, a 40 ih bude za¬ 
robljeno. 

Ove neprestane provale turske bijahu valjda raz¬ 
logom, što je nadvojvoda Karlo opet zamolio pomoći 


od sabora hrvatskog. Staleži mu odgovaraju, da ne 
mogu više dati, jer je umanjena i opustošena ova — 
nekad velika i bogata — kraljevina. Oni moraju u 
Podravini popravljati utvrde Gjurgjevca i Drnja, doČim 
je zagrebački biskup Ivan Frančić ostavio 1000 forinti 
za dogradjenje Bresta. Ipak su hrvatski staleži posade 
u Brestu i Sredičkom pomnožali od 100 na 200 pje¬ 
šaka (haramija), kojima zapovijeda bivši ban Gašpar 
Alapić. 

Iste g. 1582. zavadi se ljuto ban Krsto Ungnad 
•sa staležima' hrvatskim. Na sabor hrvatski dodju naime 
■poslanici kralja Rudolfa, nadv. Karla i nadv. Ernesta, po 
imenu: Bernard Gaal, Gjuro Wazler i grof Josip Thurn. 
Ovi poslanici zahtijevahu: i. Neka nadvojvodi Karlu 
bude posvema podvržena banska vojska zajedno s ono 
.200 pješaka, koje uzdržavaju staleži hrvatski. 2. Neka se 
•do temelja razori Hrastovica, mjesto koje se na obranu 
Hrvatske dogradjuje Karlovac. 3. Neka zagrebački bi- 
■akup krajini hrvatskoj prepusti opatiju Topusko, a 
kaptol svoju tvrdju Sisak. — Premda su ovi zahtjevi 
bili protivni interesima hrvatskim, stade ih zagovarati 
ban Ungnad. Radi toga se on Hrvatima ljuto zamjerio, 
pak je odsada svatko predvidjao, da će Ungnad morat 
odstupiti od banske stolice. Sabor hrvatski odlučno 
odbije sva 3 postavljena zahtjeva. 

Razdor izmedju bana i staleža hrvatskih trajao 
je skoro godinu dana. Napokon se god. 1583. Krsto 
Ungnad svojevoljno odrekao banske časti. On je pred¬ 
vidjao, da nadvojvoda Karlo ne će mirovati dotle, dok 
Hrastovice ne razori, jer samo u tome vidi napredak 
■svoga grada Karlovca. Time bi pak Ungnad došao 
medju dvije vatre. Ako naime dozvoli razorenje Hra¬ 
stovice, smatrat će ga Hrvati začetnikom toga; uskrat 
li pak dozvole, tad će izgubiti milost nadvojvode Karla 

Ungnad je odstupio uz želju, neka koji domaći velikaš 
kao ban hrvatski riješi tolika zamršena pitanja. 

66 . Nadvojvoda Karlo. 

Car i kralj Ferdanand L, koji umrije 25. srpnja 
1564., ostavi tri sina: Maksimilijana, Ferdinanda i 
Karla. Maksimilijan postade carem njemačkim, te kra¬ 
ljem hrvatskim, ugarskim i češkim. Nasljedne zemlje 
hapsburžke podijeliše braća u tri dijela. Austrija za- 
pade Maksimilijana, Tirol 4 zemlje uz rijeku Rajnu 
dobije Ferdinand, dočim je Karlo postao vladarem u 
Štajerskoj, Kranjskoj, Koruškoj, Gorici, Istri i u Trstu, 

Za Hrvatsku je najvažniji dio nadvojvode Karla, 
Njegovim naime zemljama prijeti od Turaka ista po¬ 
gibelj, koja prijeti i Hrvatskoj. Zato će ne samo car 
Maksimilijan (kao kralj hrvatski), već i nadvojvoda Karlo 
imati brigu, da bude što jača krajina u Hrvatskoj. 
Turke treba odbijati već u Hrvatskoj, da ne uzmognu 
provaljivati u susjedne zemlje Karlove. Hrvatska je: 
naravni bedem za Štajersku, Kranjsku i Korušku. 

Ferdinand je kao kralj hrvatski uzdržavao po¬ 
sebnu vojsku za obranu krajiških gradova. Vrhovni 
zapovjednici ove pomoćne vojske bijahu redomice: 
Ivan Kacijaner (god. 1527.—1537.), Nikola Jurišić (god. 
I 537 -—1540 )< Ivan Ungnad, grof Nikola Salm, Ivan 
Lenković i Huka Sekelj. Krajina se dijelila u hrvatsku 
i slavonsku. Hrvatska krajina bijaše na jugu od Save 
i Kupe do Jadranskoga mora, a slavonska izmedju 
Save i Drave. Svaka je krajina imala posebnoga po¬ 
glavara svoga, koji bijaše podčinjen vrhovnomu zapo¬ 
vjedniku pomoćne vojske kraljeve. 

Kad je kralj Maksimilijan dne 17. veljače 1568. 
sklopio Sgodišnji mir s turskim sultanom Selimom II., 


ne htjede se više brinuti za krajinu. I doista nijesu 
plaćeničke čete po gradovima krajiškim neko vrijeme 
dobivale pogodjene plaće svoje. Radi toga nestade pri¬ 
jašnjega vojničkog zapta. Vojnici su prijetili, da će 
ostaviti postaje svoje; mnogi su potrebe svoje podmi¬ 
rivali pljačkanjem sela hrvatskih. 

Medjutim je nadvojvoda Karlo dobro, znao, da 
Turci ne će mirovati, premda se car izmirio sa sul¬ 
tanom. I doista su Turci iz Bosne i Slavonije sve 
pored mira provaljivali u Hrvatsku, da robe i pale. 
Zato počne Karlo pregovarati s Maksimilijanom o na¬ 
činu, kako će se u krajini uzdržavati vojska i tvr- 
djave. Troškovi bijahu za ono doba vrlo veliki. Tako 
, je sama hrvatska krajina god. 1567. stajala 128.157 
forinti, a god. 1568. dapače 152.005 forinti. Nije ipak 
sav taj novac davao sam kralj, već su doprinosile 
takodjer susjedne pokrajine: Kranjska i Štajerska. Nad¬ 
vojvodi Karlu podje za rukom, te je brata svoga na¬ 
govorio, da će i nadalje uzdržavati gradove na kra¬ 
jini, a za plaćanje vojske davati godimice svotu od 
50.000 forinti. Podjedno se Karlo — sporazumno sa 
staležima svojih zemalja — odlučio, da će za uzdrža¬ 
vanje krajiške vojske doprinositi godimice po' 200.000 
forinti. Time bijaše barem za neko vrijeme financijalno 
pitanje riješeno. 

No troškovi su se mijenjali. God. 1572. služi na 
hrvatskoj krajini 3426 vojnika (i to 672 konjanika, a 
2754 pješaka), kojih uzdržavanje godimice stoji 199.868 
forinti. Na slavonskoj krajini,gdje domaći ljudi služe 
badava, uzdržaje se povrh toga 2070 vojnika (i to 505 
konjanika, a 1565 pješaka), što na godinu stoji 121.258 
forinti. — Slijedeće godine 1573. troši hrvatska krajina 
103.614 forinti za uzdržavanje 2750 vojnika (od toga 
531 konjanik, a 2219 pješaka), dočim slavonska kra- 


jina treba 148.988 forinti za uzdržavanje 3163 vojnika 
(i to 448 konjanika, 1597 pješaka i 1118 haramija). 
Odsada više nema vrhovnog zapovjednika, pa dosa- 
danji podzapovjednici samostalno upravljaju hrvatskoiir 
odnosno slavonskom krajinom. 

Kad je 12. listopada 1576. umro car i kralj Maksi- 
milijan II., naslijedi ga njegov tromi sin Rudolfll. U 
ovo je doba osvajao Ferhad paša hrvatske tvrdje izmedju 
Une i Kupe. Time poraste pogibao za čitavu preostalu 
Hrvatsku, a i za susjedne zemlje. Car Rudolf i nad¬ 
vojvoda Karlo sazovu god. 1577. u Beč na dogovor 
staleže Karlovih zemalja, da se ponovo pretrese briga 
za obranu krajine. Staleži bijahu pripravni, da odobre 
veće svote za uzdržavanje krajine, ako u tu svrhu car 
Rudolf doprinese godišnju potporu od 140.000 forinti. 
No car odlučno odbije taj zahtjev, jer da i onako 
nema nikakovih prihoda iz opustošene Hrvatske. Tako 
se sabor razidje bez ikakove odluke. 

Medjutim su Turci postajali sve pogibeljniji. Ovo 
bijaše razlogom, da se u Štajerskoj, Kranjskoj, Ko¬ 
ruškoj, Istri i Gorici počelo misliti o tomu, ne bi 11 bila 
bolje, da nadvojvoda Karlo sam preuzme čitavu upravu 
krajine. Znalo se, da car ne će biti protivan ovoj na- 
misli. Rudolf se naime iz Beča preselio u Prag, gdje 
je odsada bila carska i kraljevska prijestolnica. Radi 
velike udaljenosti ne će se dakle Rudolf moći pravo¬ 
dobno brinuti za obranu Hrvatske. Osim toga se car 
više bavio znanošću nego li državnom upravom i obra¬ 
nom. Zato je car i kralj Rudolf II. rado od sebe od¬ 
valio tešku brigu oko uprave krajine, te ovu povjerio 
svomu stricu nadvojvodi Karlu. 

Nadvojvoda Karlo postade u krajini pravim na¬ 
mjesnikom carevim. To se vidi iz pisma, kojim Rudolf 
25. veljače 1578. daje Karlu naputak, kako treba da 


upravlja krajinom hrvatskom i slavonskom. Nadvojvoda 
se ima, brinuti, da krajiške čete budu redovito plaćene 
i za rat uvježbane, a krajiške tvrdje popravljene i dobro 
opskrbljene. Zato će mu pripadati pravo, da namješta 
i odpušta krajiške zapovjednike. Ovi su naime odsada 
po svojoj službi dužni, da slušaju nadvojvodu Karla, 
od koga će tražiti i odluke u važnijim stvarima. Ipak 
mora nadvojvoda svaku promjenu u zapovjedništvu pro¬ 
vesti znanjem cara Rudolfa, koji i nadalje ostaje vr¬ 
hovni ratni gospodar. Nadvojvoda smije krajišku vojsku 
prema potrebi povećati i sniziti; ali svaka promjena 
mora biti prije toga caru poznata. U vojničkim po¬ 
slovima bit će na nadvojvodu Karla upućeni takodjer: 
ban hrvatski s vojskom svojom, zatim staleži u Hr¬ 
vatskoj i Slavoniji, napokon i pučki ustanak hrvatski. 
Nadvojvoda se mora brinuti, da krajiška vojska bude 
imala dovoljno ratne municije (oružje) i hrane. On će 
uzdržavati pouzdane uhode, koji će mu javljati, što 
namjeravaju Turci u susjednim krajevima. Da uzmogne 
zapriječiti provale turske, nadvojvoda će za vremena 
pojačati pogranične čete bližnjim posadama, a u po¬ 
trebi takodjer pučkim ustankom. Njemu naime pripada 
pravo, da u. takovim slučajevima diže djelomični ili 
potpuni ustanak naroda u Štajerskoj, Kranjskoj itd., pa 
da ustaše vodi osobno ili da im postavlja zapovjednika.. 
Odluku o navalnom ili obranbenom ratu pridržaje 
kralj sebi. Jednako treba u kralja pitati za dozvolu u 
većim poduzećima. Ako ipak ne bi za takav put bilo 
vremena, tada može odlučivati nadvojvoda Karlo, te će 
to vrijediti, kao da je učinio sam kralj. Ovo osobito 
vrijedi u tom slučaju, ako bi Turci provalili u krajinu, 
da pale i robe. Makar bi se to dogodilo u inače mirno 
doba, može nadvojvoda ne samo Turke suzbiti, već ta- 
takodjer pobjedu izrabiti. Krajiški će dakle pukovnici, 

kapetani i vojvode slobodno poći u potjeru za Turcima, 
da im otmu ugrabljeni plijen, tvrdjave, klance i utvrde. 
Ipak ne smije nadvojvoda svojim ljudima dozvoliti, da 
bez razloga u mirno doba idu četovati u Tursku; time 
bi samo neprijatelju dali povoda, da pomišlja na od¬ 
mazdu. Da napokon lakše brani krajinu u Hrvatskoj 
i Slavoniji, morat će nadvojvoda Karlo raditi spora¬ 
zumno s kraljevim bratom nadvojvodom Ernestom, 
komu je istodobno povjerena uprava krajine u Ugarskoj. 

Nadvojvoda Karlo je staleže svojih zemalja još 
I. siječnja 1578. sazvao na sabor u štajerski Bruck. 
Ovdje su I. ožujka 1578. objelodanjeni važni zaključci 
u pogledu hrvatske i slavonske krajine. Staleži zaklju- 
čiše, da će odsada krajinom upravljati dvorsko »ratno 
vijeće« u štajerskom Gracu. Ovo će se vijeće sastojati 
od 7 vijećnika; Štajerska će birati 3, a Kranjska i Ko¬ 
ruška po 2 vijećnika. Ratnomu vijeću pripada pravo, 
da namješta krajiške zapovjednike i kapetane; kod na¬ 
mještanja viših časnika mora uzimati obzir na štajerske, 
kranjske i koruške plemiće. Za uzdržavanje toga ratnog 
vijeća opredjeljuje sabor u Brucku godišnju svotu od 
25.451 for. Na hrvatskoj krajini služit će 500 husara 
(t. j, hrvatskih konjanika), 300 arkibuzira (konjanika stri¬ 
jelaca), 300 njemačkih sluga (t. j. pješaka u njemačkom 
odijelu) i 1315 haramija (t. j. pješaka u hrvatskom na¬ 
rodnom odijelu, a to je bijela čoha. Čitava vojska na 
hrvatskoj krajini stajat će godimice 160.848 for. U 
slavonskoj će krajini služiti 400 husara, 200 arkibu¬ 
zira, 350 njemačkih sluga i 1750 haramija, što će na 
godinu stajati 152.496 forinti. Za gradnju novih tvrdjava 
i za popravak starih uvrda na krajini odredjuje sabor 
u Brucku godišnju svotu od^i35.ooo forinti. Osim toga 
će 50.000 for. trebati za nabavu topova, pušaka i drugog 
oružja, a 25.000 for. za nabavu hrane. Prema tomu 

izilazi savHrošak na 548.205 forinti. Polovicu ove svote 
dat će Štajereka, a drugu polovicu Kranjska s Koruškom 
i Goricom. 

Nadvojvoda Karlo se odmah god. I 57 ^- ozbiljno 
latio posla, da uredi obranu krajine. U Hrvatsku po¬ 
šalje veliku vojsku, koju je vodio barun Gjuro Keven- 
huller, zemaljski glavar u Koruškoj. Kevenhiiller je imao 
zadaću, da bosanske Turke potisne iza rijeke Une. Ovu 
mu je namjeru osujetio Ferhad paša bosanski. Hrvati 
su na toj vojni sudjelovali, ali ih je — po zaključku 
sabora hrvatskog — vodio njihov ban. Isti je naime 
sabor 15. srpnja 1578. zaključio, da se nadvojvoda mora 
u svim vojnim poslovima sporazumjeti sa banom hr¬ 
vatskim, te ne smije povrijediti prava hrvatske kraljevine, 
koja je slobodna i samostalna. 

Da uvede red u vojsci krajiškoj, izdade nadvojvoda 
Karlo I. ožujka 1578. naputak za kfajiške pješake i 
konjanike, i to na hrvatskom jeziku. Osobito se pak 
nadvojvoda brinuo, da Hrvatska dobije bolje utvrde. 
U ovdašnjoj Slavoniji bijaše naime nekoliko većih tvr- 
djaVa (Koprivnica, Križevci, Ivanić i Sisak). No u Hrvat¬ 
skoj su Turci redomice osvajali tvrdjice izmedju Une i 
Kupe. Zato uze nadvojvoda nastojati, da podigne veliku 
tvrdjavu, u kojoj bi stanovao zapovjednik hrvatske kra¬ 
jine s ovećom vojnom silom. Iz takove bi se tvrdjave 
mogla krajiška vojska jačati, a i opskrbljivati hranom i 
strjelivom. Kad se o tomu raspravljalo na saboru u 
Brucku, predlagahu hrvatski izaslanici (Duškovački, 
Forgač i Kružić) neka se nova tvrdja gradi u Kneji iz¬ 
medju Petrove gore i Stjeničnjaka (današnji Sjeničak). 
No Karlo se odlučio za drugo mjesto. On je Hrvatsku 
dobro poznavao, jer je čitavu krajinu dvaput (g. 1567- 
i 1576.) proputovao. Zato je i odabrao vrlo zgodnu 
točku: polje ispod grada Dubovca. Ovo je mjesto za- 

štićeno već samim položajem svojim. Na/sjeveru se 
nalazi Kupa, a s istočne strane kruži Korana, koja 
ovdje utječe u Kupu. Zapadno od toga mjesta uspinju 
se gore, a iza njih teče rijeka Dobra. Južni kraj polja 
đubovačkog obrubljuje rijeka Mrežnica, koja se ovdje 
salijeva u Koranu. Na tom dakle polju, što ga zatvaraju 
četiri rijeke, gradit će nadvojvoda Karlo tvrdju, koja 
će po njemu dobiti ime »Karlovac«. 

U ono je doba zemljište, na kojemu će se po¬ 
dići nova tvrdjava, pripadalo gospoštiji dubovačkoj. 
Nadvojvoda Karlo kupi za 4 000 forinti imanje i tvrdju 
Dubovac od kneza Jurja Zrinjskoga, sina junaka si- 
getskog. Prigodom prodaje stavio je Zrinjski uvjet, da 
ovo imanje mora i nadalje biti čest kraljevine Hrvatske 
i ostati pod vlašću kralja hrvatskog. Hrvati se naime 
bojahu, da Karlo ne bi Dubovac i Karlovac pripojio 
Kranjskoj, a time povećao i svoju vlast. Priprave za 
gradnju nove tvrdje trajahu više mjeseci. Napokon 
označiše opseg buduće tvrdjave zastupnici staleža 
hrvatskih i povjerenici nadvojvode Karla. 

Sama je gradnja započela 13. srpnja 1579. Prvi 
temelj položiše na 900 turskih glava,') da tobože tvrdja 
bude jaka i nepredobiva. Gradnju je rukovodio Matija 
Gambon, koji bijaše u ono doba na glasu kao vrstan 
graditelj. Kamen za tvrdju kršio je Niko Šibenić u 
Ozlju i pod Belajem. — Slutilo se, da Turci ne će rado 
gledati, kako se u Hrvatskoj gradi velika tvrdja. Tre¬ 
balo je dakle Turcima zapriječiti dolazak do Karlovca. 
Ovu brigu preuze na sebe glasoviti junak: potpukovnik 
Ivan Ferenberg. On je od Karlovca do Petrove gore 
razmjestio 2000 vojnika, koji će radnike čuvati od na- 

') To bijahu glave onih Turaka, koji na veliki petak g. 1578. 
pogiboše pod tvrdjom Dubovcetn, gdje ih je smlatio tadašnji krajiški 
zapovjednik Ivan Ferenberg. 

vale turske;, U njegovoj vojsci bijaše haramija, uskoka, 
husara i arkibuzira, zatim 400 koruških, 100 kranjskih 
i 100 goričkih konjanika. 

Hrvatski staleži nijesu bili zadovoljni s mjestom, 
^to ga je nadvojvoda Karlo odabrao za gradnju nove 
-tvrdjave. Oni bi voljeli, da je ova tvrdja bila gradjena 
mnogo istočnije, kako bi više služila za obranu Hrvatske 
na dolnjoj Kupi. I doista nam povjest dokazuje, da je 
Karlovac branio Kranjsku od dalnjih provala- turskih, 
<3očim će Turci preko dolnje Kupe po volji prodirati 
u Hrvatsku, te pustošiti čitavo Turopolje. Ipak su 
hrvatski staleži podupirali osnutak Karlovca. Oni naj- 
miše na svoj trošak nekoliko stotina radnika, koji bi¬ 
jahu vješti dizanju šanceva. Za gradnju Karlovca i kuća 
darovaše Hrvati potrebno drvo iz bližnjih šuma. Osim 
toga odrediše hrvatski staleži, da zemljoradnje kod 
nove tvrdjave moraju obavljati kmetovi, koji pripadaju 
gospoštijama: Ozalj, Slavetić, Petrovina, Jastrebarsko 
. drugima blizu Karlovca. Iz Kranjske dodje 800, a iz 
Koruške i Štajerske po 400 radnika. Gradnja je napre¬ 
dovala dosta polako, jer je smetalo močvarno tlo, a i 
poplava susjednih rijeka. Ipak je tvrdja bila već mje¬ 
seca rujna 1580. gotova za prvu porabu. Kod nasipa 
i jama oko Karlovca radilo se još i kasnije sve do 
god. 1589. Tvrdja bijaše gradjena tako, da je imala 
6 uglova, a na svakom uglu po jedan bedem. Čitava 
je gradnja stajala 845.000 forinti, što bijaše za ono 
doba golem novac. U tu svrhu dade Štajerska 200.000 
forinti, Koruška 100.000 for., a Kranjska 50.000 for. 
Papa je kroz više godina za obranu krajine prinosio 
po 60.000 forinti, što je takodjer bilo upotrebljeno za 
gradnju Karlovca Drugo su dali evropski vladari, nje¬ 
mački knezovi i susjedni velikaši. 

Prije osnutka Karlovca stanovahu zapovjednici 

Dr. R. Horvat; PripoTijesti iz hrv. povjesti. 6 


hrvatske krajine ponajviše na svojim imanjima u Kranj¬ 
skoj ili u Štajerskoj, Samo u ratno doba običavahu sta¬ 
novati u kojoj hrvatskoj tvrđji, ponajviše u Senju, Bi¬ 
haću ili u Steničnjaku. Odsada pak moraju zapovjed¬ 
nici hrvatske krajine stalno boraviti u Karlovcu, te od 
god. 1579. nose naslov »pukovnik« mjesto »potpu¬ 
kovnik«. U Karlovcu će stalno boraviti — za ono doba 
velika — posada od 800 vojnika, da bude vazda na 
okupu veća vojna sila za odbijanje Turaka. Tamo se 
za čitavu krajinu hrvatsku nalazila oružana i toranj za 
pohranu baruta, zatim bolnica i skladište hrane s pe¬ 
karnicom. Prvim pukovnikom bijaše barun Ivan Vaj- 
kard Auersperg. Njega je god. 1581. naslijedio grof 
Josip Turn, koji hrvatskom krajinom zapovijeda sve 
do svoje smrti (15. lipnja 1589.), a onda barun Andrija 
Auersperg (god. 1589.—i 593 -j- 

Nadvojvoda Karlo je nastojao, da u Karlovac 
premjesti takodjer posadu iz Hrastovice. Zato već 
god. 1582. zatraži od sabora krvatskog, neka se Hra- 
stovica »do temelja« razvali. Hrvatski mu staleži odgo¬ 
varaju, da to ne bi povećalo sigurnost Hrvatske, a ni 
susjednih pokrajina. Ali nadvojvoda i nadalje radi o 
razorenju Hrastovice. Mogao se pozivati i na to, što 
se stanovnici varoša Hrastovice odseliše u Turopolje 
i drugamo. Već godine 1583. nema u Hrastovici gra- 
djanskih stanovnika. Nadvojvoda se u tom predmetu 
obrati kralju Rudolfu. Kralj mu 16. rujna 1583. do¬ 
zvoli, da razvali varoš Hrastovicui dolnju tvrdju; gornju 
pak tvrdju treba sačuvati i u nju staviti malu posadu 
od 25 vojnika. Nato je nadvojvoda naložio pukovniku 
Turnu, neka provede razorenje Hrastovice. Već dne 
6. travnja 1584. izvješćuje Turn nadvojvodi Karlu, da 
je toga dana u Karlovac stigla posada iz Hrastovice, 
gdje je dolnja tvrdja do temelja razvaljena. Odsada. 


postoje u krajini samo 4 kapetanije: senjska, bihaćka, 
ogulinska i slunjska. Od god. 1580. običaje se kapeta¬ 
nija senjska (sa tvrdjama: Otočac, Brinje, Brlog, Le¬ 
denice, Karlobag i Trsat) nazivati »primorska krajina«. 

Manje je promjena učinio nadvojvoda Karlo u 
tadanjoj »slavonskoj krajini«. Zapovjednikom ove 
krajine bijaše još od god. 1569. potpukovnik Vid Halek. 
On dobiva naslov »pukovnik«, a stanuje ponajviše u 
Koprivnici i u Varaždinu. Kad je Halek godine 1589. 
umro, naslijedi ga koprivnički kapetan Ivan Globicer; 
iza smrti pak ovoga postade upraviteljem krajine i ka¬ 
petanom koprivničkim Stjepan Grasswein, Slavonska 
se krajina dijelila u 3 velike kapetanije: križevačku, 
koprivničku i ivanićku. Glavna je tvrdja Koprivnica, 
u kojoj stalno boravi 160 haramija, 100 husara, 81 
njem. sluga i 100 arkibuzira. Križevačka tvrdja ima 
posadu od 297 vojnika, ivanićka 265, Gradec 95, Cir- 
kvena 90, a Varaždin samo 42 vojnika. 

Na čitavoj krajini daje ratno vijeće gradačko 
obično njemačkim plemićima bolje plaćena mjesta. Ovi 
ćasnici nastoje, da hrvatskim velikašima i plemićima 
otmu dvorce i posjede. Radi njihovih nasilja često se 
hrvatski sabor tuži kralju i nadvojvodi Karlu, ali bez 
uspjeha. Tako ostade sve do Karlove smrti (7. srpnja 
1590.), a i poslije. 

67. Ban Tomo Erdedi. 

Početkom god. 1584. postade banom hrvatskim 
Tomo grof Erdedi. Njegovo je imenovanje bilo u Hr¬ 
vatskoj primljeno velikim veseljem. Hrvatima je čisto 
odlanulo, što se oslobodiše tudjinca Krste Ungnada, 
koji je nasilno banovao 6 godina (1577.—1583.). Radost 

bijaše tim veća, što je velika čast i moć banska zapala 
upravo grofa Tomu Erdeda. On je naime bio naj¬ 
bogatiji velikaš hrvatski, te će kao takav imati sredstava 
za obranu Hrvatske. Da će pak u njega biti volje za 
borbu s Turcima, dokazao je Tomo dotadanjim životom 
svojim, premda mu bijaše tek 26. godina. 

Erdedi su porijetlom iz Ugarske. Praotac im je 
Franjo Bakoč, koji je oko god. 1450. živio kao kmet 
na imanju Erded u satmarskoj županiji. Bakoč je imao 
4 sina: Valentina, Nikolu, Tomu i Ivana. Valentin i 
Tomo stupiše u svećenički stališ, gdje su obojica po¬ 
stigli velike časti. Valentin steče god. 1459. plemićki 
naslov (»de Erdod«) za se i za braću svoju. Tomo pak 
postade biskupom jegarskim, a kasnije nadbiskupom 
ostrogonskim; podjedno bijaše kraljev kancelar i primas 
ugarski, te kardinal crkve rimske i naslovni patrijarka 
carigradski/ Kao visoki crkveni i državni dostojanstvenik 
steče Tomo Bakač Erdedi velik imetak. U Hrvatskoj 
mu kralj Vladislav II. dade Bijelu Stijenu, Komogovinu, 
Jelensku, Moslavinu, Dianovec, Kutinu i još druga 
imanja. Jastrebarsko i Lipovac steče Tomo u zamjenu 
za neka svoja imanja u Ugarskoj. Gotovo sva imanja, 
u Hrvatskoj, — a nekoja i u Ugarskoj — ostavi Tomo 
sinovcu Petru, koji bijaše sin Nikolin. Petar Bakač 
Erdedi uze u svoje ime pridjevak : »de Monyorokerćk 
et de Monoszlo.« Prvim je pridjevkom označivao svoje 
imanje Eberau (magjarski: Monyorokerćk) u Ugarskoj, 
a drugim Moslavinu u Hrvatskoj. Petrov sin bijaše 
Petar Erdedi, koji je na banskoj stolici g. 1557. na¬ 
slijedio Nikolu Zrinjskoga. Kao ban hrvatski steče 
Petar Erdedi ii. listopada 1565. od kralja Maksimili- 
jana II. naslov grofovski. Odsada su dakle Erdedi 
grofovi. 

Ban Petar Erdedi bijaše oženjen Barbarom, kćeri 


Ivana Alapića, a sestrom Gašpara Alapića, poznatoga 
junaka' hrvatskog. Barbara je god. 1558- rodila sina 
Tomu, koji će proslaviti ime grofova Erdedi. Tomi 
bijaše jedva 8 godina, kad mu (god. 1566.) umre otac. 
Mladoga je dječaka zanosilo pripovijedanje o junaštvu 
oca njegova. Zato već god. 1578. hrli pod zastavu bana 
Krste Ungnada, kad je ovaj zajedno sa generalom 
Khevenhiilerom otimao Turcima gradove na rijeci Uni. 
Tomo se odlikovao god. 1581. Tada je naime Ahmed 
beg, zapovjednik grada Cernika, provalio s Turcima 
u Hrvatsku, da plijeni i pustoši bijedna sela naša.. 
Erdedi se dogovori s križevačkim kapetanom Mihajlom 
Sekeljem, te oni podju u potjeru za Turcima. Kod sa¬ 
moga Cernika dodje do ljuta boja, u kojemu bude. 
Ahmed beg poražen. Pošto se u boju hrabrašću i vojnom 
vještinom lijepo istaknuo upravo mladi grof Tomo 
Erdedi, postade on ljubimcem plemstva hrvatskoga. 

Po starom i lijepom običaju dade se Tomo Erdedi 
8. travnja 1584. svečanim načinom uvesti (ustoličiti, 
instalirati) u bansku čast. Njega je kraljev povjerenik 
(komisar) David Ungnad predstavio staležima (t. j. cr¬ 
kvenim dostojanstvenicima, velikašima i plemićima) 
hrvatskim kao novoga bana. Staleži ga pozdraviše odu¬ 
ševljeno; mnogima se u oku pokazala suza radosnica, 
što je Hrvatska stekla bana, koji će joj moći i htjeti 
pomagati u borbi s Turcima. Zato staleži stavljaju u 
saborski zapisnik svoju želju, neka Tomo vlada dugo 
i sretno, pa neka se ugleda u pokojnoga oca svoga, 
koji je kao ban hrvatski ostavio lijepu uspomenu. 
Nato je Tomo Erdedi u crkvi sv. Marka položio sve¬ 
čanu prisegu, da će Hrvatskom pravedno upravljati i 
poštivati zakone. 

Odmah iza svečanoga uvoda novoga bana sastanu 
se hrvatski staleži na sabor, da vijećaju o potrebama 

kraljevstva svoga. Banu je od starine pripadalo pravo, 
da imenuje podbana, koji će ujedno biti župan zagre¬ 
bačke i križevačke županije. Ovu čast dade ban Erdedi 
plemiću Ivanu od Zaboka. Novi ban i pddban poći će 
na rijeku Kupu, da ondje bdiju oko obrane Hrvatske. 
Pošto Turci običavaju u Turopolje provaljivati preko 
Kupe kod Bresta, gdje je rijeku lako prelaziti, odre- 
djuje sabor, da se u Brestu ima urediti nova tvrdjava. 
U tu svrhu treba 1700 forinti, ali će kraljevina dati 
samo 700 for. jer je 1000 for. ostavio zagrebački 
biskup Ivan Frančić. Osim Bresta popravit će se ta- 
kodjer tvrdjave: Ivanić, Križevci, Koprivnica i Gjur- 
gjevac. Za ovo utvrdjivanje treba mnogo radnika, koje 
će i opet dati kmetovi hrvatski, kao što su i prije da¬ 
vali. Njima je taj posao neka vrst redovitoga poreza. 
Uz to moraju kmetovi utvrdjivati i dvorce vlastite go¬ 
spode svoje. Tako jedva dospijevaju, da obradjuju zem¬ 
ljišta svoja. Velika bijeda i neprestani strah od provala 
turskih tjeraju kmetove hrvatske u druge krajeve. Ne¬ 
kada je sama županija križevačka brojila 12.000 kuća, 
koje su plaćale porez. Sada pak ne mogu se u čitavoj 
Hrvatskoj oporezovati ni 3.000 kuća. Zato se vrlo teško 
plaća ona vojska, koju uzdržavaju sami staleži hrvatski; 
za nju mora svaka kuća doprinositi po 2 forinte, a za 
bansku četu opet po i forint. Da pokaže, kako želi 
pomoći domovini svojoj, izjavio je mladi ban, da će 
vlastitim ti'oškom svojim podignuti tvrdju u Re¬ 
ći c i na Kupi. 

Na jesen god. 1584. provali u Hrvatsku 8000 bo¬ 
sanskih Turaka, koje su vodili Edris beg i Memi beg. 
Preko Hrvatske prodru Turci u Kranjsku, gdje su ne¬ 
smiljeno robili i palili. Pojedine čete turske dopriješe 
i do Ljubljane. U Hrvatskoj se ban Erdedi spremao, 
kako će Turke dočekati na povratku njihovu. On se 


naime složi s karlovačkim generalom Turnom, te sa¬ 
stavi četu, koja je brojila 1330 konjanika i 700 pje¬ 
šaka. S ovom četom navale Erdedi i Turn 6. listopada 
na Turke u dolini »Močila« kod Slunja. Tu se raz¬ 
vije krvava bitka, u kojoj pade 2000 Turaka; medju 
ovima bijahu takodjerr Osman beg, Malkočbeg, Mehmed 
aga od Glamoča i desetak drugih odličnika. Preostali 
Turci pobjegnu u Bosnu, ostavivši zarobljeni plijen: 
600 kršćanskih sužnjeva, mnogo stoke i 10 zastava. 
Sjajna ova pobjeda osokoli mladoga bana Erdeda. 
Već slijedeće god. 1585. sastavi on opet junačku četu, 
pa udari na Kostajnicu, koja je još od god. 1556. 
pripadala Turcima. Banu podje za rukom, te je Ko¬ 
stajnicu doista zauzeo i zapalio. On doduše prijedje sa 
četom svojom preko Une u bosansko krajište tursko; 
ali nije imao namjere, da osvaja, već je samo želio, da 
preplaši Turke. Zato.se Erdedi naskoro vrati kući, a 
onda Turci opet zaposjednu Kostajnicu. 

Medjutim su Hrvati marljivo utvrdjivali gradove 
svoje, da ne budu nepripravni, kad na njih udare 
vojske turske. Radilo se i oko toga, da Hrvatska bude 
sigurnija od vlaških razbojnika. Ovi su se naime 
znali u manjim četama po šumama i gorama provući 
do takovih mjesta, gdje im se nitko nije nadao. Tu bi 
onda provaljivali u sela, pa krali i odvodili djecu hr¬ 
vatsku, da ju prodadu u ropstvo tursko. Posve je ra¬ 
zumljivo, da su u Hrvatskoj bijedne majke vazda ži¬ 
vjele u strahu, ne će li im jednoga dana Vlasi oteti 
rođjenu djecu, pak onda dječake prometnuti u janji¬ 
čare, a djevojčice staviti u hareme turske. Zato hrvatski 
staleži početkom god. 1586. na saboru odlučuju, da će 
na trošak kraljevine uzdržavati jošte stotinu haramija, 
koji će paziti na vlaške razbojnike. Ove će haramije 
poglavito pretraživati Zagrebačku goru, Kalnik i Ivan- 

čiču, kuda se običavaju verati razbojnici vlaški. Tako 
će Nikola Alapić imati u Kalniku 25, a Ivan iSikulić 
u Medvedgradu 18 haramija, dočim će podban sa 15 
haramija iz Očure stražariti po čitavoj Ivančici. 

Erdedi je budno čuvao granicu hrvatsku na rijeci 
Kupi. Ovdje se malo po malo podigao čitav niz tvrdjava 
i tvrdjica od Karlovca do Siska. Zato Turci god. 1586. 
i ne kušaju prelaziti preko Kupe. Oni će radije pro¬ 
valjivati ut. ZV. slavonsku krajinu (izmedju Save i Drave, 
od Siska i Ivanića do Križevaca i Koprivnice). Ovdje 
je god. 1586. došlo do više okršaja (kod Gjurgjevca, 
ICoprivnice, Topolovca i kod biskupova Graca). Veći 
se okršaj dogodio mjeseca lipnja kod Rače. Tu je naime 
Nikola Ožegović, vojvoda iz sv. Petra Čvrsteca, sa 
:230 haramija iz kapetanije križevačke udario na 500 
Turaka. U okršaju pade nekoliko uglednijih Turaka, 
a ostali bijahu posve rastepeni. Ožegović se proslavio 
i doveo više zarobljenih Turaka, medju njima takodjer 
dvije age. 

Pod konac god. 1586. poduzeše slavonski Ture 
veliku provalu u Hrvatsku. Turke je vodio Ali beg 
iz Cernika, koji bijaše rodjeni brat nekad strašnog 
Ferhad paše bosanskoga. Sa 3500 Turaka (3000 ko¬ 
njanika i 500 pješaka), — i to ne samo iz cerničkog san- 
džakata, već takodjer iz Bosne i Požege, — krene Ali 
beg početkom prosinca iz Cernika. Imao je namjeru, 
da popali i oplijeni I va ni ć-K 1 o št ar, a možda i 
Ivanić-grad. Da prikrije dolazak svoj, nije Ali beg išao 
Posavinom, već preko Moslavine. Došavši do Marče, 
htjede on 6. prosinca preko šume vrbovačke krenuti 
prema Ivanić-Kloštru. No prednje čete njegove, koje 
su robile i palile, dopru izmedju Vrbovca i biskupova 
Graca sve do Preseke. Ovdje su Turci zapalili neko¬ 
liko kuća i zarobili 16 ljudi. Kad je za ovo oko ii 

sati prije podne doznao križevački kapetan Ivan Her- 
ković, koji je i sam vidio dim zapaljenih kuća, odluči 
on, da će ići u potjeru za Turcima. I doista sabere on. 
brzo pješake svoje, a kapetan Mihajlo barun Sekelj ko¬ 
njanike, te krenu iz Križevaca. Njima se pridružio ta¬ 
kodjer plemić Kastelanović s konjanicima. Oni sn 
1 Turke slijedili na povratku njihovom prema Ivanić- 
! kloštru. — Medjutimse već Turcima spremala zamka. 

I Ivanićki je naime poručnik Baltazar Samer još na. 
večer 5. prosinca po uhodama svojim doznao, da će 
Turci sutradan udariti na Ivanić. Poručnik o tomu 
odmah obavijesti bana Tomu Erdeda posebnim brzim 
glasnikom. Ban se bez oklijevanja lati posla. Zajedno, 
sa svojim bratom Petrom sastavi četu od 5^0 junaka,, 
s kojima pojuri prema Ivaniću. Straže javiše banu, 
da Turci dolaze podijeljeni u dvije čete, od kojih je 
druga manja nego li prva. Ban brzo odluči, da će se 
postaviti u zasjedu, te prvu tursku četu propustiti, a 
na drugu navaliti, što je smislio, to je i učinio. Iz¬ 
medju 3. i 4. ure poslije podne 6. prosinca' udare 
Hrvati na drugu tursku četu, u kojoj se nalazio Alt 
beg sa 200 konjanika i s većim dijelom pješaka svojih.- 
Bitka bijaše kratka, ali krvava. Nikola Pavlečić, kmet 
biskupa zagrebačkog, poleti sa sjekirom u ruci na Ali. 
bega i ubije ga. U kreševu pogibe takodjer stari Mu- 
stafa aga Bekić i Hasan aga Kobašlija sa 50 Turaka. 
Hrvati uhvate do 100 živih Turaka, dočim su ostali 
potražili spas u bijegu. Križevačka krajiška vojska 
dodje na bojište prekasno. Ipak je sa banom pošla u. 
potjeru za Turcima. Kako se u ovo zimsko doba na¬ 
skoro spustila noć, nijesu Hrvati mogli Turke progo- 
^ niti dalje od rijeke Čazme. 

Sjajna ova pobjeda kod Ivanića učini bana Tomu 
Erdeda miljenikom naroda hrvatskog. Svatko je osjećao. 



<ia Hrvatska .ima sada onakova branitelja, , kakav joj 
nekad bijaše ban Nikola Zrinjski. Kao što je poraz 
kod Slunja preplašio bosanske Turke, tako se iza po¬ 
raza kod Ivanića primiriše Turci iz Slavonije. ,Dok su 
prije toga Turci provaljivali u Hrvatsku gotovo bez 
prestanka, ne usudjuju se sada pet godina ni maknuti. 

Ipak je narod hrvatski i nadalje ljuto stradao. U 
prvom su ga redu mučili razbojnici vlaški. Tur¬ 
cima je trebalo robija, a Vlasima zasluge. Zato mar- 
tolozi vlaški upravo drzovito napadaju sela hrvatska, 
gdje hvataju djecu i djevojke, koje će onda Turcima 
prodavati. Hrrati već ne znaju, kako će odbiti ove na¬ 
silnike. Zato sabor hrvatski 2. svibnja 1588. zaključuje 
da haramije u Kalniku, Očuri i na Medvedgradu imaju 
budno paziti na razbojnike vlaške. Sabor dapače do- 
zvoljuje ovim haramijama, da na kolac nabiju svakoga 
Vlaha, koga će uloviti na spomenutim hrvatskim gorama. 

Mnogo su Hrvati trpjeli i od krajiške vojske. 
Dogadjalo se naime, da plaćeni vojnici krajiški nijesu 
iz Graca i Ljubljane redovito dobili pogodjene plaće. 
Da namire potrebe svoje, običavahu onda ovi vojnici 
provaljivati u bližnja sela hrvatska. Ovdje bi seljacima 
i plemićima otimah stoku, žito, vino i druge stvari. U 
tome grabežu, nijesu ni najmanje zaostajali za Turcima 
i Vlasima. Često bi se Hrvati oružjem oprli nasilnim 
vojnicima. Tako je znalo doći i do pravoga boja. Isto 
se znalo katkada dogoditi i sa banskom vojskom, koju 
je imao plaćati kralj iz prihoda svoga. Vojnici se ispri¬ 
čavahu, da ne mogu živjeti bez živeža, a ne dobivaju 
zaslužene novce, da kupe potrebite stvari.: Nevolja po¬ 
stade još veća uslijed toga, što je dvije godine po redu 
{1585. i 1586.) bila veoma slaba ljetina. Žita nije uro¬ 
dilo ni toliko, koliko ga se posij alo, te mu se podvo 
stručila cijena. 


Ako i nijesu Turci provaljivali u Hrvatsku, ipak 
se ban Erdedi neumorno brinuo za obranu Hrvatske. 
Sada se dovršuju i pojačavaju tvrdjave na rijeci Kupi, 
osobito Sredičko, Pleter, Hergović i Brest. Nastoji se 
takodjer oko toga, da budu što jače tvrdjave u Sla¬ 
voniji (napose IVanić, Dubrava, Cirkvena, Rakovac, 
Gradec, Križevci, Koprivnica i Čazma), jer ove tvr¬ 
djave nemaju uporišta na kakovoj većoj riječi. 

Novo doba u radu bana Tome Erdeda nastupi 
god. 1591. Tada naime započe velik rat s Turcima, 
koji je potrajao mnogo godina. 0 djelovanju Tome 
Erdeda u tom ratu govori se u toj knjizi napose.^ 
Tomo se god. 1595. zahvalio na časti, jer je vidio, da 
kralj Rudolf II. ne mari za Hrvatsku. Zahvalni ga 
Hrvati godine 1600. biraju >kapetanom kraljevstva« 
svoga. Ovu je čast junački Tomo Erdedi požrtvovno 
nosio do god. 1606., kad se i nje odreče radi starosti 
svoje. Medjutina ga je kralj Matija II. ponovno god. 
1608. imenovao banom hrvatskim, iza kako nije uspio 
željom svojom, da ga učini palatinom ugarskim. Tomo 
je po drugiput banovao 6 godina, a onda se godine 
1614. zahvalio na banskoj, časti, jer je dvor kršio 
ustavna prava Hrvatska.*) 

Tomo Erdedi bijaše od god. 1584. oženjen Ma- 
rijorn, jedinom kćeri bivšega bana Krste baruna Un- 
gnada. Po ženi je za miraz dobio grad Varaždin i ve¬ 
lika imanja u Podravini. No god. 1596. otme mu Va¬ 
raždin general Sigismund Herberstein, zapovjednik 
slavonske krajine. Radi toga se Tomo morao prav¬ 
dati preko IO godina. Istom godine 1607. dobije on 
natrag Varaždin. Da mu kralj barem donekle nadok- 

9 Vidi odlomke: »Hasan paSa bosanski«, „Borba Hrvata s Tur¬ 
cima za Petrinju" i „Opsada Petrinje god. 1596“. 

9 O tome bit de govora kasnije. 

nadi pretrpljenu štetu, imenuje ga 24. ožujka 1607. 
velikim županom županije varaždinske s pravom na¬ 
sljedstva u porodici Erdedi. — Tomo je umro godine 
1624. u Krapini, odakle mu tijelo prevezoše u Zagreb. 
Pokopan je u stolnoj crkvi sv. Stjepana, gdje se još 
i danas vidi u kamenu istesan lik njegov. 

68 . Dubrovnik. 

Kad je ono ugarsko-hrvatski kralj Ljudevit I. mirom 
■u Zadru (god. 1358.) prisilio republiku mletačku, da se 
odrekne čitave Dalmacije, priznade njegovu vlast i grad 
Dubrovnik. Posebnim ugovorom dobiše Dubrovčani ve¬ 
lika prava. Oni će doduše kraljevima ugarsko-hrvatskim 
plaćati godišnji danak (500 dukata) i pomagati ih u 
n ratu brodovljem svojim; no zato ipak ostade Du¬ 
brovnik gotovo samostalna republika. I nadalje naime 
potpuno vrijede ugovori, što ih je Dubrovnik sklopio 
sa Zetom (Crna Gora), Humom (Hercegovina), Bosnom 
i sa gradovima dalmatinskim. Jednako će Dubrovnik 
posve samostalno voditi unutarnju upravu svoju, kao 
što i razgranjenu trgovinu sa bližnjim i dalekim kra¬ 
jevima, Dubrovački brodovi plove odsada, po čitavom 
Sredozemnom moru. Oni zalaze i u Aleksandriju, gdje 
se tada prometala indijska, arapska i perzijska roba. 
U ono vrijeme nije kršćanima bilo dopušteno, da trguju 
s muslimanima; no Dubrovčani dobiše god. 1373. po¬ 
sredovanjem kralja Ljudevita I. od pape dozvolu, da 
slobodno trguju s Egiptom. Ova trgovina donese Du¬ 
brovniku veliko bogatstvo. Kad su pak Turci pritisnuli 
male države na poluotoku balkanskom, postada Du¬ 
brovnik svetim zakloništem. U Dubrovnik bi naime 
strani velikaši i vladari snosili blago i bogatstvo svoje, 
da sebi ili rodu svomu spase, što se još dade spasiti. 

Dubrovčani ostadoše vjerni ugovoru, što su ga 
god. 1358. sklopili s Ljudevitom I. Mletačkoj republici 
podje u 15. vijeku za rukom, te je obnovila gospodstvo 
svoje u Dalmaciji. Njezin stijeg se vijao na otocima, 
u primorskim gradovima sjeverne Dalmacije i u Boci 
Kotorskoj. Ali Dubrovnik ostade neodvisan od lava 
mletačkoga, te je ustrajno i žilavo držao s kraljevima 
ugarsko-hrvatskim. 

Teže doba nastade po Dubrovnik istom onda, kad 
je susjedna Hercegovina došla pod vlast tursku. Mudri 
Dubrovčani bijahu pripravni, da sve blago svoje žrtvuju 
za dragu im slobodu. Zato počeše rano s Turcima 
ugovarati o uvjetima, uz koje će ih Turci pustiti na 
miru. Dok su Turci bili zabavljeni osvajanjem balkanskih 
državica, zadovoljavahu se malim godišnjim dankom 
(1000 dukata), što su im ga davali Dubrovčani. No po¬ 
slije ovaj danak znatno poraste. Pa nije ni bilo dosta, da 
Dubrovčani šalju godišnji danak samo sultanu u Cari¬ 
grad. Trebalo je republiku poštediti takodjer od turskih 
provala i pustošenja, kakvima bijahu toliko izložene 
druge zemlje hrvatske. Zato su Dubrovčani mitili bo¬ 
sanske paše i druge susjedne poglavice turske. Uslijed 
svega toga morao je Dubrovnik godimice žrtvovati i do 
15.000 dukata, da se obrani od Turaka. Ali je bogata 
republika dubrovačka imala' godimice (ponajviše od 
uvoznine) prihoda oko 300.000 dukata. 

U 16. vijeku je republici dubrovačkoj pripadala 
današnja Dalmacija od Boke Kotorske na sjever gotovo 
do Neretve zajedno s otocima: Mljet i Lastovo, te 
s poluotokom Pelješcem. Čitava je republika brojila 
oko 60.000 stanovnika, od kojih se polovica nalazila 
u samom Dubrovniku. Taj grad bijaše ne samo bogat, 
već i krasan. Dubrovnik su krasile mnoge lijepe i visoke 
palače, koje većinom pripadahu domaćemu plemstvu. 

\k 

Republika je velikim troškom dala u grad dovesti vo¬ 
dovod i urediti umjetne bunare. Dubrovačke crkve bi¬ 
jahu pune zlata i dragocjenosti, a jednako i samostani. 
Kako su Dubrovčani vodili zamašnu trgovinu,, vazda, 
se u gradu nalazilo mnogo stranih trgovaca, osobito 
Turaka. 

Republikom dubrovačkom upravljahu p 1 emi ći ili 
»vlastela«. Imena njihova dokazuju, da su ovi plemići 
bili roda hrvatskoga. Svaki plemić, koji je navršio ao- 
godina, mogao je doći u skupno vijeće, gdje je imao 
pravo glasa. Ovakovih je plemića bilo oko 300. Oni su 
birali veliko i malo vijeće. Veliko se vijeće ili senat 
sastojalo od 48 članova, koji su imali raspravljati o 
prijedlozima maloga vijeća i suditi knezovima. Malo je 
vijeće činio knez sa ii drugova; ono se skupljalo svaki 
dan, da prima poslanike i dopise. Članovi maloga vijeća 
bijahu birani samo na jednu godinu, a knez dapače 
samo na jedan mjesec. Osim ovih vijećnika birahu 
Dubrovčani još pet staraca (iznad 50 godina), koji će 
bdjeti nad zaključcima velikog i malog vijeća. Imali su. 
jošte zbor od 30 sudaca, na koje se plemići prizivahu, 
ako ne bi bili zadovoljni odlukama senata. Drugim 
gradjanima i seljacima sudio je redoviti sud, koji se 
sastojao od 6 sudaca. 

Dubrovčani su veotna rano upoznali književni 
pokret, koji se razvijao u Italiji. Republika je naime 
dubrovačka vazda trebala 4 ili 5 činovnika (notara), 
koji bijahu porijetlom obično iz gornje Italije (ponaj¬ 
više iz Kremone) I liječnici dubrovački bijahu rodom 
Talijani (iz Mletaka, Padove i Bolonje). Jednako se 
u Dubrovniku udomio običaj, da republika iz Italije 
dobavlja biskupe svoje. Po gotovo su pak učitelji 
dubrovački bili porijetlom Talijani. Svi ovi došljaci 
bijahu naobraženi ljudi; oni su upravo talijanskom 

uljudjenošću svojom u Dubrovniku širili dobar ukus 
i finija čuvstva. No mnogi se Dubrovčani naobraziše 
i u tudjem svijetu. Od kuće ih je naime u daleki svijet 
vodila trgovina, diplomatski poslovi, želja za naukom, 
a katkada i bijeg ili progonstvo. Upoznavši dakle knji¬ 
ževni pokret u Italiji, nasljedovahu ga odličniji Dubrov¬ 
čani kod kuće. Tako se eto u Dubrovniku zametnula 
književnost hrvatska istodobno, kad i u susjednoj Dal¬ 
maciji. 

Početnikom hrvatske književnosti u Dubrovniku 
smatra se Šiško Menčetić. On se rodio god. 1457 ' 
kao sin plemića dubrovačkog. Mladost svoju sprovede 
vrlo burno, te se istom u 40. godini oženio Marom 
Gundulićevom. Menčetić je dvaput (god 1521. i 1524.) 
obnašao čast kneza dubrovačkog. Pogibe pako g. 1527. 
od kuge, koja je ove godine u republici dubrovačkoj 
pokosila 20.000 ljudi (medju ovima 87 plemića). Od 
Menčetićanam se sačuvala kitica pjesama »na propetoga 
Isusa« i mnoge ljubavne pjesmice. — Istodobno je u 
Dubrovniku živio takodjer svećenik Gjore Držić. 
Malo nam je poznato o životu Držićevu. Rodio se oko 
god. 1463., a umro 26. rujna 1501, kao notar kaptola 
stolne crkve dubrovačke. Držić je ispjevao ili barem 
zabilježio 12 pjesama »na narodnu«. On je složio ta¬ 
kodjer kratko »svatovsko prikazanje«, u kojemu se pri¬ 
povijeda, kako poganski bogovi (Junona, Apolo i Venera) 
kroje sreću mladima. Ovo je prikazanje prvi zametak 
dramskoga pjesništva u Dubrovčana. — Uz Menčetića 
i Držića treba spomenuti Andriju Čubranovića. 
Predaja kaže, da je Čubfanović po zanatu bio zlatar, 
a živio je od god. 1480. do 1530. Od njega nam se 
sačuvala krasna pjesma »Jegjupka«. U toj pjesmi je 
gatanje ciganke opisano tako lijepo, da su Čubanovića 
nasljedovali i kasniji pjesnici. ;. 


Prvi pjesnik dubrovački, koji je našao priznanja, 
i po drugim gradovima dalmatinskim, bijaše Mavro 
Vetranić. Rodio se oko god. 1486. od oca Nikole, 
koji nije bio vlastelin već pučanin dubrovački. Vetranić 
je na krstu dobio ime Nikola, koje zamijeni imenom 
Mavro, kad je stupio u red benediktinski. Kao redovnik 
živio je Vetranić ponajviše na otocima (Mljet, Lokrum 
i otočiću sv. Andrije), gdje su Benediktinci imali sa¬ 
mostane svoje. Neko je vrijeme sproveo takodjer kao 
prognanik u Italiji. Vetranić je dočekao veliku starost,, 
jer umrije istom god. 1576. Kako je uz to bio vrlo 
marljiv, te imao dovoljno vremena za književni posao, 
napisao je Vetranić mnogo lijepih radnja. Osim bogo- 
Ijubnih, moralnih i filozofijskih pjesama Vetranićevih. 
sačuvale su nam se takodjer njegove 3 drame: »Uskr¬ 
snuće Isusovo«,» Suzana čista« i» Posvetilište Abramovo«. 
To su posve uspjeli dramski pokusi. Sačuvaše nam se i: 
Vetranićeve »različne pjesme«, gdje pjeva i »Vlaste- 
ostvu hrvatskomu«. Osobito je lijepa pjesma »Remeta«, 
u kojoj« zornom šalom opisuje svoj osamljen život na 
otoku. Vetranić je pisao takodjer pokladne šaljive: 
pjesme, n. pr. »Robinjice«, »Trgovci«, »Lanci«, »Ale- 
mani«, »Armeni i Indijci«. Iz ovih pjesama izbija Iju- 
bezna šala. On je napokon složio i nekoliko pjesničkih 
razmatranja o licima iz drevne starine, n. pr. o Jobu,, 
Davidu, Orfeju i t. d. 

Vetranićevi suvremenici bijahu: Nikola Nalješ- 
ković i Marin Držić. N al ješko vi ć se rodio oko god. 
1510. Po zvanju bijaše trgovac, ali se mnogo bavio 
naukom (matematikom i zvjezdoznanstvom). Kasnije 
se nastanio u Župi, gdje je imao imanje svoje. Ovdje 
je sebi vrijeme kratio pjevajući pjesme na jeziku hrvat¬ 
skom. Izmedju njegovih bogoljubnih pjesama najviše 
vrijedi »Razmišljanje vrhu muke Isukrstove«. Pjevao« 


je takodjer »Ijuvene« pjesmice, zatim poslanice suvre¬ 
menim književnicima i nadgrobnice znamenitim ljudima. 
Po uzoru Vetranićevu pisao je i Nalješković šaljive po¬ 
kladne pjesme (t. zv. »maskerate«), koje nose naslove: 
Robovi, Pastiri, Vrag, Latini, Zabogari, Nesrećni druzi. 
Nalješković je prvi u Dubrovniku počeo pisati »pastirske 
igre«, u kojima se prikazuje pletka izmedju vila i pa¬ 
stira. Uz 4 pastirske igre sačuvale su nam se od Na- 
Iješkovića i 3 »komedije«, u kojima krupnom šalom 
šiba slobodni život mladjega svijeta dubrovačkog. 
Držić se rodio oko god. 1520. Proputovavši mnoge 
zemlje, vratio se Držić u Dubrovnik, te postade sve¬ 
ćenikom. Kao takav umrije oko god. 1580. I on je 
pjevao ljubavne pjesme i nadgrobnice, ali slavu steče 
dramatskim radnjama svojim. Pastirske su mu igre do¬ 
duše po sadržaju složene u duhu talijanskom; ali je 
Držić u njih upleo vesele predigre i medjuigre iz ži¬ 
vota domaćih seljaka. U stihovima je pisana i Držićeva 
pokladna komedija »Stanac«, dočim nam ss u prozi 
(nevezani slog) sačuvalo 7 komedija njegovih. Izmedju 
ovih su najljepše: »Skup« (tvrdica), »Dundo Maroje« i 
»Arkulin«, u kojima Držić ruglu izvrgava mane ljudske. 
Držić je složio takodjer crkveno prikazanje »Porodjenje 
Isusovo«, u kojemu se ističu pastiri svojim prostim ali 
značajnim mišljenjem i govorom. Iz komedija Držićevih 
doznajemo, da su bile i prikazivane. Mladi se naime 
Dubrovčani (iz uglednih obitelji) običavahu složiti u 
glumačke družine, da u pokladno vrijeme prirede po- 
zorišna prikazivanja u kneževskom dvoru ili pred njim; 
gdjekada se glumilo i na svadbenim svečanostima. 

Koncem 16. vijeka živi u Dubrovniku mnogo 
pjesnika. Po uzoru talijanskih književnika osnovaše i 
Dubrovčani svoje književno društvo „akademiju". 
Sjedište toge društva bijaše u krasnoj palači, koja se 

Dr. Er. Horvat: Pripovijesti iz hrv. povjesti. y 


■zvala „sponza“. Ovdje se skupljalo desetak pjesnika, 
a još više prijatelja književnosti hrvatske. U akade¬ 
miju bi zalazila takodjer jedna odlična gospodja du¬ 
brovačka: Cvijeta Zuzorićeva. Vanredna ova 
žena rodila se u Dubrovniku oko god. 1555. od vrlo 
znamenite i bogate obitelji, koja ipak nije bila ple¬ 
mićkog porijetla. Cvijeta se godine 1577. udala u Fi¬ 
rencu za plemića Bartolomeja Pescioni. Odsada je 
s mužem svojim izmjenice živjela u Dubrovniku i u 
Firenci. Cvijeta je ljepotom, naobrazbom i Ijubežlji- 
vosti svojom svrnula na sebe oči najodličnijih ljudi u 
obadva spomenuta grada. Ona je znala u jedno kolo 
oko sebe saviti vijenac književnika i umjetnika, jer je 
duhom svojim natkrilila sve drugarice svoje. Ona je 
i sama pjevala pjesme na jeziku hrvatskom i talijan¬ 
skom, a neki su književnici njoj posvećivali književna 
djela svoja. Cvijeta se kao udovica vratila u Dubrovnik, 
gdje je oko god. 1600. i umrla. 

Medju osobite štovatelje Cvijete Zuzorićeve spa¬ 
dahu odlični pjesnici dubrovački: Dinko Ranjina i 
Dinko Zlatarić. Ranjina se rodio god. 1536. od oca 
vlastelina i trgovca dubrovačkog. Otac ga je za trgo¬ 
vačkim poslovima slao u Italiju (u Mesinu i u Firencu), 
gdje se mladi Dinko upoznao s talijanskim književni¬ 
cima. Vrativši se u Dubrovnik, oženi se i steče velik 
ugled. Dubrovčani su ga sedam puta birali knezom 
republike svoje. Umrije god. 1607. Ranjina je već god. 
1563. u Firenci dao štampati svoje »Pjesni razlike^s. 
Pjevao je i kasnije, te su nam sačuvane njegove pjesme 
ozbiljnoga, nabožnog, poučnog i šaljivog sadržaja. — 
Zlatarić se rodio god. 1558., te je već za rana po¬ 
kazao veliku darovitost i ljubav za naukom. Zato ga 
otac pošalje na sveučilište u Padovu. Učenošću svojom 
steče Zlatarić u Padovi tolik ugled, da su ga djaci 


(kojih je bilo do 7000 raznih narodnosti) god. 1580. 
izabrali rektorom svojim. Još danas postoji u Padovi 
ploča spomenica, koja ističe Zlatarićevu zaslugu, što 
je kao rektor utišao opasnu bunu saučenika svojih. 
Vrativši se kući, oženi se Zlatarić g. 1587. Marom, kćeri 
pučanina Petra Gjonovića. Odsada je živio izmjenice 
u Dubrovniku i na svome imanju u Konavlju, te 
umrije oko god. 1610. Zlatarić je pjevao nježne pje¬ 
smice u slavu Cvijete Zuzorićeve, a prigodne i nad¬ 
grobne pjesme u pohvalu književnika dubrovačkih. 
Rado je na hrvatski jezik prevodio pjesnička djela 
s latinskoga, grčkog i talijanskog jezika. Po svima 
radnjama Zlatarićevim jasno se opaža, da je bio vrlo 
vješt jeziku hrvatskomu; on je doista birane misli 
umio izraziti krasnim govorom, koji se ugodno sluša. 

69. Hasan paša bosanski. 

Namjesnikom sultanovim u Bosni postade go¬ 
dine 1591. ratoborni Hasan paša. Da Hrvatima po¬ 
kaže, čemu se imaju od njega nadati, provali Hasan 
paša odmah na proljeće god. 1391, preko Save u Hr¬ 
vatsku. Palio je i robio u okolici grada Ivanića, 
odakle se u Bosnu vratio s velikim plijenom. — Ban 
hrvatski, Tomo Erdedi, htjede se Hasan paši osvetiti. 
Početkom kolovoza godine 1591. stade ban sabirati 
vojsku. Medju ostalim se njemu pridružio takodjer 
Stjepan Grasswein, kapetan krajine koprivničke. Ban 
udari 15. kolovoza na Moslavinu, koja je nekada, 
pripadala obitelji grofova Erdeda. U tvrdji moslavinskoj 
se nalazila posada turska, kojom zapovijedahu 24 age. 
Ban ih pozove, neka se predadu. Kada pak Turci od- 
biše poziv banov, stanu Hrvati pucati iz topova u Mo- 




slavinu. Tom prigodom pade jedno tane u skladište 
puščanoga praha, radi čega se u tvrdji porodi strašna 
vatra. Nekoje age izgorješe, a preostala se posada 
turska predade uz uvjet, da smije bez oružja otići iz 
Moslavine. Iza odlaska Turaka udje u tvrdju ban Erdedi 
s Hrvatima. Prijatelji su banu svjetovali, neka Mosla¬ 
vinu ponovno učvrsti. Mjesto toga dade ban tvrdjavu 
razvaliti, jer nije imala zgodan položaj. 

Iza pada Moslavine pošalje Hasan paša u Cari¬ 
grad svoga poslanika Rustan bega. Ovaj će sultanu 
javili, da je ban Erdedi prekršio mir, koji postoji iz- 
medju cara Rudolfa II. i sultana Murata III. Rustan 
beg povede sa sobom 6o funti teško tane, da sultanu 
zorno prikaže, kakvim je topovima ban udarao na 
Moslavinu. —Hasan paša htjede da osvojenjem Siska 
nadoknadi gubitak Moslavine. Već 31. kolovoza 1591. 
znade se u Hrvatskoj, da Hisan paša s turskom vojskom 
polazi na Sisak. Početkom rujna opkoliše Turci tvrdju 
sisačku, koja se nalazi kod utoka Kupe u Savu. Pošto 
je tvrdja pripadala kaptolu zagrebačkom, zapovijedao 
je u njoj kanonik Nikola Mikac, rodjen SiŠčanin. Hasan 
paša nije kod sebe na sreću imao velikih topova. Mali 
pak topovi nijesu mogli puno nauditi zidinama tvrdoga 
grada sisačkog. Radi toga morade Hasan napustiti dalnju 
opsadu Siska. Na odlasku je poručio kanoniku Mikcu, 
da će naskoro doći s velikim topovima i sa strojevima 
za podsjedanje. 

Početkom listopada g. 1591. prijedje Hasan paša 
rijeku Savu, te 5. listopada osvane pred Božjako- 
vinom sa 4000 Turaka. U Božjakovini je zapovijedao 
Lovro Radičević, koji je doduše 14 tvrdji imao nekoliko 
topova, ali bez puščanoga praha. Zato još istoga dana 
pade Božjakovina u ruke turske. Hasan paša nadje u 
gradu mnogo žena i djevojaka, koje iz okolice potražiše 


m Božjakovini spas, a nadjoše ropstvo tursko. — U 
"taboru kod Božjakovine ostade Hasan paša čitavu noć 
od 5. na 6. listopada. Pojedine pak čete njegove podjoše 
paliti i robiti po okolici božjakovinskoj. Po plamenu 
i jauku se znalo, kuda idu krvoločni martolozi turski. 
Turci zauzeše te noći Rako već i sv. Helenu, a marto- 
iozi porobiše sav prijedjel od Vrbovca do Kraljevca 
(blizu Dugoga sela) Najviše je stradalo imanje kaptola 
zagrebačkog — U rano jutro 6. listopada krene Hasan 
paša od Božjakovine proti Vrbovcu. Bez velikoga 
napora zauzeše Turci tvrdju vrbovačku. Ovdje je Hasan 
paša ostao čitav dan i noć. Naravno da su martolozi 
noću od 6. na 7. listopada robili po okolici vrbovačkoj. 
Dolinom potoka Črnca i Kamešnice dopriješe martolozi 
do Gušćerovca, 

Iza Vrbovca htjede Hasan zauzeti i Gr a d e c, imanje 
i tvrdju biskupa zagrebačkog. No za taj slučaj već se 
pripraviše krajiški kapetani: Stjepan Grasswein iz Ko¬ 
privnice, njegov brat Alban Grassvvein iz Ivanića, te 
Gjuro Laibacher i Mihajlo Sekelj iz Križevaca. U jutro 
7. listopada kretala se jedna turska četa iz Vrbovca 
prema Gradecu. U toj četi bijahu 3 bega turska: Osman 
Ali i Mustafa. Kod Gradeca dočekaše Turke spomenuti 
kapetani krajiški, te se na Glogovnici razvila krvava 
bitka. Osman beg pogibe junačkom smrću, a Mustafa 
beg pade kapetanima živ u ruke. Preostali Ali beg stade 
uzmicati prema Vrbovcu, gdje se još nalazio Hasan 
paša- sa glavnom vojskom turskom. Kapetani su ga 
progonili, radi čega se uzmak turski pretvorio u pravi 
bijeg. Mnogi se Turci uđaviše u močvarama. Hrvati 
zarobiše 72 Turčina i 100 konja, a do 400 ljudi oslo- 
hodiše ropstva turskoga. Doznavši 'za nesreću svoje 
<čete kod Gradeca, stade se Hasan paša još istoga dana 
s velikim plijenom vraćati u Bosnu. No topove svoje 

morade ostaviti kod Vrbovca, jer je voda izašla iz na¬ 
bujalih potoka, te pokvarila putove. U zauzetim tvr- 
djama nije Hasan ostavio posade turske, radi čega ib 
opet zaposjedoše Hrvati. 

Zimi god. 1591. na 1592. spremao se Hasan paša. 
za veće poduzeće. On htjede, da osvoji Sisak i čitavu 
Hrvatsku izmedju Kupe i Save. Da lakše izvrši namisac' 
svoju, odluči se Hasan paša za gradnju turske tvrdje 
na desnoj obali Kupe. Mora se priznati, da je Hasan- 
paša bio sretan u izboru mjesta za tu tvrdju. Preko 
Kupe se najlakše prelazi ondje, gdje u nju utječe ri¬ 
jeka Petrinjčica. Tu će dakle Hasan graditi novu tvrdju 
tursku. 

Zauzevši Hrastovicu i Gore, ostatke brojnih 
tvrdjava hrvatskih na desnoj strani Kupe, započe Hasau 
izvoditi osnovu svoju. Početkom travnja 1592, dolazila 
je iz Bosne prema Kupi nepregledna povorka ljudi i 
kola. Suvremenici vele, da je Hasan vodio sa sobom 
oko 40.000 ljudi. Nijesu to bili sami Turci, nego ve¬ 
ćinom kršćani iz Bosne, koji će graditi novu tvrdju. 
Kod ušća Petrinjčice u Savu udari Hasan paša 12. trav¬ 
nja 1592. prvi temelj novomu gradu, koji je po rijeci 
Petrinjčici dobio ime Petrinja. Hasan dade najprije 
sagraditi kulu od jakih hrastovih balvana, koji bijahu 
pričvršćeni dvostrukim čavlima i željeznim kvakama. 
Da drveni zidovi budu jači, podigoše Turci oko kule 
iznutra 8 stopa visok i 4 stope širok nasip. Čitava tvrdja 
petrinjska bijaše gradjena u obliku četverokuta, a imala 
je dvoja vrata i 5 tornjeva. Oko zidova gradskih isko¬ 
paše Turci grabu, da u nju mogu napustiti vodu iz; 
Petrinjčice i Kupe, ako bi|to trebalo. 

Na vijest, da su Turci kod Kupe, stade baii 
Erdedi sabirati vojsku kod svoga grada Želina (blizu 
Velike Gorice); Odavle se prilična vojska hrvatska, kra? 

jjiška i štajerska koncem travnja zaputi prema Kupi. 
Utaborivši se na lijevoj obali Kupe izmedju Bresta 
-i Drenčine, mogla je kršćanska vojska gledati, kako. 
Turci na desnoj obali grade novu tvrdju. Ban Erdedi 
predloži, neka čitava kršćanska vojska prijedje preko 
Kupe i rastjera radnike turske. Njemački časnici nijesu 
htjeli da na to pristanu. Izgovarahu se, da bi teško bilo 
prijeći preko nabujale Kupe. Istom poslije velikog na¬ 
govaranja banova izjaviše Nijemci, da će udariti na 
Turke, čim se voda u rijeci nešto slegne. Medjutim 
počeše Turci 2. svibnja 1-592. u Petrinji klicali, svirati 
i pucati. Ovako navijestiše kršćanskoj vojsci, da je nova 
tvrdja posvema gotova. 

Hasan paša ostavi u Petrinji posadu od 1000 
Turaka i mnogo svakojakih radnika. S ostalom pak 
vojskom ode nešto južnije od Petrinje, te se utabori 
na visoravni, (gdje je danas selo Taborište), istočno od 
Hrastovice. Odavle dade popraviti tvrdje u Hrastovici 
i u Gorama, da budu uporištem Petrinje. Stavivši u 
Hrastovicu i u Gore po 200 Turaka, ode Hasan paša 
a vojskom i s radnicima u Kostajnicu. — Ban je odmah 
■shvatio važnost Petrinje, odakle će Hrvatskoj prijetiti 
velika pogibao. Zato iza odlaska Hasanova predloži, 
neka čitava kršćanska vojska prijedje preko Kupe i 
•zauzme Petrinju. Ali Nijemci ne pristadoše na to, već 
se vratiše kućama svojim. Sam pak ban je imao pre¬ 
malo vojske, a da bi se usudio, da podsjeda Petrinju. 
Zato ode i on, raspustivši vojsku svoju. 

Početkom lipnja 1592. poduzme Hasan paša novu 
vojnu. Na rijeci Uni držala se — usred zemljišta tur¬ 
skog — jošte zadnja tvrdja hrvatska: Bihać. U tvrdji 
je stajala krajiška posada od 400 vojnika (Hrvata 
Uskoka i Nijemaca), kojima zapovijedaše kapetan Josip 
■Uamberg, rodom Nijemac. Još g. 1591. zauze Hasan 

paša grad Ripač (takodjer na Uni), koji bijaše jedina 
uporište Bihaću. Sada će pak udariti na sam Bihać. 

Već IO. lipnja dodju pod Bihać prv^e turske čete: 
oko 5000 ljudi. Hasan paša stiže 13. lipnja s novim 
četama, te odmah pozove posadu bihaćku, neka se 
predade. Pošto se Lamberg nije odazvao pozivu Ha- 
sanovu, počeše Turci 14. lipnja iz topova pucati na, 
Bihać. Ovo je bombardovanje trajalo punih 5 dana 
Ipak se Hasan uvjerio, da time ne će posadu prisiliti 
na predaju. Zato dade 19. lipnja na zidine bihaćke 
prisloniti ljestve za jurišanje. Toga se prepadoše bra¬ 
nitelji, a osobito gradjani bihaćki. Kapetan Lamberg 
stade s Hasan pašom pregovarati o uvjetima, uz koje 
bi se grad predao. Hasan poruči, da će svatko slo¬ 
bodno iz grada otići i sa sobom imetak svoj ponijeti, 
ako se Bihać predade bez dalnje obrane. Gradski suci 
i Lamberg pristadoše uz taj uvjet, a Hasan paša jo§ 
19. lipnja unidje u Bihać. 

Isprvice bijahu gradjani bihaćki (njih do 5000) 
zadovoljni s turskom vladom. Hasan paša im je da¬ 
pače dijelio i novce. Tako se dogodilo, da je samO' 
8 obitelji bihaćkih izjavilo želju, da odu iz Bihaća, 
dalje u Hrvatsku. Iz Bihaća ode takodjer bogato na¬ 
dareni Lamberg sa 22 vojnika. Ovi će zajedno sa gra- 
djanima preko Drežnika putovati prema Slunju. Hasan 
paša ih Ijubezno isprati do Čalopeka (kod Petrova sela), 
pa se vrati natrag u Bihać. Od Čalopeka je iseljenike 
bihaćke pratilo oko 400 konjanika turskih. Na putu- 
stanu Turci plijeniti iseljenike. Radi toga se zametne 
kreševo, u kojemu Turci pokolju sve kršćane osim 
Lamberga-i šestorice drugih. Tužno su postradali ta¬ 
kodjer oni gradjani, koji ostadoše u Bihaću. Turci 
sasjekoše do 2000 ljudi, a u ropstvo prodadoše oko 
800 djece. 


„A što će biti sada?" pitahu se Hrvati, kad je 
do njih doprla vijest 0 padu Bihaća. Svatko je slutio, 
da Hasan ne će mirovati, iza kako je toli lako osvojio 
zadnji hranik hrvatski na istoku. Nije se znalo jedino 
to, na koju li će stranu Hasan paša navaliti. Petar 
Erdedi, brat bana hrvatskoga, mislio je, da će Turci 
najprije udariti na Slunj, a onda dalje i na Karlovac. 
Kao zapovjednik tvrdje slunjske moli on 22. lipnja 
1592. nadvojvodu Ernesta, koji je privremeno nosio 
brigu nad krajinom, neka se Slunj što prije učvrsti i 
svim potrebitim opskrbi. U istom smislu piše nadvoj¬ 
vodi 23. lipnja iz Karlovca kapetan Juraj Paradeiser. 
Da će Hasan paša udariti na Karlovac, toga se boji 
takodjer krajiški general Andrija Auersperg. Zato on 
početkom srpnja moli i dobiva pomoći iz Kranjske i 
Koruške. — Sasvim dragoga mnijenja bijaše ban Tomo 
Erdedi. On je tvrdio, da će Turci udariti na Sisak. 
Ovo je pak sudio po pripravama Hasanovim. 

Na lijevoj obali Kupe — nasuprot Petrinji — stoji 
selo Brest. Ovdje su Hrvati podigli tvrdjavu, da Tur¬ 
cima priječi prijelaz preko Kupe. U tvrdji je stajala 
krajiška posada, koju su činili Nijemci. Veli se, da su 
Nijemci 10. lipnja ostavili Brest zbog gladi. Sada po¬ 
češe turski radnici iz Petrinje graditi na Kupi kod 
Bresta most od ladja. Preko toga mosta prelazit će 
Hasan paša na lijevu stranu Kupe, gdje se nalazi 
i Sisak. 

Zabrinuti ban hrvatski piše 26. lipnja iz svoga 
grada Jastrebarskog staležima štajerskim, neka u Brest 
šalju čete svoje, Dva dana iza toga izvješćuje Andrija 
pl. Gleissbach, kapetan krajiške posade u Zagrebu, da 
su Turci na Kupi kod Bresta napravili most, preko 
kojega da je već 1200 Turaka prešlo na lijevu obalu 
Kupe. — Nato se ban utabori kod Plesa, gdje će pri- 

čekati pomoćne vojske. Medjutim su Turci u Kupu kođ 
Bresta zabijali stupove, da drže most od ladja. Njihov 
most bijaše ii. srpnja već posve gotov, kako to javlja 
sam ban iz tabora svoga (kod Plesa). Istodobno sti¬ 
goše u Zagreb pučke ustaše iz štajerske. Ovi će se 
najprije vježbati u oružju, a onda krenuti prema Kupi,, 
da pomognu banu. — Kanonik Mikac, zapovjednik 
Siska, javi 15. srpnja banu Erdedu, da Hasan paša već 
dolazi s vojskom iz Bosne, To je sklonulo bana Erdeda, 
te iz Plesa ode u Brest, gdje će Turcima zapriječiti 
prijelaz preko Kupe. Malo iza toga stiže Hasan iz: 
Kostajnice u Petrinju. 

U vojsci bana hrvatskoga nalazio se neki Srbin 
po imenu Vojin. Ovaj dobro prouči tabor banov, pa 
onda uskoči medju Turke. Vojin stade Hasan pašu na¬ 
govarati, neka što prije navali na bana Erdeda. Sada 
se naime vojska banova sastoji većinom od štajerskih 
domobranaca, koji nijesu vješti u ratovanju. Sposobni 
su jedino Hrvati i neki konjanici njemački; no ovih 
ima malo. Najbolje su čete iz krajiških gradova izmedju 
Save i Drave, koje vodi Stjepan Grasswein, kapetan 
koprivnički. No ove su čete istom na putu, pa valja 
navaliti prije dolaska njihova. 

Doznavši tako po izdajici Vojinu za stanje vojske 
banove, odluči se Hasan paša za navalu na bana hrvat¬ 
skoga. Oko 2 sata poslije podne 19. srpnja 1592. po¬ 
češe Turci preko mosta prelaziti na lijevu obalu Kupe, 
Premda je uza se imao samo 2 do 3 tisuće vojnika, 
udari ban na Turke. Ipak je morao i sam uvidjati, da 
ne će moći potisnuti brojnije neprijatelje. Veli se, da 
je Hasan paša preko mosta po malo doveo 15.000 Tu¬ 
raka. Bitka je trajala 2 sata, a svršila se potpunim 
porazom banovim. Oko 4 sata po podne morade ban 
Erdedi uzmaknuti iz tabora svoga, u koji nahrupiše 


I Turci. Na bojnome polju pogibe 600 Hrvata, Nijemaca 
i Slovenaca. Erdedi sretno uteče u Jastrebarsko. No 
IŠtajerci postradaše na bijegu, jer ih većina dopade rop¬ 
stva turskoga. Hasan paša ugrabi i čitav tabor banov. 

U njemu nadje uz ostalo i 5 topova: 2 banova, 2 za¬ 
grebačka i I štajerski. U noći pak od 19. na 20 srpnja 
^ade Hasan zapaliti i tvrdjavu u Brestu, gdje se do 

I toga časa još držala straža krajiška. 

Iza pobjede kod Bresta podje Hasan paša prema 
Sisku, kako je to ban Erdedi dobro predviđjao. Uz ^ 
Nikolu Mikca bijahu u Sisku još dva kanonika zagre- ' 
bačka; Blaž Gjurak i Matija Fintić. Premda nijesu ka¬ 
nonici imali mnogo vojske, ipak odlučiše, da će braniti 
važnu tvrdju sisačku. Hasan paša započe opsadu Siska 
23. srpnja, i to veoma ozbiljno. O tomu svjedoči pismo, 
žto ga je kanonik Mikac 23. srpnja pisao krajiškome 
zapovjedniku Stjepanu Grassrveinu u Koprivnicu. „Turci 
su danas" piše kanonik »triput jurišali na vanjska 
vrata Siska i na opkope. Nekoliko naših sluga pou- 
biše, a nekoliko teško raniše. Turčin je sve slomio i 
■uništio. Sada iz dvadeset topova puca onamo, gdje leži 
■naš puščani prah. Turci razvališe zid kod kule u du- 
‘ ljini od 12 stopa, a srušiše takodjer dio novoga zida. 
Na obali kupskoj načiniše Turci proti gradu 16 jakih 
■opkopa, odakle čitav dan pucaju na zidove. Mnogo 
\ žtete nanose nam takodjer iz drugih opkopa, koje su 

^ načinili kod puta blizu zadnje kule. Danas baciše 

1 Turci u grad 80 zrna iz topova«. 

Hasan paša je svašta upotrebio u tu svrhu, da 
zauzme Sisak. On se htjede poslužiti takodjer izdajicom. 
To bijaše neki »debeli Marko«, zapovjednik banove 
tvrdjice Hrastilnice (kod Siska). Marko će prema 
■dogovoru — poći u Sisak, da tobože pomaže kod 
obrane grada, a u istinu da tom prigodom tvrdju 

izdade Turcima. Hasan ce Marku za nagradu predati 
Hrastilnicu, čim se dočepa Siska. Sve je ovo bilo ći¬ 
rilicom pisano u listu, što ga je Hasan upravio Marku.. 
Na sreću pade ovo pismo u ruke kanoniku Mikcu. 
Kada dakle Marko dodje u Sisak, dade ga Mikac iz. 
visine baciti U Savu, gdje se utopio. — Uzalud je 
Hasan paša udarao na Sisak. Hrabri branitelji ne 
htjedoše grada predati onako jeftino, kako je to činio' 
Lamberg sa Bihaćem. Hasan paša se doduše upustio 
i u pregovaranje s kanonikom Mikcom o predaji Siska; 
no Mikac se posluži dopuštenom ratnom lukavštinom,. 
koja je Hasan pašu stajala 500 najboljih vojnika. 
Ogorčan zbog velikoga gubitka — okani se Hasan. 
dalnjeg podsjedanja. Veoma se ljutio na Mikca. Od. 
lazeći od Siska, zakleo se Hasan paša, da će razore- 
njem Siska osvetiti krv junaka svojih. 

Hasan se najprije zaputio u Petrinju. Odavle je 
tečajem mjeseca kolovoza pošiljao razne čete turske,, 
da pale i robe plodno i bogato Turopolje. Katkada 
bi se i sam Hasan znao putiti u Turopolje, da lovi 
lov na ljude i zvijeri. Turci su bez i kakova otpora 
palili sela, uništavali plodna polja, plijenili stoku i 
odvodili ljude. Veli se, da je tom prigodom 35.000 
Turopoljaca dopanulo ropstva turskoga. Dokazano je 
pak, da su Turci popalili 49 sela i 2 trgovišta. Mnogi 
Turopoljci pobjegoše u gore okićke, drugi se zakloni^e 
na lijevu obalu Save, a većina ih se sakrila po šumama. 

Kranjce, Stajerce i druge susjedne narode uhvati 
strah, da će Turci osvojiti čitavu Hrvatsku, iza čega^ 
bi na njih došao red. Zato se iz Ugarske, Austrije, 
Štajerske, Kranjske i Koruške sletiše u Zagreb mnoge 
čete, koje će grof Franjo Nadažđi voditi na Turke. 
Medjutim se već Hasan paša do volje naplijenio po 
Hrvatskoj, pa se vratio u Petrinju. Nadaždi ga podje 

tražiti sa 7000 vojnika različitih narodnosti. Tako dodje 
17. rujna 1592. do krvave bitke kod Petrinje. Ha- 
sanu posluži sreća, te je potukao neprijatelje svoje. U 
njegove ruke pade Nadaždi, 1000 kršćana, 12 topova 
i 7 zastava. Pobjedonosni Hasan paša zadje koncem 
rujna opet u Turopolje, gdje je pustošio sasvim po volji. 

70. Bitka kod Siska god. 1593. 

Malo kada je Hrvatska našla takova neprijatelja, 
kakav bijaše Hasan paša. Pune dvije godine sprovede 
IJasan u krvavom ratu s Hrvatima. A što će se istom 
dogoditi god. 1593.? 0 tomu pitanju raspravljahu veli¬ 
kaši i plemići hrvatski, koji se 24. siječnja I 593 - na¬ 
stadoše na saboru u Zagrebu. Hrvati stvoriše mnoge 
.zaključke, koji smjerahu na obranu ostataka Hrvatske. 
Ako Turci provale u Hrvatsku, neka se na noge digne 
opći ustanak naroda hrvatskog, kako to bijaše zaklju¬ 
čeno takodjer na saboru od 5. siječnja 1592. Svi veli¬ 
kaši, plemići i posjednici, dapače i duhovna gospoda 

_ moraju osobno poći u rat na Turke. Tko imade 

IO kmetova, mora naoružati i u rat otpremiti po jednoga 
konjanika. Svaka pako kmetska zadruga dat će po 
2 pješaka. Sabor se ujedno pobrinuo, da Hrvatska do¬ 
bije pomoći od kralja i od susjednih zemalja. 

Hasan paša nije Hrvatsku pustio na miru niti zimi 
- god. 1592. na 1593- Jedva se pobjegli Turopoljci vra- 
tiše kućama svojim, provali Hasan paša polovicom stu¬ 
denoga 1592, preko Kupe. Uz njega bijahu takodjer 
begovi iz Pakraca, Požege i Zvornika. U Turopolju 
zarobi Hasan paša do 2000 ljudi. Najviše je harao 
imanja grofa Tome Erdeda, bana hrvatskog. Istodobno 
su dva bega turska pustošili okolicu Sredičkoga. 

Prvih dana mjeseca siječnja 1593. opet je Hasan paša 
harao po Turopolju. Turci su u zadnje doba narobili 
toliko svijeta hrvatskoga, da je robiju pala cijena. Tr¬ 
govinom robija obično su se bavili Vlasi, koji su kao 
martolozi turski najradje hvatali žene i dječake. Prije 
se za jednoga dječaka dobivao po jedan konj. Sada 
pak nudjahu Vlasi 5 dječaka za jednoga konja! — Po¬ 
četkom veljače provali u Turopolje nekoliko stotina 
pješaka i konjanika turskih. Vodio ih je Mehmed aga. 
Turci su 4. veljače plijenili Vukovinu, kad li na njih 
navališe husari hrvatski. Mehmed aga pade husarima 
živ u ruke, 70 Turaka pogibe u boju, a preostali po- 
bjegoše u Petrinju. — Polovicom veljače podje Hrustan 
beg iz Petrinje sa 1300 Turaka preko Kupe, da porobi 
selo Kravarsko. Ovdje ga stigoše vojnici banovi. Za¬ 
metne se bitka u kojoj pogibe mnogo Turaka, a Hrustan 
beg jedva uteče u Petrinju. — I mjeseca travnja prova¬ 
ljivahu Turci u Turopolje. Najviše pak štete nanese 
Rustan beg 20. svibnja 1593 ' Tada je sa 3000 konja¬ 
nika i 200 pješaka provalio sve do Jastrebarskoga, po¬ 
robivši Kupinac, Zdenčinu, Galdovo, Stupnik, Vukovinu 
i Ćolnićevo selo. 

Istodobno se Hasan paša pripravljao za treću 
opsadu Siska. Iz Bosne, Hercegovine, Albanije i Sla¬ 
vonije dolaze brojne čete pod zastave Hasan paše. Po¬ 
četkom lipnja 1593. bijaše Hasan spreman za novu 
vojnu. Veli se, da je sabrao do 50.000 Turaka. To će 
valjda biti prevelik broj. Ipak je sigurno, da je Hasan 
paša u Hrvatsku krenuo sa 20.000 vojnika. Neki za¬ 
robljeni Turčin iskazao je naime, da se u turskoj vojsci 
nalaze: Hasan paša sa 4000 konjanika, Ramadan beg 
sa 1000, Arpadi beg iz Klisa i Livna sa 3000, Zimaj 
Mehmed beg sa 1500, Šefer beg (brat Hasan paše) iz 
Cermka sa 700, hercegovački beg (sin Mehmed paše 

sa Visoke porte) sa 3000, Kurt beg (sin Ferhad paše) 
sa 1500, Hrustan beg iz Petrinje sa 500, Ibrahim beg 
iz Like sa 2000, i turski kapetan iz Gradiške sa 1000 
vojnika. Osim toga bijaše u turskoj vojsci jošte mnogo 
spahija i zaima (velikaša turskih), a takodjer mnogo 
radnika i sluga. 

Na desnoj obali Kupe — upravo nasuprot staroj 
tvrdji sisačkoj — stoji selo Caprag. Ovdje stade i 5 - lip* 
nja 1593. Hasan paša s velikom vojskom turskom. Po 
Savi je doplovila čitava mornarica turska, koja od Gra¬ 
diške dovede velike topove i hranu za vojsku. 

Hasan paša se utabori na onim brežuljcima, koji 
se nalaze zapadno od Capraga. Na Kupi dade sagra¬ 
diti most od ladja, a na lijevoj obali Kupe dade po¬ 
dignuti nasipe, sa kojih će Turci iz topova' pucati na 
Sisak. — U tvrdji zapovijedahu kanonici zagrebački: 
Blaž Gjurak i Matija Fintić. Ovi su znali, da će doći 
Hasan paša. Zato pojačaše posadu sisačku ljudima iz 
okolice. Rupert Eggenberg, zapovjednik carske pomoćne 
vojske u Hrvatskoj, stavi kanonicima na raspolaganje 
100 pješaka. Tako je posada u Sisku brojila oko 400 
ljudi. — Najjača kula sisačka gledala je upravo na 
kupsku stranu. Ovu kulu uzeše na nišan topovi turski. 
Tane iz topa turskoga odbije sa gradskih vrata komad 
željeza, koji ubije kanonika Fintića. Sada ostade sva 
. briga oko obrane na kanoniku Gjuraku. On pošalje u 
Zagreb svoga poslanika, koji će zamoliti pomoć od bana 

Erdeda i od Eggenberga. 

Čim je doznao, da su Turci pred Siskom, diže ban 
Tomo Erdedi ustanak plemstva hrvatskoga. Tamo, gdje 
se danas nalazi selo sv. Klara (južno od Zagreba), sa- 
birala se kršćanska vojska, koja će Sisku donijeti pomoć. 
General Andrija Auersperg dovede 300 arkibuzira kra¬ 
jine karlovačke, Rupert Eggenberg 3 čete pješaka nje- 

r. f ’.i Parađeiser 600 mušketira 

mema^k h ' ^^“dern 500 konjanika 

njemačkih, a Martin Pietschnik konjanike grofa Monte- 

kukola Osim toga dovede ovamo Adam Rauber 200 
ranjskih, a Krsto Obričan 100 koruških arkibuzira 
zatim Alban Grasswein konjanike i pješake iz krajine 
^avonske, Stjepan Tahi hrvatske husare, a Petar grof 
Erdedi uskoke 1 husare. Najviše vojske dovede ban 
rvatski. Čitava je vojska, brojila 5000 do 5500 ljudi- 
Ud sv. Klare zaputi se kršćanska vojska 19. lipnja 
prema Zelinu, gdje se nalazilo imanje bana Erdeda. 

očinuvši u Zelinu, dopre vojska zr. lipnja u Novi 
grad samo sat hoda zapadno od Siska. U jutro 
22 lipnja vijećahu vojvode kršćanske vojske, što valja 
sada činiti. Ban predloži, neka se odvažno navali na 
Hasan pašu. Drugi bijahu protiv toga, jer da je kršćan¬ 
ska vojska preslaba prema Turcima. Neki predlagahu 
uzma o Zagreba. Vojvode se već gotovo i zavadiše. 

U tom času ^ glasnik, po kojemu im ka¬ 

nonik Gjurak javlja, da su topovi turski posvema oštetili 
isak, te će grad sigurno propasti, ako još danas ne 
dobije pomoći. Ove vijesti sklonuše vojvode, te su od- 

SiSku oklijevanja krenuti prema 

Hasan paša je upravo objedovao, kad mu stari 
Memi beg zvornički javi, da cd zapadne strane dolazi 
neka vojska. Pošto su još i drugi neki izjavili, da se 
na zapadu bljeska oružje oveće vojske, dade Hasan 
uzbuniti tabor turski. Odabravši 10.000 najboljih voj¬ 
nika, većinom konjanika, prijedje Hasan paša po mostu 
na lijevu obalu Kupe. Za bojište odabere onaj prostor, 
koji se nalazi izmedju današnjega kolodvora sisačkog 
1 ušća rijeke Odre u Kupu. Pješaci i strijelci turski 
stojahu na lijevom krilu uz obalu Odre, Memi beg u 

sretni, a sam paša na desnom krilu uz Kupu. U taboru 
pak turskom (dakle na desnoj obali Kupe), ostadoše. 
Kurt beg iz Vučjeg dola i Apardi beg iz Livna sa 
preostalom vojskom. Oni su podjedno rukovodili dalnje 
pucanje iz topova na tvrdju sisačku. 

Istodobno se u bojni red vrstala kršćanska vojska 
na onom polju kod Siska, koje se zove Otok. Banu hrvat¬ 
skomu je od starine pripadalo pravo, da vojuje u prvim 
redovima. Zato i sada stupi Tomo Erdedi na čelo vojske 
kršćanske. On će prvi navaliti na Turke. Pri tom će ga 
pomagati Auersperg sa 600 arkibuzira iz Karlovca, 
Kranjske i Koruške. Nešto poslije 12 sati o podne 22. lip¬ 
nja krene kršćanska vojska s Otoka na Turke. 

Ne čekajući na arkibuzire, udare sami Hrvati. 
Brojniji Turci potisnuše u prvom okršaju Hrvate tako, 
■da se dosta pješaka utopilo u Odri. U tom času doleti 
na bojište general Auersperg sa 600 arkibuzira. Hrvati 
se odmah sustave, te zajedno s arkibuzirima po drugiput 
navale na Turke. Istodobno pograbi Turke sa druge 
strane junački Rodern. Veli se, da je Turke upravo 
zapanjila neustrašivost arkibuzira. Memi beg počne bje¬ 
žati, a i Hasan paša morade uzmicati. Bitka je uopće 
trajala tako kratko vrijeme, da Egpnbergova vojska, 
koja se nalazila u zadnjem redu, nije ni dospjela stići 
na bojno polje. - Turci bježahu prema mostu, da se 
spase na desnu obalu Kupe. Arkibuziri se dadu u po¬ 
tjeru za Turcima, a u isto vrijeme provali iz Wrđje 
sisačke kanonik Gjurak sa 300 preostalih branitelja. 
Samo 400 Turaka uteče sretno preko mosta; ostale 
Turke pretekoše arkibuziri, koji brzo zapreme most na 
Kupi. Medjutim su Turke otraga ljuto sjekli Hrvati, a 
osobito uskoci. Ovdje pade većina Turaka od mača 
kršćanskoga. U nevolji svojoj stadoše Turci skakati u 
rijeke, da preplivaju na drugu stranu. Najviše je konja- 

Dr. B. Horvat; PriiJOTlJesti iz hrv. povjesti. 8 

nika turskih zaplivalo u Kupu od želje, da se domofenu 
tabora na desnoj obali. Na njihovu je“ nesreću desna 
obala Kupe kod Siska tako visoka, da konji nijesu 
mogli isplivati iz rijeke. Tako nadjoše smrt gotovo svi. 
Turci: bilo od mača bilo od vode. Puna 3 sata bijaše 
Kupa pokrita tjelesima utopljenika. Sam je Eggenberg 
nabrojio u Kupi preko 1000 tjelesa turskih. — Medju 
ostalima se u Kupi utopio takodjer Hasan paša. Od 
odličnih Turaka pogibe 12 begova, medju kojima bijahu 
takodjer begovi od Albanije, Like, Cernika, Požege 
i Zvornika. Dvojica od poginulih begova pripadahu po 
materama svojim dvoru sultanovu. Još je poginulo 
40 alajbega, 200 zaima i 400 spahija. — Oni Turci, 
koji ostadoše u taboru na desnoj obali Kupe, gledahu 
rasule vojske turske i propast Hasan paše. Preplašeni 
Turci zapale puščani prah, pa udare u bijeg. Čitav 
tabor turski sa svima topovima postade plijenom vojske 
kršćanske. Medju topovima turskim nadjoše Hrvati 
i t. ZV. »Kacijanericu«. To je velik top, što ga Turci 
zarobiše kod Osijeka, kad su ondje god. 1537. potukli 
vojsku Kacijanerovu. Na tom topu odrubiše Turci go¬ 
dine 1566, pred Sigetom glavu Nikole Zrinjskoga. Lako 
je dakle razumjeti veselje Hrvata, što je napokon ovaj 
top došao u njihove ruke. Osim toga zarobiše Hrvati 
pred Siskom 10 zastava i 30 ladja turskih s velikim 
ostalim plijenom. 

70. Borbe za Petrinju. 

Iza poraza kod Siska (22. lipnja 1593.) zakloni 
se nešto vojske turske u nedalekoj tvrdji petrinjskoj. 
Junački grof Tomo Erdedi, ban hrvatski, predloži po¬ 
bjedonosnoj vojsci kršćanskoj, neka od Siska krene 


raviho na Petrinju. Ovaj prijedlog prihvatiše ostale 
vojvode (Eggenberg, Rodern, Auersperg i Grasswein). 
Prema dogovoru krenut će kršćanska vojska već dne 
24. lipnja na put prema Petrinji. Hrvati će pod banom 
svojim — po starom običaju — stupati naprvo pred 
ostalom vojskom. 

I doista na samo Ivanje god. 1593. prijedje ban 
Erdedi s Hrvatima na desnu obalu Kupe preko mosta, 
što ga je desetak dana prije toga podigao Hasan paša 
kod Siska. Padala je tiha kiša, a Hrvati stupahu preko 
šuma prema Petrinji, kad li ban doznade, da ga ne 
slijede krajiške i njemačke čete. Na tu vijest poleti 
ban u Sisak, da vidi, što se dogodilo. Sad mu stanu 
^ruge vojvode prikazivati, da čete njihove nijesu pri¬ 
pravne za nastavak vojne. Opazila se naime nesta^ 
šica hrane i krme, bez čega nije moći ni pomišljati 
na podsjedanje Petrinje. Banu bijaše vrlo žao, što 
sjajna pobjeda kod Siska ne će donijeti vidljive i brze 
koristi. Ali kad nije druge, morade se i on zadovoljiti 
obećanjem ostalih vojvoda, da će u najkraće vrijeme 
pripravljeni krenuti na Petrinju. 

Već 28. lipnja doznade ratno vijeće u štajer¬ 
skom' Gracu, da vojnomu pohodu na Petrinju smeta 
nedostatak hrane i krme. Odmah sutradan (29. lipnja) 
šalje ratno vijeće u Hrvatsku svoga punomoćnika: Ivana 
Fridrika Trautmansdorfa, koji je nekada služio kao 
časnik u Koprivnici. Trautmansdorf je dobio punomoć, 
da na račun ratnoga vijeća kupi u Hrvatskoj dovoljnu 
količinu hrane, krme, konja i marve. Podjedno ga za- 
pade dužnost, da izvidi, što valja činiti, ako kršćanska 
■vojska osvoji Petrinju i susjedne tvrdje turske (Goru, 
Hrastovicu i Klinac-grad). Postoji naime namjera, da 
car i kralj Rudolf II. troškom od 10 000 forinti po- 

digne utvrdu protiv Petrinje. Treba dakle, da i Traut- 
mansdorf prouči, gdje bi valjalo podići takovu tvrdju. 

Početkom srpnja god. 1593. dodje Trautmansdorf 
u Hrvatsku. Razvidjevši prilike oko Siska i Petrinje, 
sazove vojskovodje u Zagreb, gdje je s njima ii. srpnja 
držao dogovor o namjeravanoj vojni na Petrinju. Ovdje 
bijaše odlučeno, da će vojna započeti koncem srpnja. 
Do onda će s imanja biskupa, bana, kaptola i velikaša 
dovesti u Zagreb toliko hrane, da je vojsci bude dosta 
kroz mjesec dana. U jednakoj će se mjeri pobrinuti za. 
krmu, da ne budu stradali konji. Vrhovni oružar Eibis- 
wald poći će i u štajerski Gradac, da ondje iz državnih 
oružana uzme topove za pođsjedanje turskih tvrdjava. 
Za vremena će se još pribaviti: konji za topove, kola 
za prijevoz prtljage, ladje za most preko Kupe i rad¬ 
nici (opkopari) za gradnju nasipa kod Petrinje. Voj¬ 
vode žele, da se Petrinja i susjedne tvrdje razore, a 
da se u njih stave krajiške posade. Hrvati će se za¬ 
dovoljiti time, da granicom prema Turskoj ostane ri¬ 
jeka Kupa, na kojoj se od Karlovca do Siska nalazi 
čitav niz tvrdja i tvrdjica. 

Na tome je sastanku u Zagrebu izbilo na površinu 
veliko nezadovoljstvo one vojske, koju u Hrvatskoj uz- 
držaje kralj. Karlovački pukovnik Andrija Auersperg 
reoe, da ne će moći sudjelovati u vojni na Petrinji, 
pošto mu car Rudolf II. ne šalje novaca, da isplati 
pogodjenu plaću vojnicima krajine hrvatske. Jednako 
se izjavio ban Tomo Erdedi, koji je bansku četu morao 
plaćati vlastitim dohocima svojim, jer mu kralj već 
dugo nije poslao određjenu svotu novaca. U Hrvatskoj 
se tada nalazilo takodjer nekoliko stranih četa. I ove 
su se tužile na zaostatak pogodjene plaće, koje im car 
nije slao već puna četiri mjeseca. Trautmansdorf je 
morao slušati same jadikovke. Zato i piše 14. srpnja 

nadvojvodi Ernestu, neka isplati banske, carske i kra¬ 
jiške čete u Hrvatskoj, ako hoće, da ove nastave vojnu 
na Turke. 

Ratno je vijeće po svoj prilici namjeravalo, da 
imenuje vrhovnog zapovjednika nad čitavom vojskom,, 
koja će udarati na Petrinju. Protiv toga ustade hrvatski 
ban Tomo Erdedi. Na sastanku u Zagrebu izjavi 
ban hrvatski, da u pogledu vojničkih posala poznaje 
nad sobom jedino kraljevu osobu. Ban je u Hrvatskoj 
i Slavoniji kanoti nekakav potkralj. Zato se on j)ouz- 
dano nada, da u njegova prava ne će dirati nitko, kao 
što se nije diralo ni za predšasnika njegovih. I doista 
nije ratno vijeće postavilo u Hrvatskoj posebnoga vr¬ 
hovnog vojvodu. Pojedini zapovjednici krajiških i car¬ 
skih četa radit će složno sa banom hrvatskim. 

Tečajem druge polovice mjeseca srpnja g. 1593. 
marljivo se u Hrvatskoj radilo za vojnu na Petrinju., 
Sa svih strana dovažalo se u Zagreb hrane za vojnike 
i krme za konje, da na vojni ne bude neprilike s op¬ 
skrbom. Amelreih pl. Eibiswald se brinuo za dovoljan 
broj konja, koji će vući topove, municiju i hranu do 
Petrinje. Po Savi se prema Sisku otpremale ladje, od 
kojih će se kod Petrinje sastaviti most na Kupi. Koncem 
srpnja bijaše već spremljena i potrebita municija, na¬ 
ročito topovi za podsjedanje Petrinje. Početkom pako 
kolovoza kretahu se već sa svih strana prema Turo¬ 
polju brojne čete. Gottfried Breuner dovede 1000 do- 
mobranaca štajerskih. Po 200 konjanika je dolazilo iz. 
Kranjske i. Štajerske. Krajiški pukovnik Grasswein 
javlja 6. kolovoza iz Koprivnice, da njegove čete već 
putuju prema Petrinji. Pukovnik pak Auersperg povede 
karlovačke čete preko Jastrebarskoga, odakle je preko 
Cerja (zapadno od Lekenika) kretao prema Kupi. Na 
tome ga putu stiže knez Gjuro Zrinjski, koji je iz Me- 

djumurja vodio 500 konjanika svojih. Ban Erdedi do¬ 
vede bansku četu i narodni ustanak plemstva hrvat¬ 
skoga. Sva se kršćanska vojska 9. kolovoza sakupila 
kodBresta: na lijevoj obali Kupe — naprotiv Petrinje. 

U ovo je doba nad Petrinjom zapovijedao Hru- 
stan beg. Uza se je imao još druga 3 bega i 300 
konjanika, koji su ovamo živi utekli iz bitke kod Siska. 
Sultan je ove begove pozvao u Carigrad, da se oprav¬ 
daju radi poraza sisačkog. No oni su dobro slutili, što 
ih čeka u Carigradu ; zato odlučiše, da će Petrinju bra¬ 
niti tako dugo, dok ne poginu junačkom smrću. 

U ime kršćanske vojske .pozove Eggenberg pe- 
trinjske Turke, neka predadu tvrđjavu. Dobivši niječan 
odgovor, spreme se vojvode kršćanski, da će Petrinju 
predobiti pucanjem iz topova. Brojni opkopari njihovi 
podigoše na lijevoj obali Kupe nasipe, na koje onda 
posade topove. Upravo su petrinjski Turci obavljali 
večernju molitvu, kad li počne 8 topova bacati vatru 
u tvrdju. Pucalo se čitavu noć, a da ipak nije mnogo 
stradala tvrdja pretrinjska. Taneta su naime letjela 
preko Kupe (dakle prilično daleko), a tvrdja bijaše 
ogradjena velikim i debelim kladama. — Kršćanske 
se vojvode brzo uvjeriše, da ovako ne će Petrinju pri¬ 
siliti na predaju. Zato već sutradan (u. kolovoza) na¬ 
mjeste kod Bresta ladje, koje će im služiti kao most 
preko Kupe. Radnja bijaše nespretna, a napredovala 
je veoma polagano. Napokon stane ipak vojska krš¬ 
ćanska preko mosta prelaziti na desnu obalu Kupe, 
da se uzmogne primaknuti zidinama tvrdje petrinjske. 
Hrustan beg izleti s posadom iz tvrdje, ne bi li osu- 
j etio namjeru neprijateljsku. Tako dodje do boja, koji 
se po Hrukana svršio zlo. On morade uzmaknuti pred 
brojnijom vojskom u tvrdju. No ban Erdedi uhvati agu 
iz Solnoka i 30 konjanika turskih. 

Medjutim je već Bosna dobila novoga namje¬ 
snika sultanova. Ovdje je naime poginuloga Hasan pašu 
naslijedio Mustafa paša, bratić tadanjega velikog ve¬ 
zira Sinan paše. Doznavši za dolazak vojske kršćanske^ 
zaputio se i Mustafa paša prema Petrinji s vojskom 
bosanskom. Nije se ipak mogao odvažiti, da udari na 
kršćansku vojsku, koja je podsjedala Petrinju, već raz¬ 
mjesti vojsku svoju po brdima oko Hrastovice. Ovdje 
je Mustafa paša čekao pomoć, koju je zamolio od ve¬ 
likog vezira. — U povodu poraza turskoga kod Siska 
navijestio je sultan Murat III. rat caru i kralju Ru- 
dolfu II. Sam ratoborni Sinan paša diže se 29. srpnja, 
sa 25 do 30 tisuća Turaka iz Carigrada na put prema. 
Ugarskoj. Prije njega stiže u Biograd grčki beglerbeg 
Hasan paša, sin slavnoga nekad vezira Mehmeđa So¬ 
kolovića. Ovomu je veliki vezir Sinan paša naložio, 
neka podje u pomoć tvrđji petrinjskoj, jer joj prijeti 
velika pogibelj. 

Kršćanske vojvode nijesu nikako mogle da zauzmu 
Petrinju. Medju njima se dapače porodila i)svadja, jer 
svaki od njih htjede da vodi prvu riječ. Grasswein 
i Eggenberg nijesu dapače ni ostali kod Petrinje, već 
se vratiše u Zagreb. Tako je prolazio dan za danom,, 
dok se nije Petrinji primaknuo grčki beglerbeg Hasan 
paša. Kršćanski su vojnici 24. kolovoza uhvatili starca 
Ibrahima, koga počeše ispitivati, što li namjeravaju 
Turci. Kad im je Ibrahim priopćio, da će pod večer 
toga dana pred Petrinju stići Hasan paša sa 40.000 
grčkih Turaka, predade se vojska kršćanska. U šatoru 
kneza Zrinjskoga sastanu se vojvode, da se dogovore 
što im valja činiti. Brzo se složiše u odluci, da valja 
napustiti dalnju opsadu Petrinje. Oni će uzmaknuti na 
lijevu obalu Kupe, jer su im preslabe sile, da dočekaju 
grčkoga beglerbega i pašu bosanskoga. — Ban Erdedi i 

Gjuro Zrinjski dobro naslućivahu, da će Turci krenuti 
i na Sisak, ne bi li zauzećem toga grada oprali sra- 
mostan poraz, koji ih je prije 2 mjeseca ondje zadesio. 

Zato i predložiše, neka se čitava kršćanska vojska uta¬ 
bori pred Siskom, i to na onomu mjestu, gdje rijeke: 

Sava, Kupa i Odra čine mali otok. Ovamo je lako do¬ 
voziti potrebnu hranu, a spomenute 3 rijeke omogu¬ 
ćuju i obranu. — Pukovnik Auersperg pristade uz taj pri¬ 
jedlog, koji će Sisku donijeti spas. No Breuner izjavi, 
do sa svojim četama ide odmah u Zagreb, jer da nije 
moguć otpor protiv tolikih Turaka. Pošto je i pukovnik I 
Rođern bolešću s7ojom ispričao svoj odlazak ispred- } 
Petrinje, uvidjele su druge vojvode, da doista nije moći I; 
nastaviti borbu s Turcima. Vojska kršćanska počne preko 
mosta prelaziti na lijevu obalu Kupe tolikom brzinom, 
da je to priličilo pravomu bijegu. Topove uze doduše 
sa sobom, no hranu i krmu ostavi većinom u taboru 
pred Petrinjom. 

Kad je grčki beglerbeg H a s a n paša 24. kolovoza 
1593. doista došao pred Petrinju, ne nadje više nepri¬ 
jatelja. Kako je i naravno, on htjede da se što holje 
okoristi bijegom vojske kršćanske. Valjda se i on bojao, 
da ne bi tkogod za vremena poslao pomoć posadi si¬ 
sačkoj. Zato se još istoga dana spremi na put prema 
Sisku. Kršćanska je vojska u brzini ostavila takodjer 
ladje na Kupi izmedju Petrinje i Bresta; samo ih je ra¬ 
stavila tako, da već nijesu činile most preko rijeke. Hasan 
paša dade ove ladje pustiti Kuponi do crkve sisačke, 
gdje su Turci od njih sastavili most. Po tomu mostu 
počne vojska turska prelaziti na lijevu obala Kupe, da 
uzmogne doći ravno pod zidine Siska. Uz obalu kupsku 
iskopaše Turci nasipe, na koje stave 36 topova svojih, 
da udaraju na tvrdju sisačku. Upravo nekoliko dana 
prije toga hijaše kaptol zagrebački na tvrdji popravio 


zidine, koje su ljuto stradale prigodom nedavne opsade 
turske. U tvrdji sisačkoj se nalazilo samo 100 vojnika j 
polovicu ovih plaćao je kralj, a polovicu kaptol. Sta¬ 
leži štajerski bijahu doduše takodjer poslali 400 voj¬ 
nika, da čuvaju stražu u tvrdji i pred njom; no ovi 
pobjegoše, čim su opazili Turke. 

Ova je opsada Siska trajala od 24. do 30, kolo¬ 
voza 1593. Tvrdju su branili zaista pravi junaci, koji 
topovima, puškama i mačevima odbijahu juriše turske. 
Na čelu branitelja stoje zagrebački kanonici: Andrija 
Kovačić i Gašpar Grandja. Turci su topovima djelo¬ 
mice provalili i zidove gradske, pa se onda po Ije- 
stvama penjali na nje. Tako se na zidovima razvila 
užasna borba, u kojoj i kanonik Grandja pogibe ju¬ 
načkom smrću. Ne dobivši ni od kuda pomoći, pade 
napokon tvrdja sisačka 30. kolovoza u ruke turske. 
Medju ostalima uhvatiše Turci živa takodjer kano¬ 
nika Kovačića. — Zavladavši Siskom, poprave Turci zi¬ 
dove, učine opkope oko njih, a nasuprot Sisku t. j. 
na desnoj obali Kupe, podignu drvenu stražarnicu na. 
brežuljku. 

Zauzećem Siska dobiše Turci veoma mnogo. Iz 
ove tvrdje mogu oni napredovati prema Zagrebu desnom 
i lijevom obalom Save. Prvih dana mjeseca lujna za- 
lijetahu se brojni čopori Turski po Turopolju i pO' 
čitavoj zemlji izmedju Save i Kupe. Istodobno stajaha 
turske čete pred Zagrebom i Karlovcem! Nato prijedja 
\* 10.000 Turaka na lijevu obalu Save, gdje su poharali 

sva sela do Božjakovine i Kraljevca (kod Dugoga sela).. 
Pojedini odjeli turski dopriješe i do Zagreba. Lako je 
razumjeti strah, koji je sada zavladao u Zagrebu. Carske 
pomoćne čete pobjegoše u Štajersku, te se u Zagrebu 
nalazilo samo nešto plaćenika. Predstavnik kaptola za¬ 
grebačkoga — Nikola Selnički ■— piše 9- rujna 1593 - 

o toj provali Turaka. >Sađa prijete, da će opkoliti i 
-Zagreb, te ovako uništiti čitavu kraljevinu Hrvatsku. 
Nesloga vojvoda biti će uzrokom, da propadnu i ovi 
neznatni ostanci kraljevine, a jamačno će postradati i 
•druge susjedne pokrajine, ako tomu ne bude lijeka«. 
1 zbilja su već mnoge odlične porodice stale bježati 
iz Ljubljane i štajerskoga Graca u sigurnije krajeve 
No Turci se vrate natrag, a da nijesu ni pokušali 
podsjedati Zagreb. S velikim plijenom (ljudi i stoke) ode 

•grčki beglerbeg Hasan paša na drugo bojište. _ Ipak 

je koncem listopada 1593 . oko 3000 Turaka bez odpora 
pustošilo po Turopolju. Hrvati bijahu uvjereni, da će 
provale turske učestati na proljeće god. 1594 . Zato se 
već zimi dogovarahu o tomu, kako bi Turcima oteli 
Sisak i Petrinju, odakle im prijeti gotova propast. 

Početkom godine 1594 . povjeri kralj Rudolf II 
obranu Hrvatske svomu bratu nadvojvodi Maksimi- 
1 i j a n u. Kao skrbnik malodobnoga Ferdinanda, vladara 
u Štajerskoj, Koruškoj, Kranjskoj, Istri i Gorici, ra¬ 
spolagao je nadvojvoda Maksimilijan takodjer vojnom 
silom ovih zemalja. On će dakle moći Hrvatima po¬ 
magati u teškoj njihovoj borbi s Turcima. Isprvice 
htjede Maksimilijan da i upravlja u Hrvatskoj. No tomu 
se Hrvati opru svom silom, jer ni u najtežem času 
nijesu mogli dopustiti, da u Hrvatskoj vlada još tko 
drugi, nego li kralj i ban. Hrvati su doista i uspjeli 
u čuvanju banske časti. Kralj je naime u dekret Maksi- 
mihjanov uvrstio ovu izreku: »Prejasni će nadvojvoda 
raditi sporazumno sa banom Hrvatske i Slavonije, 
da se ne dogodi što nesuglasno ili slobodi kraljevstva 
protivno.« 

Nato sazove ban TomoErdedi hrvatsko plemstvo, 
neka 23. ožujka 1594. dodje u Zagreb, gdje će se držati 
sabor. Na taj sabor pošalje nadvojvoda Maksimilijan 


svoga poslanika: kapetana Wazlera. Po njemu je nad¬ 
vojvoda Hrvatima poručio, da mu je veoma mila ju¬ 
načka domovina njihova. Zatoče poštivati sva prava 
Hrvatske, te sporazumno sa banom raditi oko obrane 
njezine. On želi osobno doći u Hrvatsku, da vodi ve¬ 
liku vojnu na Turke, kojima valja oteti Sisak i Pe¬ 
trinju. Zato poziva Hrvate, neka se spremaju za rat 
na Turke. 

I sabor se hrvatski odlučio na teške žrtve, sama 
da uspije namjera: da se naime Turci uklone iz Pe¬ 
trinje i Siska. Svi prelati (crkveni dostojanstvenici), veli¬ 
kaši, plemići i posjednici morat će osobno sudjelovati 
na vojni. Iz Primorja će knez Gjuro Zrinjski dovesti 
a grof Frankopan Tržački 5 ° vojnika; ostali velikaši 
i biskup zagrebački doći će sa banderijima svojim. Grad 
Koprivnica mora dati 30, Samobor 40, Zagreb 60, Kri¬ 
ževci 150, a Varaždin 200 pješaka. Pavlini^ iz Lepo- 
glave naoružat će i uzdržavati 4 konjanika, drugi 
samostani u Hrvatskoj po dva, a svaki kanonik zagre¬ 
bački po jednoga konjanika. I bogatiji trgovci moraju 
, opremiti po jednoga konjanika. U županiji zagrebačkoj 
f dići će svaka seljačka obitelj po 3, a u varaždinskoj 
i križevačkoj po 2 pješaka. 

Poslije toga sabora svatko se nadao, da će na¬ 
skoro započeti vojna na Turke. No sada se nadvojvoda 
Maksimilijan uije baš ni malo žurio s pripravama. 
Uzalud su Hrvati pisali kralju Rudolfu, da ih Turci iz 
Petrinje i Siska danomice uznemiruju. Nadvojvoda se 
prenuo iz nerada istom onda, kad je na njega molbama, 
navalilo plemstvo iz Kranjske i Štajerske. Napokon 
javi nadvojvoda banu Erđedu, da će u Hrvatsku doći 
15. srpnja. Podjedno naloži novim zapovjednicima kra¬ 
jine (Herbersteinu i Lenkoviću), neka priprave sve, što 
je nužno za podsjedanje Petrinje. 

Na prvi poziv bana Tome Erđeda ustade sav 
narod hrvatski, da poleti u rat na Turke. Iz hrvatske 
V 41 i karlovačke krajine dovede vojsku pukovnik Juraj 
Eenković, koji je u zapovjedništvu naslijedio umrloga 
'■ Andriju Auersperga. Mnogo vojske diže pukovnik Sigi- 
smund Herberstein,zapovjednik slavonske ili koprivničke 
krajine. Bojne čete stigoše takodjer iz susjednih zemalja ; 
Štajerske, Kranjske i Koruške. Tako se skupilo do 
16.000 ljudi. Svi su došli, samo nema nadvojvode 
Maksimilijana. Vojska je 5 dana čekala navodju svoga. 
Šesti dan (t. j. 21. srpnja I 594 -) krene sama prema Kupi, 
te se utabori na polju izmedju Bresta i Vurota, dakle 
upravo nasuprot Petrinji. Na lijevoj obali kupskoj 
podigoše kršćanski vojnici nasipe, sa kojih su onda 
preko kupe iz topova pucali na tvrdju petrinjsku. Krš¬ 
ćanska je vojska sa sobom na kolima dovezla 24 
manje ladje, te sada stade od ovih ladja sastavljati 
most na rijeci Kupi, ali malo dalje od tvrdjave. Da to 
■osujeti, izleti iz tvrdje Hrustan beg sa 150 konjanika 
i 4 topa, pa udari na graditelje mosta. Ovima pomognu 
hrvatski plemići: Petar Kaštelanović, Nikola Ištvanović 
i Grgur Pettheo, te se kod mosta razvije ljut boj, u 
kome pade i Regef aga. Hrustan beg morade uz¬ 
maknuti u tvrdjavu, a Hrvati mu otmu sva četiri topa^ 
Pucajući preko Kupe, nijesu topovi mogli puno 
naškoditi tvrdji petrinjskoj. Zato vojvode kršćanske vojske 
namjeravahu silu svoju prenijeti na desnu obalu Kupe. 
Pošto je oko tvrdje petrinjske tekla rijeka Petrinjčica, 
počeše kršćani blizu obale te rijeke podizati nasipe, na 
koje će smjestiti topove svoje, da pucaju na tvrdju. 
Ovom je radnjom upravljao koprivnički kapetan Stjepan 
Garaj, komu je pomagao Ivan Veličaj. Radnja je do 
27. srpnja napredovala .na toliko, da su kršćani već 
6 topova stavili na ove nasipe. Sada provale iz tvrdje 


125 


petrinjske begovi; Hrustan i Erdoglis sa 300 Turaka, 
4 e navale na kršćanske radnike. Koprivnički kapetan 
Garaj pogibe u boju, Veličaj uteče do mosta, a Turci 
sasijeku radnike i zaplijene topove. Ohrabreni ovim 
uspjehom polete Turci do mosta, ne bi li ga srušili. 
No ovamo dojuri pukovnik Eggenberg s ovećom voj¬ 
skom, te iza ljuta boja prisili Turke na uzmak u tvrdju 
i otme im najveći zaplijenjeni top. Toga dana izgubi 
kršćanska vojska 100 ljudi i 5 topova. 

Sutradan (28. srpnja) stiže u tabor kod Bresta 
nadvojvoda Maksimilijan sa 1000 konjanika Nad¬ 
vojvoda je najprije razgledao vojsku, a onda proučio 
prilike, u kojima se nalazi. Odobrivši zamišljenu već 
osnovu, prijedje nadvojvoda i. kolovoza sa čitavom 
silom svojom preko mosta na desnu obalu Kupe, te 
počne podsjedati tvrdju petrinjsku. Dok se to dogadjalo 
kod Petrinje, udari pukovnik Lenković na Hras to¬ 
vi cu, koju je branio Ibrahim aga sa 40 asapa turskih. 
Već poslije 16. hica iz topova predadoše se Turci uz 
dozvolu, da slobodno izadju iz Hrastovice. Kad je za 
ovo doznala turska posada u Gorama, pobjegne iz 
tvrdje prije, nego li je Lenković i došao pred nju. 
Lenković ostavi posade u Hrastovici i u Gorama, te se 
onda vrati pred Petrinju. 

Južno od tvrdje petrinjske stajala je uz rijeku Pe- 
trinjčicu visoka i čvrsta kula od hrastovih balvana. Ova 
kula bijaše od tvrdje udaljena samo 200 koraka, a imala 
je posadu od 50 hrabrih Turaka. Ovi su iz nekoga 
velikoga topa neprestano pucali na tabor vojske kršćan¬ 
ske. Nadvojvoda Maksimilijan dade vatru uzvraćati, ali 
bez vidljiva uspjeha. Da se riješi ove neprilike, dozvoli 
napokon Maksimilijan senjskim uskocima, neka jurišaju 
na spomenutu kulu. Neustrašivi ovi junaci Lenkovićevi 
(bilo ih je 600) udare na kulu toli srčano, da im je iza 

velikoga krvoprolića ipak pala u ruke. Sam nadvojvoda 
pohvali javno hrabrost senjskih uskoka, koji dobiše 
i neku nagradu. 

Pošto više nije imao posla kod ove kule, mogao 
je nadvojvoda Maksimilijan sa svih 8 topova svojih 
pucad na tvrdju petrinjsku. Mnogi Turcij pogiboše u 
tvrdji od smrtonosnih taneta. Hrustan beg se brzo- 
mogao uvjeriti, da ne će moći spasiti Petrinju, jer mu 
ni otkuda nije dolazila pomoćna vojska turska. Zato 
se odlučio, da će iz Petrinje izaći, ali i tvrdju oštetiti. 
U noći^ od 9. na 10. kolovoza 1594. dade on sumporom 
posipati drvene zidine petrinjske. Kad su nato Turci 
izašli iz tvrdje petrinjske, bukne podmetnuta vatra, koja 
uništi djelo Hasan paše. — Hrustan beg uteče najprije ii 
Zrinj, a onda ^i Kostajnicu. Nadvojvoda ga nije pro¬ 
gonio, premda je imao lijepu vojsku. Po želji Hrvata 
dade Maksimilijan do temelja razvaliti ostatak- 
tvrdje petrinjske. Kako su istodobno Hrvati za¬ 
posjeli Sisak, iz kojega (10. kolovoza) pobježe turska, 
posada, proglasi nadvojvoda Maksimilijan ovu vojna 
dovršenom te se vrati natrag u štajerski Gradac. 

71. Borba za Klis god. 1596. 

Od god. 1537. nalazio se Klis u rukama turskim.. 
Jaka tvrdjava kliška čuvala je tursko gospodstvo w 
Dalmaciji, gdje samo otoci i primorski krajevi pripa¬ 
dahu Mlečanima. Beg iz Klisa je upravljao turskom 
Dalmacijom. 

Ivan Alberti, odličan hrvatski plemić u Spljetu,. 
stade razmišljati o tomu, kako bi Turcima oteo nepre- 
dobitnu tvrdju klišku. Namjeru svoju odade Alberti’ 
svojim rodjacima : Franji Martinčiću i Vinku Stipančiću. 
Poslije su s Albertijem o tom pitanju raspravljali ta- 

kodjer: kliški arcidjakon Pavao Sirotković i Pavao 
Pavlić, knez u Poljicama.') Oni odlučiše, da će Turcima 
preoteti Klis, pa onda tvrdju staviti pod zaštitu cara 
Rudolfa II., kojemu — kao kralju hrvatskom — i pri¬ 
pada. Pošto je car i kralj upravo vodio velik rat s tur¬ 
skim sultanom Muhamedom III-, dobro mu dodje po¬ 
nuda Hrvata dalmatinskih. On im obeća pomoć od 
senjskih uskoka, da time Turcima priredi posla i u samoj 
Dalmaciji. 

Nedaleko Spljeta sastade se Ivan Alberti na po¬ 
kladni utorak (27. veljače) god. 1596. s vodjama senjskih 
uskoka. To bijahu kapetani; Marin Biankini 1 
Lašinović, koji zapovijedahu nad 500 ljudi. Alberti o 1 
punomoć, neka spremi sve, što je nužno za osvo- 
jenje Klisa. On se bez oklijevanja lati posla. Medju 
onima, koji su Turcima čuvali tvrdju klišku, bijaše 1 
neki Luka Milošević. Ovoga predobi Alberti za s-voju 
«tvar. Luka mu obeća, da će sa svojom braćom (Vujica, 
Martin i Matej) pomoći Hrvatima dalmatinskim, da 
prijevarom, zauzmu Klis. U tu svrhu počeše ova braća 
oprezno prekapati neki stari prokop, koji je iz gornje 
tvrdje kliške vodio u predgradje. Izmijenjujući se pn 
tome poslu, učini še Miloševići za nekoliko dana tolik 
prorov, da se kroz njega mogao provući, čovjek. Tako 
je Alberti postao siguran, da će pomoću braće Milo- 
ševića hrvatska vojska unići u Klis. 

U subotu (dne 6 . travnja 1596) krene Alberti iz 
Spljeta prema Klisu. Sa sobom je vodio 40 Hrvata iz 

1 Pod imenom »Poljica« razumijevala se do početka 19. vijeka 
slobodna plemićka općina, koja je opsizala prijedjel izmed,u planine 
Mosor i Jadranskoga mora, te izmedju rijeke Cetine 1 Žrnovn ce^ Na 
prostoru nekadanje „poljičke župe« nalazi se danas 17 sela, ko,a bro,e 
oko 10.000 stanovnika. 

Spljeta i Kaštela,*) a slijedilo ga 8o uskoka, koje 
su vodili; Gjuro Vukšić i Miloš Slavičić. Noću stiže 
Alberti blizu Klisa, pa dade ugovoreni znak svojim 
prijateljima u tvrdji. Luka Milošević se nalazio izvara 
gradskih zidina na straži sa dva Turčina. Doznavši po 
znaku, da dolaze Hrvati, ubije Luka svoje sustražare. 
Zatim se sa braćom svojom zaputi do Albertija, te mu 
rastumači, što i kako treba činiti. Luka ode s usko¬ 
cima u predgradje kliško, a jedan od braće njegove 
odvede dalmatinske Hrvate u tvrdju. 

Ivan Alberti se nalazio medju svojim Dalmatin¬ 
cima. Ovi su morali prolaziti onim uskim prorovom, 
što ga u tu svrhu prirediše braća Miloševići. Hrvate 
je doduše izmorilo neobično ovo putovanje, ali ipak 
stignu sretno u tvrdju. Ovdje se poplaše psi, koji 
stanu lajati. Lavež pasa probudi zapovjednika tvrdje 
kliške. Pogledavši kroz prozor, opazi on — na veliko za- 
čudjenje svoje — u gradu četu neprijatelja. Zapo/jednik. 
odmah ispali pušku, da Hrvate poplaši, a Turke da. 
probudi. Hrvati se ipak ne prestrašiše ; pogibelj ih da¬ 
pače učini još smjelijima. Sneni se Turci pomaljahu, 
iz kuća na ulicu, da odbiju neprijatelje. No pripravni 
Hrvati ih dočekivahu i ubijahu; štedili su jedino starce 
žene i djecu, koje bi smjestili u mošeju. Tako pade u 
hrvatske ruke gornja tvrdja kliška. Istodobno potpališe 
uskoci predgradje kliško, gdje su nesmiljeno sve po¬ 
pljačkali. Sad se ljuto preplaše Turci u dolnjoj tvrdji.. 
Neki izmedju njih izlete na vrata, da uteknu u polje. 
No pred vratima ih dočekivahu uskoci, te je Turke 

') Pod imenom „Kaštela" razumijeva se najljepši prijedjel u Dal¬ 
maciji: izmedju Trogira i Spljeta. To je usko polje medju morem t 
planinom „Kozjak". U njemu se nalazi 7 sela; Sučurac, Gomilica, 
Kambelovac, Lukšić, Stari, Novi i Stafilić. U Kaštelima imadu svoje: 
Ijetnike i vinograde bogatiji Dalmatinci iz bližnjih gradova. 

ovdje čekala sigurna smrt. Napokon im ne preostade 
drugo, već da zaklon potraže u kuli. Ovdje se utvr¬ 
dilo njih 184, koji sretno odbiše navalu uskoka.^ 

U jutro 7. travnja — na samu Cvjetnicu — kre¬ 
talo je od mora prema Klisu oko 300 uskoka, koje 
su vodili: Marin Biankini, Nikola Lašinović i Ivan 
Vlatković. Uskoci su po dimu već iz daleka raspo- 
znaii, da gori Klis. To im hijaše podjedno i dokazom, 
da se Klis već nalazi u rukama hrvatskim. Medjutim 
su dobitnici Klisa u mošeju donosili novce, biserje, 
zlatninu i ćilime, što bi ih našli po kućama kliškim. 
Oni se naime sporazumješe, da će sav taj plijen pra¬ 
vedno podijeliti medju sobom. No čim u Klis dodjoše 
novi uskoci, stanu oni otimati onaj plijen iz mošeje. 
Istodobno su odvodili zarobljene konje turske, a žito 
i drugi živež upravo bezumno bacali na garište, samo 
da ga unište. To je pogubno djelovalo na Poljičane i 
Vlahe, koji su iz okolišnih sela takodjer dolazili u 
Klis. Videći naime razvratnost uskoka, vraćahu se 
Poljičani i Vlasi kućama svojim; pripovijedahu pak, 
da Klisa nijesu zauzeli carski vojnici, već nekakvi raz¬ 
bojnici. — S velikim plijenom odoše uskoci i neki dal¬ 
matinski Hrvati iz Klisa. Alberti ostade u tvrdji samo 
sa 70 junaka (50 Uskoka i 20 Dalmatinaca). Naskoro 
medjutim dodje u Klis do 100 Poljičana, koje su do¬ 
veli: Pavao Pavlić, Ivan Stipančić, Marko Žugić i 
Stjepan Bobetić. Sad navali Alberti na kulu u dolnjoj 
tvrdji, gdje su se još nalazili Turci. Ovi se predadoše 
uz uvjet, da smiju otići s onim, što imadu kod sebe. 

Vijest o padu Klisa bolno iznenadi Turke u Bosni 
i u susjednim zemljama. Ćula se samo jedna želja nji¬ 
hova: Turci moraju što prije osvojiti Klis, taj bedem 
turske vlasti u Dalmaciji! Prvi se toga posla latio 
Mustafa beg, sandžak (t, j. zapovjednik) sandžaka 

Dr. R. Horvat: Pripovijesti iz hrv. povjesti. 9 

(okružja) kliškog. Već 12. travnja osvane Mustafa beg 
sa 600 Turaka kod brijega Ozrina, koji se diže upravo 
uz kiiško brdo. Mustafi su u pomoć dolazili Turci iz 
bližnjih krajeva. Tako je on do 17. travnja sabrao 
oko 2000 Turaka, medju kojima se nalazilo 150 ja¬ 
njičara. Napokon stigoše 22. travnja pred Klis još 3 
sandžaka, te je onda Klis bio sa svih strana opkoljen 
od 8000 Turaka. 

Preko mjesec dana trajalaje opsada Klisa. U to 
su vrijeme Turci nesmiljeno pustošili takodjer susjedna 
sela sve do Spljeta i Trogira. Time se osvećivahu dal¬ 
matinskim Hrvatima, koji se usudiŠe, da Turcima otmu 
Klis. U samom pako Klisu trpjeli su Hrvati vrlo mnogo. 
Danomice poduzimahu Turci juriše, te bi se po Ije- 
stvama uspinjali na zidine kliške. Junački su branitelji 
uspješno odbijali Turke. Ipak im je prijetila velika po¬ 
gibao, i to: od gladi! 

Sve većma je ponestajalo hrane u tvrdji kliškoj, 
a branitelji je ni od kuda nijesu mogli namaknuti. Mle¬ 
čani naime strogo zabraniše podanicima svojim u Dal¬ 
maciji svaku svezu s posadom u Klisu, koja da radi za 
austrijske mjesto za mletačke interese. Smrt i progon¬ 
stvo proglasiše Mlečani kao kazne za one, koji bi ma 
kojim god načinom pomagali posadu klišku. Naprotiv 
su podanici republike mletačke slobodno turskoj vojsci 
prodavali vino, kruh i ulje. — Rimski papa doznade za 
pogibao, koja Klisu prijeti od pomanjkanja hrane. Pošto 
je papi bilo mnogo stalo do toga, da tvrdja kliška 
ostane u kršćanskim rukama, pošalje on u Dalmaciju 
punu ladju živeža. No Mlečani zaplijene ovu ladju, kao 
što i hranu, koju je Klišanima poslao potkralj na- 
puljski. 

U nevolji svojoj obrati se Ivan Alberti, zapo¬ 
vjednik tvrdje kliške, opet uskocima senjskim. On po- 

«alje iz Klisa svoga rodjaka Franju Martinčića, koji 
sretno prodje kroz turske straže i dopre u Senj. Ka¬ 
petan Juraj Paradeiser otpravi Martinčića iz Senja 
u Ljubljanu, gdje je tada boravio pukovnik Juraj 
Lenković, zapovjednik hrvatske krajine. Doznavši 
za pogibao, koja prijeti tvrdome Klisu, odluči se ju¬ 
nački Lenković bez oklijevanja, da će posadi kliškoj 
namaknuti hranu. Odmah sutradan krene Lenković iz 
Djubljane u Hrvatsku, a Martinčića pošalje naprvo u 
Dalmaciju, da posadi kliškoj dojavi odluku njegovu. U 
■Karlovcu digne Lenković raspoložive čete svoje, po¬ 
jača ih haramijama iz sela oko rijeke Mrežnice, te se 
zaputi u Senj. Ovdje prikupi uskoke, a djelomice i 
posade iz primorske krajine (Vinodol, Ledenice, Otočac 
:i Brinje). Tako sabere lijepu četu od 900 do 1000 
ljudi, a i potrebitu hranu za posadu klišku. 

Vojsku i hranu ukrca Lenković u 36 ladjica, te 
onda 19, svibnja otplovi iz Senja prema Spljetu. Len- 
kovića je pratio takodjer senjski biskup Antun de Do- 
minis s mnogim svećenicima, za koje se izričito na- 
-vodi, da bijahu glagoljaši. Žestok južni vjetar zadržao 
je Lenkovića puna dva dana u morskoj dragi kod sela 
Rogožnica. Kasnije pak se Lenković nije mogao iskr¬ 
cati ondje, odakle bi imao najkraći put po kopnu do 
K.lisa, jer su ga u tomu smetale mletačke galije, koje 
ovamo stigoše prije Lenkovića. Tako se Lenković 
istom 25. svibnja iskrcao kod sela Siget (današnji 
>Seget«) nedaleko od Trogira. 

, Na putu od Senja do Sigeta primio je Lenković 
nekoliko pisama, u kojima ga dalmatinski Hrvati mole, 
neka što prije pomogne posadi kliškoj, jer da se ova 
jradi gladi već jedva drži. Lenkovića su hrabrili, neka 
se ne boji Turaka, kojih da pred Klisom nema više 
iod 2000. Još poručivahu Lenkoviću, da će mu kod na- 

vale na tursku vojsku pomagati i >Vlasi«, koji dobro¬ 
voljno ponudiše usluge svoje. Istinitost ove poruke po- 
tvrdiše neki Vlasi, koji su osobno došli pred Len- 
kovića. — Vjerujući u sve ove vijesti, stade Lenković 
doista snovati o tome, kako bi ne samo Klis opskrbio 
hranom, već i Turke otjerao ispred grada. No Turci 
su za dolazak Lenkovićev doznali, čim je on s ladji- 
čama pristao uz obalu kod Sigeta. 0 tome ih naime: 
obavijestiše mletačke galije, koje su po dogovoru s Tur¬ 
cima ispalile 4 hitca iz topova. 

Lenković ostavi kod Sigeta 300 vojnika, da mu. 
čuvaju i brane ladjice. S ostalom se pak vojskom u 
noći od 25. na 26. svibnja zaputi prema Kaštelima, te: 
se utabori u šumi tik sela Gomilica. Sutradan, t. j. 
u nedjelju 26. svibnja, dolažahu k Lenkoviću dalma¬ 
tinski Hrvati, koji će mu pomagati kod navale na Turke. 
Lenković je prema uvjeravanju nekih Dalmatinaca oče¬ 
kivao, da će mu se pridružiti mnogo ljudi. Zato je I 
ponio sa sobom nekoliko carskih zastava, pod koje će 
svrstati dalmatinske Hrvate. U istinu pak dodje k njemu 
toli malo Dalmatinaca (300 do 500 ljudi), da se Lenković 
upravo razočarao. Neke zastave nije dapače mogao ni 
razviti, već ih dade zamotati med]u ostalu prtljagu 
svoju. — Sad se nadje i takovih ljudi, koji su Lenkovića 
odgovarali od navale na Turke, jer da ima tek nešto 
više od^ 1000 ljudi. No dva prisutna Turčina izjaviše,, 
da je u turskom taboru nastao velik strah, kad se do¬ 
znalo za dolazak carske vojske. To je Lenkovića oso¬ 
kolilo, te on u istinu podje prema Klisu s namjerom, 
da udari na Turke. 

Lenković se čitave noći od 26. na 27. svibnja 
nalazio na putu prema Klisu. Nadao se, da će s vojskom 
svojom prije izlaza sunčanog moći udariti na Turke... 
Ali se ovo putovanje otegnulo protiv njegove volje, te; 

je već svanuo i dan, kad se Lenković primaknuo ta¬ 
boru turskom. Lenković spopade Turke toli odvažno, 
da su oni i bez,pravog otpora udarili u bijeg, osta¬ 
vivši šatore svoje. Jedini topnici turski ostadoše kod 
nasipa, odakle su već mjesec dana pucali ha tvrdi Klis. 
Iz tvrdje kliške izleti Ivan Alberti s posadom, da 
progoni Turke. Istodobno se Lenković spremio, kako 
■će navaliti na topove turske, da steče potpunu pobjedu 
nad Turcima. No sav uspjeh toga boja pokvariše Uskoci 
i dalmatinski Hrvati. Ovi naime provale u turski tabor, 
gdje se razidju po šatorima, da hvataju plijen. Tako 
nestade reda u vojsci Lenkovićevoj. To su vidjeli ta- 
kodjer Vlasi, koji stajahu po obroncima susjednih pla 
nina (Mosor i Kozjak). Ovi su Vlasi prije nekoliko dana 
poručili Lenkovića, da će mu pomagati u boju s Tur¬ 
cima. Sida pak stanu pozivati Turke, neka navale na 
Lenkovića, komu da se raštrkala vojska. Turci poslušaju 
taj savjet, zaustave se na bijegu, te ki-enu natrag pred 
Klis. Istom sada dodje ovdje do prave i krvave bitke. 
Turci bijahu nerazmjerno brojniji od Hrvata. Osim toga 
nijesu Hrvati bili ni pripravni, da će se Turci vratiti. 
Najgore prodjoše uskoci, Poljičani i Kaštelanci, koje 
su Turci u šatorima svojim osamljene ubijali ili hvatali. 
Lenković se zakloni u tvrdja klišku, kamo uteče i veći 
dio vojske njegove s nešto plijena. Ipak -je Lenković 
izgubio do 300 ljudi, koji većinom poginuše u boju, a 
neki padoše i živi Turcima u ruke. U boju nadju smrt; 
Ivan Alberti, zapovjednik Klisa, napuljski knez (markez) 
Prosper, trogirski plemić Jerolim Mazzarelo, spljetski 
plemić Antun Nadali i knez Novak. Turci su još ubili: 
senjskoga biskupa Antuna de Dominis i nekoliko nje¬ 
govih svećenika, a i 3 kanonika spljetska. 

U Klisu ostade Lenković dva dana i jednu noć 
<t. j. od jutra 27. do večera 28, svibnja). Zdvojan bijaše 

položaj njegov, Turci uhvatiše Lenkovićevu prtljagu., 
pa i svu hranu, koju je vozio za posadu u Klisu. On 
se dakle ne će moći s vojskom svojom održati u tvrdji 
već zato, što će mu nestati hrane. Nikako se pak nije 
mogao na,dati, da će mu u pomoć doći kakova vojska. 
Drugi bi vodja u takovom slučaju počeo s Turcima 
pregovarati o uvjetima, uz koje će predati tvrdju. 

No junački Lenković zamisli drugu osnovu. On 
će u Klisu ostaviti koju stotinu ljudi, a s ostalom se 
vojskom protući do mora. Nadao se naime, da će u 
dalmatinskom primorju prikupiti one Hrvate, koji mu 
se nijesu pridružili 26. svibnja. S ovima ćeondi Len¬ 
ković ponovno doći pred Klis, te braniteljima donijeti 
hrane. Neki su prijatelji odgovarali Lenkovića od ove 
presmione osnove. Ipak ju Lenković stade odmah izva- 
djati. Prijašnjoj posadi dodade nešto svojih ljudi tako, 
da će u Klisu ostati samo 300 branitelja. Za hranu 
im ostavi 36 konja, što ih je Lenković oteo u taboru 
turskom, ktd je ulazio u Klis. Ova hrana i još preostala 
pitka voda (600 bačvica) dostajat će posadi kliškoj kroz 
8 dana. Branitelji obećaše, da će na Lenkovića čekati 
6 dana. Ne dobiju li za to vrijeme pomoći, oni će za¬ 
početi ugovaranje s Turcima, te im osmi dan predati 
tvrdju. Kapetanom kliškim postade Nikola Alberti, arci- 
djakon spljetski. 

Ka,sno na večer 28. svibnja spremi se Lenković 
za odlazak iz Klisa. Sa sobom će uzeti 600 do 700 
vojnika, koje podijeli u 3 čete. No medju onim Dalma¬ 
tincima, koji bijahu s Lenkovićem u Klisu, nadje se 
izdajica. Ovaj dojavi Turcima namjeru Lenkovićevu. 
Isti ovaj izdajica dade Turcima vatrom ugovoreni znak, 
kad je Lenković izlazio iz Klisa. Tako se Turci za 
vremena pripraviše, te zajedno s Vlasima dočekaju Hr¬ 
vate pred tvrdjom. Ovdje dodje do borbe, u kojoj po¬ 



gibe nekoliko Hrvata. Mnogi Hrvati padnu Turcima 
živi u ruke, n. pr. senjski kapetan Juraj Paradeiser, 
barun Vajkard Auersperg, vitez Bertuzzi, kapetan Gjuro 
Laskari i spljetski plemić Nikola Tartaglia. Do 300 
Hrvata vrati se natrag u tvrdju klišku, kad su vidjeli,, 
da je tu nemoguća borba s pretežnijim i pripravnim 
Turcima. Svi ostali pak potraže svoj spas -na planini 
mosorskoj, odakle pobjegoše u Omiš. 

Lenković se u boju hrabro borio s Turcima, ali 
bude tvško tanjen. Sav isprebijen 1 krvav zakloni se 
Lenković za neku pećinu. Kad su pak Turci pošli na 
počinak, krene Lenković prema moru. Pratila su ga dva 
vojnika, koji bi mjestimice i nosili hrabroga vodju 
svoga. Tako se Lenković na opće začudjenje spasio 
iz najveće pogibli. Došavši u Kaštel—Sucurac, dade 
Lenković nekomu čovjeku 5 ° talira, da obavi ovu 
službu: On mora slijedeće noći (od 29. na 30. svibnja) 
poći na goru Mosor, te odanle obavijestiti posadu klišku, 
da se Lenković sretno spasio, pa da sada nastoji oko 
toga, kako bi ispunio obećanje svoje. 

Lenković bi možda doista u zakazano vrijeme 
donio hrane posadi kliškoj, da se nijesu u samom Klisu 
dogodjaji drukčije razvili. Kad se naime u tvrdju vra¬ 
tilo 500 Hrvata, koji su s Lenkovićem provalili iz Klisa, 
rekoše, da je Lenković poginuo u okršaju s Turcima, 
Ova vijest preplaši posadu klišku, Izgubivši svaku nadu, 
da bi dobili pomoći izvana, počeše branitelji misliti na 
.predaju Klisa. Uzalud ih od toga odvraćahu: Ni¬ 
kola Alberti, Franjo Martinčić i neki drugi. »Nemamo 
hrane«, vikahu ljudi »nemamo praha, nemamo' nade, 
a dapače ni vodje«. Odmah sutradan (29- svibnja) sta- 
više branitelji Turcima uvjete, uz koje su voljni, da 
pređadu Klis. Tražili su: i. da smiju slobodno otići iz 
tvrdje; 2. da smiju sa sobom ponijeti oružje i sve, što 

je vrijedno, napokon 3. da Turci na slobodu puste sve 
one Hrvate, koje su zarobili pred Klisom. 

Turcima je toliko bilo stalo do toga, da se do 
mognu tvrđje kliške, te su bez oklijevanja prihvatili 
uvjete, što ih staviše branitelji, I doista udjoše Turci 
u petak dne 31. svibnja 1596. ponovno u tvrđi Klis. 
Ipak^ nijesu na slobodu pustili sve zarobljenike, već 
samo njih 50. No medju oslobodjenicima su se nalazile 
takođjer najvažnije osobe, kao Juraj Paradeiser, Vajkard 
Auersperg, Gjuro Laskari i mladi Križanić. Oslobodje- 
nike i branitelje otprati posebna konjanička četa turska 
do sigurnoga mjesta. Njihovu se dolasku najviše začudio 
Lenković, koji nije očekivao predaju Klisa, već je ne¬ 
umorno radio za spas njegov. Kako mu je to bilo teško, 
vidi se najbolje iz pisma, što ga je 16. lipnja 1596. 
pisao nadvojvodi Ferdinandu. Pismu prilaže popis, prema 
kojemu je pod Klisom poginulo više od 300 krajišnika, 
a i mnogo Dalmatinaca. Lenković veli: »Ne boli me 
toliko gubitak ovih ljudi, (čemu nije moći izmaknuti ni 
u najsretnijem ratu), koliko predaja tvrdoga Klisa.« 

72. Opsada Petrinje god. 1596. 

Turcima je na rijeci Kupi trebalo čvrstoga grada, 
odakle će po volji moći provaljivati u Hrvatsku izmedju 
Kupe i Save. Zato je Hrustan beg dobio nalog, neka 
što prije obnovi Petrinju, koju je lo, kolovoza 1594. 
razorio nadvojvoda Maksimilijan. Naskoro se Hrustan 
begu pružila zgoda, da izvrši zadaću svoju. Mjeseca 
rujna 1594. pozove naime kralj Rudolf II. hrvatskoga 
bana Tomu Erdeda, neka bude prisutan kod ugovaranja 
s erđeljskim vojvodom Sigismundom Batorom. Tako 
ostade Hrvatska neko vrijeme bez slavnoga branitelja 
svoga. Čim su za ovo doznali Bosanski Turci, odmah 


sastave oveću vojsku, koju su vodila dva bega : Hrustan 
ii Erdoglis. — Zaputivši se iz Kostajnice prema Kupi, 
udari Erdoglis beg na Gore i zauzme ovu tvrdjavu. 
iKod Farkašića prijedje Erdoglis beg preko Kupe, da 
plijeni po Turopolju. 0 tomu bijahu po stražama svojim 
obaviješteni: pukovnik Eggenberg u Zagrebu i Lenković 
u Karlovcu. Ovi odmah otprave čete svoje u potjeru 
za Turcima, koji su se s plijenom vraćali prema Kupi 
Tako dodje do bitke, u kojoj pogibe mnogo Turaka, 
a Erdoglis beg pade živ u ruke Eggenbergove, te po¬ 
slije umre u tamnici požunskoj. — Bolje prodje Hrustan 
beg. On zauzme najprije Hrastovicu, iz koje pobježe 
posada krajiška. Zatim stade graditi tvrdju na ušću 
Petrinjčice u Kupu, gdje je i Hasan paša (2. svibnja 
1592.) podigao Petrinju. Nova tvrdja petrinjska bijaše 
gotova na jesen god. 1594. 

Mjesto nadvojvode Maksimilijana preuze godine 
1595, vrhovni nadzor nad krajinom nadvojvoda 
Ferdinand, sin (god. 1590. umrloga) nadvojvode 
Karla. Mladomu je nadvojvodi bilo tek 17 godina, a 
vladao je nad Štajerskom, Koruškom, Kranjskom, Istrom 
i Goricom. Upravu svoju htjede započeti kakovim sjajnim 
djelom. To mu bijaše tim laglje, što je hrvatskom ili 
karlovačkom krajinom zapovijedao junački pukovnik 
Juraj Lenković, a slavonskom ili koprivničkom oprezni 
barun Sigisrnund Herberstein. Zapovjednika carske po¬ 
moćne vojke u Zagrebu — pukovnika Ruprechta Eggen- 
berga — učini nadvojvoda Ferdinand generalom čitave 
vojske svoje. Podjedno ga postavi, neka u Štajerskoj, 
Kranjskoj i Koruškoj digne pučki ustanak, pa neka 
zajedno s Lenkovićem i Herbersteinom provali u kra- 
jište tursko. Za razlog navede Ferdinand, da valja Turke 
podsjećanjem kojega njihova grada zadržati od običajnih 
provala turskih u Hrvatsku. 

Eggenberg se odlučio, da će ići podsjedati P e- 
trinj u, od koje i onako prijeti Hrvatskoj najveća po¬ 
gibao. Njegove se čete 22. rujna 1595. kod Siska sa¬ 
stanu s krajišnicima Lenkovićevim i Herbersteinovim, 
te prijedju na desnu obalu Kupe. Kapetan Danilo' 
F r a n k o 1 zaputi se odmah sa 50 husara i arkihuzira 
prema Petrinji, da istraži puteve pred ostalom vojskom., 
Turci su iz tvrđje opazili, kako k njima dalazi mala 
četica neprijateljska. Kad se dakle Frankol približio 
Petrinji, provali iz tvrdje Hrustan beg s 80 konjanika 
turskih. Tako dodje do prvog okršaja, koji ispade ne¬ 
sretno po Tui’ke. Hrustan beg morade uzmicati prema 
tvrdji. Frankol ga je progonio toli brzo, da je pred 
gradska vrata stigao istodobno kad i Hrustan. Tu se 
ponovno zametne kreševo, u kojemu Hrustan bega 
pogodi tane iz puške Gašpara Kurtića. Izgubivši 15 
mrtvih i 8 živih Turaka, uteče ranjeni Hrustan beg u 
tvrdju petrinjsku. 

Vijest o tomu okršaju osokoli ostalu vojsku krš¬ 
ćansku. General Eggenberg dodje pod Petrinju još 
istoga dana (22. rujna). Premda nije uza se imao teških 
topova za pođsjeđanje, ipak dade Eggenberg jurišati 
na tvrdju petrinjsku. Suvremena vijest nam kaže, da 
se general prevario; Petrinja je naime sada bila mnogo 
bolje utvrdjena, nego li g. 1594., te ju nikako ne bi 
bilo moguće zauzeti bez prethodnog pucanja iz topova. 
Izgubivši kod jurišanja do 100 ljudi, vrati se Eggen¬ 
berg s vojskom u Sisak, da ondje uzme teške topove 
za podsjedanje. — Sutradan (23. rujna) umre Hrustan 
beg od rane, koju mu zadade Gašpar Kurtič. Vijest o 
tome donese u tabor kod Siska neki mladić, koji bi¬ 
jaše rob Hrustan bega. Ovaj mladić reče Eggenbergiv 
neka sada navali na Petrinju, pa će ju lako osvojiti, 
pošto su Turci zdvojni zbog smrti Hrustan bega. Neki* 


časnici u vojsci kršćanskoj nijesu htjeli vjerovati ka¬ 
zivanju toga mladića. General pak odredi, neka budei 
vojska spremna za polazak prema Petrinji. U ne¬ 
djelju dne 24. rujna u 3 sata poslije podne stiže Eggen¬ 
berg s vojskom svojom pred Petrinju i nadje ju praznu.. 
Turska je naime posada još 23. rujna utekla od straha 
iz tvrdje prema Kostajnici, uzevši sa sobom i lešinu. 
PIrustanovu. Kad su Turci u Hrastovici doznali, da je. 
vojska kršćanska zaposjela Petrinju, zapale tvrdju i po¬ 
bjegnu prema Uni. Vojska iz Petrinje dodje još za vre¬ 
mena u Hrastovicu, pogasi vatru i spasi tvrdjavu. 

Sad se potaknulo pitanje: hoće li kršćanska vojska. 
Petrinju zadržati ili ju razoriti? O tome je kralju Ru- 
dolfu prvi pisao nadvojvoda Ferdinand iz Graca u Šta- 
* jerskoj. Petrinja je ovajput u kršćansku vlast dospjela 
čitava, a ne spaljena, kao ono g. 1594- Pošto je dobro 
utvrdjena, mogla bi izvrsno služiti kao branik Hrvatske 
na rijeci Kupi. Zato nadvojvoda svjetuje kralju, neka, 
u Petrinju premjesti one svoje čete, koje su dotada 
stajale u Zagrebu (200 arkibuzira i nešto pješaka). — 
Uzdržavanje posade petrinjske ne će stojati Bog zna 
koliko, a donijet će ove koristi: i. Ne će se trebati, 
graditi tvrdja u Brestu, za koju je već kralj odredio 
velike svote novaca. 2. Krasno i plodno — ali sada 
opustošeno — Turopolje dobit će nove stanovnike, čim 
ovi budu znali sigurno, da im ne će iz Petrinje prijetiti 
svagdanja pogibelj od provala turskih. 3. Kad se napuči 
Turopolje, imat će Petrinja u Turopoljcima naravne, 
branitelje svoje, te ne će trebati susjedne slovenske zemlje 
(Štajerska, Kranjska i Koruška), da godimice na obranu 
Hrvatske dižu narodni ustanak. — Nadvojvoda Ferdinand 
je zamolio nove banove hrvatske; Ivana Draškovića 
i zagrebačkoga biskupa Stankovačkoga, neka u Petrinju 
postave 200 vojnika svojih. Podjedno ih poziva, neka 

;pcsadi pelrinjskoj pribave dovoljnu količinu hrane. On 
u ime kraljevo jamči, da će hrana za vojsku biti točao 
isplaćena. — Kralj je poslušao savjet nadvojvodin. On 
odredi, neka se uzdrži tvrdja Petrinjska, mjesto da se 
igradi tvrdja u Brestu na lijevoj obali Kupe. On se 
nada, da će Petrinja biti Hrvatskoj ono, što je do ne¬ 
davna bio Bihać. Zato premješta svoje čete iz Zagreba 
u Petrinju, gdje će ih privremeno uzdržavati o svome 
trošku. Zapovjednikom Petrinje imenuje kapetana Fran- 
;kola po savjetu nadvojvode 

Godinu dana nijesu Turci ni pokušali, da zauzmu 
Petrinju. Medjutim zadesi pukovnika Jurja Lenkovića 
(mjeseca svibnja god. 1596.) ljut poraz pod zidinama 
grada Klisa u Dalmaciji. U Hrvatskoj prevlada mni' 
Jsnje, da bi ovaj poraz trebalo osvetiti. Zasnovala se 
vojna na Kostajnicu. Ovo je nastojanje podupro 
takodjer nadvojvoda Ferdinand. On će protiv Kostaj¬ 
nice poslati čitavu krajišku vojsku, te pučki ustanak 
iz Štajerske, Koruške i Kranjske. Već 15. lipnja 1596. 
đodje u Petrinju oko 1000 konjanika štajerskih pod 
vodstvom Fridrika Schaffenburga. Malo iza toga stiže 
■onamo pukovnik Herberstein s vojskom iz slavonske 
krajine. Hrvatski ban Ivan Drašković dovede 3. srpnja 
3000 konjanika i pješaka, jer je na noge digao plem¬ 
stvo i kmetove. Lenković je ležao teško bolestan u 
Mehovu kod Metlike, radi čega nije mogao osobno 
poći na vojnu. Njegov zamjenik — kapetan Krsto 
Obričan — dovede 4. srpnja vojsku iz hrvatske kra¬ 
jine, te ustaše iz Kranjske i Koruške. Tako se u ta¬ 
boru kod Petrinje početkom srpnja sakupilo 6000 voj¬ 
nika, koji će Turcima otimati Kostajnicu. 

Na večer 5. srpnja dođje u tabor kod Petrinje 
neki čovjek i donese pismo od »Vlahac, koji stanuju 
na desnoj strani rijeke Une. U tome pismu šalju hrvat- 

sklm poglavarima pozdrav »vlaška djeca unske kra¬ 
jine«, i to poimence: biskup Radoslav, vojvoda Mikloš) 
te razni knezovi, age, harambaše, juzbaše i odabaše. 
Ovi Vlasi vele, da se raduju, što će kršćanska vojska^ 
provaliti u tursku krajinu na Uni. Budući da oni žele, da, 
sa sebe stresu nesnosno gospodstvo tursko, nadaju se 
Vlasi, da će ovom prigodom moći prijeći preko Une i 
nastaniti se u Hrvatskoj. Zato mole, neka im se pokloni 
koji od onih 70 pustih gradova, što se nalaze izmedju 
Une i Kupe. Budući da su ovi Vlasi obećali, da će podu¬ 
prijeti kršćansku vojsku, kad bude navalila na Kostaj¬ 
nicu, poručuje im odmah barun Herberstein, da će do 
njih doći oko 10. srpnja. Ujedno im javlja u ime kralja. 
Rudolfa II. i u ime nadvojvode Ferdinanda, da će ib 
rado nastaniti izmedju Une i Kupe. Po savjetu Her- 
bersteinovu šalje i sam nadvojvoda Ferdinand dne lO; 
srpnja Vlasima pismo, gdje im se osiguravaju slobode- 
i pravice. 

U jutro 6. srpnja držalo se u taboru kod Petrinja 
ratno vijeće. Ovo je odlučilo, daće se čitava vojska 
zajedno s topovima 8. srpnja zaputiti prema Kostajnici. 
Vrhovnim zapovjednikom izaberu baruna Sigismunda 
Herbersteina, koji se i dotada najviše brinuo za tu 
vojnu. Od Petrinje je do Kostajnice trebala vojska 
dva dana. 

Kostajnica se tada dijelila na varoš i tvrdju. 
Varoš se nalazila na lijevoj obali Une, t. j. ondje, gdje 
se nalazi i danas. Tvrdja je stajala i jošte stoji na 
desnoj obali rijeke: bolje reći na otoku, što ga čini 
Una i njezin rukav Unica. Sa sjeverne strane gospoduje 
nad varošem visoko brdo »Djed«. Ovdje je kršćansku 
vojsku 10. srpnja dočekala posada kostajnička. Tur¬ 
cima se pridružiše mnogobrojni Vlasi iz okolice, premda 
su ovi prije nekoliko dana obećavali, da će kršćansku 

vojsku poduprijeti u borbi s Turcima. Isprvice su 
Turci i Vlasi prilično uspjeli. No kad pridodje veći 
dio vojske naše, uzmakoše Vlasi na desnu obalu Une, 
:a Turci u tvrdju koštajničku. 

Herberstein dade na brdo »Djede smjestiti topove, 
koji su odatle pucali na tvrdju. Ovo je pucanje potra¬ 
jalo dva dana, ali bez vidljiva uspjeha. Turska se po¬ 
sada nije htjela predati, pošto je znala, da će dobiti 
pomoći. I doista se već ii. srpnja na desnoj obali Une 
pokazao Apardi paša bosanski. Nije ipak doveo 
mnogo vojske, jer su se bosanski Turci nalazili ve¬ 
ćinom u Ugarskoj, gdje je upravo u to doba sultan 
iMuhamed. III. vodio velik rat sa carem i kraljem Ru- 
dolfom II. Vojsku svoju poveća Apardi paša brojnim 
Vlasima, koji su pod zastave turske dolazili iz čitave 
„unske krajine" izmedju Dubice i Kozara planine. Po 
savjetu bana hrvatskoga i ostalih vojvoda odluči barun 
Herberstein, da će s vojskom svojom prijeći na desnu 
•obalu Une; tada će izbliza moći uspješnije udarati na 
tvrdju kostajničku, — Za gradnju mosta preko Une do- 
"vela je naša vojska na kolima potrebite ladjice i čamce. 
No lako bijaše predvidjeti, da će Apardi paša svima 
silama svojim priječiti gradnju mosta. Treba dakle 
prije toga protjerati Turke sa desne obale unske. Her¬ 
berstein doznade, da je na nekom mjestu moći Unu i 
pregaziti. Ovuda prijedju 12. srpnja preko rijeke naj¬ 
prije konjanički kapetani Ivan Vojković i Krsto Mr- 
njavčić, a za njima i čitavo konjaništvo Herberstein ovo. 
Pošto su pješaci u vis digli puške i barut, da im se 
oružje ne smoći, prijedoše i oni sretno na desnu obalu 
unsku. Ovdje se naravno odmah zametnula krvava 
bitka. Turci stajahu u prvim redovima kao konjanici, 
a Vlasi za njima kao pješaci. No brzo udare jedni i 
drugi u bijeg, da potraže spas u tvrdji kostajničkoj i 

po susjednim šumama. Apardi pašu zadesi dakle potpun 
poraz. Na bojištu pogibe 400 Turaka, a vojsku kr¬ 
šćansku dopade kao plijen: 3 turska topa i 8 zastava. 
Do večera toga dana ostade kršćanska vojska na desnoj 
obali rijeke Une, gdje je zapalila nekoliko turskih trgo¬ 
višta, sela i spahijskih dvorova. 

Herberstein se pod noć 12. srpnja vrati na lijevu 
■obalu unsku. Ovdje prodre vojska njegova u varoš Ko¬ 
stajnicu, gdje ipak ne nadje mnogo plijena, jer se sta¬ 
novnici s vrednijim stvarima svojim zakloniše u tvrdju, 
;Sutradan (13. srpnja) dade Herberstein graditi most 
na Uni. Još istoga dana bijaše taj most dovršen, a 
vojska zajedno s topovima prijedje na desnu ob&lu 
unsku. Sad je istom započela prava opsada Ko¬ 
stajnice, jer su teški topovi iz bliza laglje razarali 
tvrdjavne zidove. Najednom odustade Herberstein od 
dalnje opsade. Za ovo navede dva razloga: jakost 
posade kostajničke i dolazak velike vojske turske. Pro¬ 
čulo se naime, da je Apardi paša posadu kostajničku 
pojačao sa 500 janjičara, zbog čega ne će Herberstein 
još dugo moći zauzeti Kostajnicu. Posada će se pak 
braniti tim ustrajnije, što su doprli sigurni glasovi, da u 
Bosnu dolazi velika turska vojska, koju vodi sultanov 
eunuk Hafiz Ahmed paša. Pročulo se dapače, da 
taj paša već kod Svinjara (današnjeg Davora) iz Sla¬ 
vonije prelazi preko Save u Bosnu. Herberstein je op¬ 
sadu Kostajnice napustio 14. ili 15, srpnja. Vrativši se 
natrag u Petrinju, piše on 17. srpnja, nadvojvodi Fer¬ 
dinandu, da su ga prevarili Vlasi, čija je i ponuda bila 
himbena. Vlasi da su radili sporazumno s Turcima; 
oni su dapače i Herbersteinovo pismo predali paši bo¬ 
sanskomu. Herbersteinu odgovara nadvojvoda Ferdi¬ 
nand 23. srpnja, da se Vlasima treba mačem osvetiti. 
No vojska neka ne ostane u Petrinji, već neka.s Tur- 

cima ratuje na drugim stranama. Herberstein i Len- 
ković poslušaju zapovijed nadvojvodinu, te prvi ode ui 
slavonsku, a drugi u hrvatsku krajinu. Pošto je već 
i ban Drašković raspustio vojsku svoju, ostade u Pe¬ 
trinji jedino kapetan Frankol sa 250—300 ljudi. 

Nekoliko dana iza toga dodje Kostajnici u pomoć: 
Hafiz Ahmed paša. Kako već nije pred Kostajnicom 
našao neprijatelja, odluči Ahmed, da će zauzeti P e- 
trinju. Mjeseca kolovoza 1596. sabiraše Ahmed po¬ 
jedine vojne odjele turske iz Bosne, Slavonije i Dal¬ 
macije. Poimence se spominje, da se Ahmedu pridružio^ 
neki Ibrahim beg, te novi bosanski paša Hodaverdi. 
Početkom rujna 1596. imao je Ahmed Hafiz na okupu. 
20.000 Turaka. Nato se zaputi prema Petrinji, pred 
kojom se Turci utabore 14. rujna. Već nekoliko dana. 
prije toga dozna kapetan Frankol za dolazak ' Tu¬ 
raka. Na njegovu je molbu Drašković za vremena, 
poslao u Petrinju 100 haramija, koje je vodio hrahri 
Gjuro Brestovski. Tako se u Petrinji nalazilo 350 do 
400 junaka, koji odlučno odbiše Ahmedov poziv na. 
predaju. Turci su doduše pokušali, ne bi li Hrvate 
obećanjima i prijetnjama sklonuli na predaju tvrdje 
petrinjske; ali im taj posao bijaše uzaludan, jer je po¬ 
sada odlučila, da će Petrinju muževno braniti. 

Turcima ne preostade drugo, već da poduzme redo¬ 
vito pod sjeda nje tvrdje petrinjske. Ahmed se zakleo 
Muhamedom, da ne će otići, dok ne osvoji Petrinju. 
Naokolo tvrdje postaviše Turci straže svoje, da nitko 
ne bude mogao uteći iz'Petrinje niti ući u nju. Na li¬ 
jevoj obali Petrinjčice podigoše Turci nasipe, s kojih 
su topovi njihovi pucali na tvrdju. Kad su topovi turski 
djelomice razorili zidove, spreme se Turci za juriš na. 
tvrdju petrinjsku. Iz tisuće grla zaori divlja vika, kojoj 
se pridruži zveket mačeva, bubnjeva i trubalja. Oka 


tvrdje petrinjske bijaše graba, napunjena vodom iz 
Petrinjčice. Da se uzmognu približiti zidinama, mo¬ 
rahu Turci granjem i zemljom zasipavati ovu grabu. 
Nekim Turcima podje to i za rukom, te se onda po 
Ijestvama uspinjahu na same zidine. Ipak nijesu mogli 
da provale u tvrdju. jer ih branitelji odbijahu puš¬ 
kama, kopljima, mačevima, kamenjem, dapače i zapa¬ 
ljenim sumporom. Uopće je posada petrinjska pokazala 
neumornu djelatnost. Čim bi jenjao, koji juriš turski, 
odmah idu branitelji zatrpavati prolome na zidinama 
petrinjskim. Ipak su mnogobrojni Turci lako ponav¬ 
ljali juriše, dočim se malobrojni branitelji nijesU mogli 
izmjenjivati. Pošto je tako neprestana borba potrajala 
nekoliko dana. klonuše duhom neki branitelji ; medju 
ovima bijaše i sam kapetan Frankol. No junački Bre» 
stovski stade branitelje vatrenim riječima poticati na 
ustrajnost; on ih je uvjeravao, da će Petrinji naskoro 
doći' u pomoć Ivan Drašković, ban hrvatski. 

I doista se već prema Kupi kretala vojska, koja će 
Petrinju osloboditi opsade turske. Ban Drašković diže 
na noge plemstvo i kmetove po čitavoj Hrvatskoj. Pod 
njegove zastave stupa i grof Tomo Erdedi, koji je 
god. 1593. kao ban hrvatski stekao kod Siska sjajnu 
pobjedu nad Turcima. Drašković pozove u pomoć ta- 
kodjer krajiške vojske. Na prvu vijest o dolasku Turaka 
spremio junački Lenković, koji se jedva pridigao iz kre¬ 
veta.- On povede čete iz krajine hrvatske, a Herberstein 
iz slavonske. Vojske se sabirahu kod Siska, gdje se 
domala nadje do 6000 konjanika i pješaka. 

Frankol se bojao, da će Turci zauzeti Petrinju 
prije, nego li joj ban Drašković dovede pomoći. Zato 
odabere dvojicu branitelja, koji će se iz tvrdje petrinjske 
probiti do tabora kod Siska, te ondje izvijestiti o polo¬ 
žaju u Petrinji. Jedan od ove dvojice pade u ruke 

Đr. H. Horvat: Pripovijesti fz iirv. povjesti. 10 

Turcima, koji su ga najprije mučili, a onda ubili. No 
drugi sretno stiže u tabor kod Siska. Ovdje rastumači, 
u kakovoj se već pogibli nalaze tvrdja i posada pe- 
trinjska, te zamoli bana, neka bez oklijevanja podje 
Petrinji u pomoć. Ban Drašković sazove nato ostale 
vojvode u vijeće, da se posavjetuju, što im valja činiti. 
Vijeće je odlučilo, da ima čitava vojska uz lijevu obalu 
Kupe krenuti do Bresta. Odavle će onda jedan dio 
vojske preko Kupe prijeći u tvrdju petrinjsku, da po¬ 
jača posadu; ostala će pak vojska sustavno napastovati 
Turke, da ne budu mogli toliko udarati na Petrinju. 

Prešavši dakle kod Siska preko već prije sagra- 
djenog mosta na rijeci Odri, zaputi se hrvatska vojska 
19. rujna prema Brestu. Tako dodje ban Drašković 
do polja izmedju Bresta i Vurota, dakle upravo nasuprot 
tvrdji petrinjskoj. Ipak nije Petrinji mogao baš- ni malo 
pomoći. Njega je naime od tvrdje dijelila rijeka Kupa, 
te 200 do 300 metara širok prostor izmedju tvrđje i 
Kupe. Ban se nije mogao ni odlučiti, da ondje prijedje 
preko Kupe, jer bi to lako Turci spriječili, pošto se 
postaviše takodjer na onaj prostor izmedju tvrdje i 
Kupe. Draškoviću pade na um druga osnova. On će 
kod Siska bez smetanja dati sastaviti most od ladja 
preko Kupe. Ondje će u ime Božje sa Čitavom voj¬ 
skom prijeći na desnu obalu Kupe, te na daleko broj • 
nije Turke navaliti kod Petrinje na otvorenom polju, 
kako su to učinili Hrvati god. 1593. kod Siska. Dadne 
li Bog pobjedu Hrvatima, tad je spasena i tvrdja pe 
trinjska. 

Da ne gubi dragocjena vremena, stade se ban 
Drašković odmah popodne 19. rujna od Bresta vraćati 
prema Sisku. Turci su krivo sudili, da ban uzmiče od 
straha pred porazom, kakav je kod Bresta god. 1592. 
zadesio bana Tomu Erdeđa. Pošto je Kupa bila mala. 


te se upravo kod Petrinje može i pregaziti, zaželiše 
Turci, da pođju ii potjeru za Hrvatima. Bosanski paša 
Hodaverdi prijedje sa 6000 Turaka na lijevu obalu 
Kupe, gdje navali na bana Draškovića. Bitka bijaše 
kratka, ali krvava. Hrvati udarahu toli žestoko, da su 
Tukci naskoro počeli bježati. Polovica ih - zajedno 
s pašom bosanskim — sretno prijedje na desnu obalu 
Kupe. No mnogi nadjoše smrt u rijeci uslijed straha, 
brzine, guranja, a i uslijed taneta iz pušaka hrvatskih, 
koja su na njih padala poput tuče. Ban Drašković 
ateče neočekivanu, ali potpunu pobjedu. Što u boju, 
što u Kupi — pogibe do 3000 Turaka. 

Ovaj poraz turski osokoli posadu petrinjsku- jed¬ 
nako utvrdi bana Draškovića u mnijenju, da treba 
odmah sutradan kod Siska prijeći preko Kupe, te na 
otvorenom polju udariti na Turke. Medjutim je vec i 
Hafiz Ahmed klonuo duhom. Valjda je i sam naslu¬ 
ćivao namjeru Draškovićevu. Žalo odluči, da ce bez 
oklijevanja napustiti opsadu Petrinje, te uzmaknuti 
prema Kostajnici. U noći od 19- na 20, rujna otpremi 
Ahmed iz tabora velik dio vojske svoje s prtljagom i 
s teškim topovima za opsjedanje. Kod Petrinje ostade 
on s 8000 janjičara i konjanika, da zaštiti uzmak vojske 
svoje, a i zato, da sakrije odlazak njezin. 

0 svemu tomu nije naravno ban Drašković ništa 
znao. On se jedino pobrinuo, da po kapetanu Martinu 
■Senjaninu poruči braniteljima tvrdje petrinjske namjeru 
svoju. U petak dne 20. rujna prijedje hrvatska vojska 
kod Siska preko Kupe i krene prema Petrinji. Na putu 
naidje na turske straže, koje obavijestiše Ahmeda o 
dolasku velike vojske neprijateljske. Ahmed se brže 
bolje spremi za boj. No kad je došlo do bitke, provali 
takodjer hrabra posada iz tvrdje petrinjske. Tako do- 
^pješe Turci medju dvije vatre. Pošto pak bijahu i 

onako potišteni zbog jučerašnjeg poraza, nijesu dugo 
ni ustrajali u boju. Turci udare u bijeg; bježao je i 
sultanov eunuk: Hafiz Ahmed paša! Hrvati su ih neko 
vrijeme progonili, a onda se vrate pred Petrinju, da 
ugrabe plijen u taboru turskom. — U Hrvatskoj zavlada 
velika radost, kad se doznalo, da je spasena tvrdja 
petrinjska. Dvostruka pobjeda hrvatska kod Petrinje, 
te junačka ustrajnost branitelja petrinjskih dovede ime 
toga grada u isti red s imenima Sigeta i Siska, 

Štitite životinje. Priredili Strzalkovvski i Hofmaun. 20 f. 

Okovi. Napisala Milena S. Pokupska. 60 f. 

Magnetizam i elektricitet. Napisao Oton Kučera. (Sa 42 
si.) 50 f. 

Život bi. djevice Marije. Napisao dr. Josip Pazman. 8v. 
I. i II. 'po 80 f. 

Pripovijesti iz bosanskog života.NapisaoOsman Aziz. 30f. 

Oomača ljekarna. Napisao Skender Horvat. 60 f. 

Stari Slaveni. Povjestničke crtice. Sastavio Jiilius Gollner. 
70 f. 

lluža. Prij)ovije8t od J. Zoriča. 60 f. 

Uputa u ratarstvo. I (Sa 71 si.) M. pl. Eisentbal i Ot 
Franges. 1 K. 

Slike i uspomene sa sela. Napisao Janko Barlč. 60 f. 

Život sv. Josipa. Napisao dr. J. Pazman. 60 f. 

Josip Juraj Strossmaj'er. O pedesetgodišnjici njegova 
biskupovanja napisao Janko Barlč. 40 f. 

Zločin i pravda božja. Pripovijest iz seoskog života. Na- 
,pi8ao Ivan Lejmšič. 40 f. 

Kibe i ribogojstvo. Naj»iHao za puk Sken<ler Horvat. 50 f. 

Slike iz svagdanjeg života. Napisao Včclav Kosmčk. 
Preveo Stjepan Žgurič. 60 f. 

Čovjek snuje, Bog odredjuje. Pripoviest. Napisao Dra¬ 
gutin Jovan. 60 f. 

Mučenici. Pripovijest. Napijao Milutin Maver. 60 fil. 

Pčelarenje sa pokretnim saćem, od K. Broza. 60 fil. 

Pripovijesti ia hrvatske povjesti, od dra. Horvata. 5U (ii. 

Za krst časni i sloboda ziatuu, od M. Mayera. 50 fil. 



